title: গোবিন্দ অভিনীত চলচ্চিত্র

text: ১৯৮৬ সালে ইলযাম সিনেমার মাধ্যমে তার অভিষেক ঘটে, তিনি ১৪০ টির বেশি হিন্দি সিনেমায় অভিনয় করেছেন। ১৯৯৯ সালের জুনে, বিবিসি নিউজ অনলাইনের সদস্যদের দ্বারা বিগত হাজার বছরের সেরা দশজন তারকার একজন নির্বাচিত হন।


title: গোবিন্দ অভিনীত চলচ্চিত্র

text:
১৯৮০’র দশকের শুরুতে তিনি বিভিন্ন ধরনের সিনেমা যেমন, পারিবারিক নাট্য, অ্যাকশন এবং রোমান্টিক সিনেমায় অভিনয় করেন। ১৯৯০’র দশকে, তিনি প্রয়াত অভিনেত্রী দিব্যা ভারতীর বিপরীতে শোলে অর শবনম (Shola Aur Shabnam) (১৯৯২) রোমান্টিক সিনেমায় একজন তরুণ ন্যাশনাল ক্যাডেট কোর (NCC) ক্যাডেটের চরিত্রে অভিনয়ে মাধ্যমে একজন কমিক অভিনেতা হিসেবে স্বীকৃতি পান। এরপর একই দশকে তিনি বহু বাণিজ্যিকভাবে সফল কমেডি সিনেমায় প্রধান অভিনেতা’র চরিত্রে অভিনয় করেন। এসব সিনেমার মধ্যে উল্লেখযোগ্য হল, আখেন্ (১৯৯৩),রাজা বাবু (১৯৯৪),কুলি নাম্বার ওয়ান (১৯৯৫), হিরো নাম্বার ওয়ান (১৯৯৭) এবং হাসিনা মান জায়েগী (১৯৯৯)। তিনি হাসিনা মান জায়েগী (১৯৯৯) সিনেমায় অভিনয়ের জন্য ফিল্মফেয়ার সেরা কমেডিয়ান পুরস্কার এবং সাজান চালে শ্বাশুরাল সিনেমার জন্য ফিল্মফেয়ার বিশেষ পুরস্কার অর্জন করেন। তিনি জেন্টেলম্যান (১৯৮৯),জান সে পেয়ারী (১৯৯২),আখেন্ (১৯৯৩),হত্যাকারী (১৯৯৫),বাড়ে মিয়া ছোটে মিয়া (১৯৯৮),আনাড়ি নাম্বার ওয়ান (১৯৯৯),ওয়াহ্! তেরা কেয়া কেহনা (২০০২) এবং স্যান্ডউইচ (২০০৬) এর মতন সিনেমায় সফলভাবে দ্বৈত চরিত্রে অভিনয় করেন।
দ্বৈত চরিত্রের পাশাপাশি, তিনি হাদ কার দি আপনে (২০০০) সিনেমায় সফলভাবে ছয়টি চরিত্রে অভিনয় করেন। চরিত্রগুলো হল, রাজু, রাজুর মা, রাজুর বাবা, রাজুর বোন, রাজুর দাদী এবং রাজুর দাদা।


title: গোবিন্দ অভিনীত চলচ্চিত্র

text:
২০০৭ সালে তার দ্বিতীয় মুক্তিপ্রাপ্ত সিনেমা হল ডেভিড ধাওয়ানের কমেডি সিনেমা পার্টনার, এই সিনেমায় গোবিন্দের সাথে অভিনয় করেন সালমান খান, ক্যাটরিনা কাইফ, এবং লারা দত্ত। এই সিনেমাটি মুক্তির প্রথম সপ্তাহে ভারতে মোট ৩০০ মিলিয়ন রুপি আয় করে, এরপর থেকে এটি ভারতে নিজ দেশে দ্বিতীয় সর্বোচ্চ প্রথম সপ্তাহে আয়কারী সিনেমা। এই সিনেমাকে বক্স অফিসে ব্লকবাস্টার হিট সিনেমা হিসেবে ঘোষনা করা হয়। গোবিন্দ এই সিনেমার জন্য অনেক পুরস্কার অর্জন করেন যার মধ্যে আইফা (IIFA) সেরা কমেডিয়ান পুরস্কার এবং জি সিনেমা সেরা সহ-অভিনেতা পুরস্কার অন্তর্ভুক্ত। এছাড়া তাকে জাহান্ জায়েগা হামে পায়েগা সিনেমায় দেখা যায় যদিও এর সিনেমাটি বহু আগে নির্মাণ করা হয়েছিল। এই সিনেমাটি বক্স অফিসে চূড়ান্ত অসফলতার সম্মুখীন হয়।
চলচ্চিত্রে অভিনয়ের পাশাপাশি, তিনি ভারতীয় জাতীয় কংগ্রেস পার্টির একজন সদস্য ছিলেন। ২০০৪ সালে ভারতের ১৪ তম লোকসভা নির্বাচনে মহারাষ্ট্র প্রদেশ থেকে উত্তর মুম্বাইয়ের সপ্তম সংসদ সদস্য হিসেবে নির্বাচিত হন, এই নির্বাচনে তিনি ভারতীয় জনতা পার্টির রাম নায়েককে হারান। ২০০৯ সালের সাধারণ নির্বাচনে, তিনি চলচ্চিত্র অভিনয়ে মনোনিবেশ করার জন্য রাজনীতি পরিত্যাগ করেন।


title: গোবিন্দের প্রাপ্ত পুরষ্কার ও মনোনয়নপ্রাপ্ত পুরষ্কারের তালিকা

text: এটি গোবিন্দের প্রাপ্ত এবং মনোনয়নকৃত পুরস্কারে তালিকা, যিনি একজন ভারতীয় অভিনেতা।


text: গোবিন্দ (জন্মনাম গোবিন্দ অরুন আহুজা, জন্ম ২১ ডিসেম্বর ১৯৬৩) একজন ভারতীয় চলচ্চিত্র অভিনেতা, বলিউডে অভিনয়ের জন্য পরিচিত। একজন প্রাক্তন রাজনীতিবিদ, গোদিন্দ ১২ বার ফিল্মফেয়ার পুরস্কারের মনোনয়ন পেয়েছেন, এবং তিনি ফিল্মফেয়ার বিশেষ পুরস্কার এবং ফিল্মফেয়ার সেরা কমেডিয়ায়ন অভিনেতা পুরস্কার অর্জন করেছেন। এছাড়া তিনি চারবার জি সিনেমা পুরস্কার জিতেছেন।


text:
১৯৮০’র দশকের শুরুতে তিনি বিভিন্ন ধরনের সিনেমা যেমন, পারিবারিক নাট্য, অ্যাকশন এবং রোমান্টিক সিনেমায় অভিনয় করেন। ১৯৯০’র দশকে, তিনি প্রয়াত পভিনেত্রী দিব্যা ভারতীর বিপরীতে শোলে অর শবনম (Shola Aur Shabnam) (১৯৯২) রোমান্টিক সিনেমায় একজন তরুণ ন্যাশনাল ক্যাডেট কোর (NCC) ক্যাডেটের চরিত্রে অভিনয়ে মাধ্যমে একজন কমিক অভিনেতা হিসেবে স্বীকৃতি পান। এরপর একই দশকে তিনি বহু বাণিজ্যিকভাবে সফল কমেডি সিনেমায় প্রধান অভিনেতা’র চরিত্রে অভিনয় করেন। এসব সিনেমার মধ্যে উল্লেখযোগ্য হল, আখেন্ (১৯৯৩),রাজা বাবু (১৯৯৪),কুলি নাম্বার ওয়ান (১৯৯৫), হিরো নাম্বার ওয়ান (১৯৯৭) এবং হাসিনা মান জায়েগী (১৯৯৯)। তিনি হাসিনা মান জায়েগী (১৯৯৯) সিনেমায় অভিনয়ের জন্য ফিল্মফেয়ার সেরা কমেডিয়ান পুরস্কার এবং সাজান চালে শ্বাশুরাল সিনেমার জন্য ফিল্মফেয়ার বিশেষ পুরস্কার অর্জন করেন। তিনি জেন্টেলম্যান (১৯৮৯),জান সে পেয়ারী (১৯৯২),আখেন্ (১৯৯৩),হত্যাকারী (১৯৯৫),বাড়ে মিয়া ছোটে মিয়া (১৯৯৮),আনাড়ি নাম্বার ওয়ান (১৯৯৯),ওয়াহ্! তেরা কেয়া কেহনা (২০০২) এবং স্যান্ডউইচ (২০০৬) এর মতন সিনেমায় সফলভাবে দ্বৈত চরিত্রে অভিনয় করেন।
দ্বৈত চরিত্রের পাশাপাশি, তিনি হাদ কার দি আপনে (২০০০) সিনেমায় সফলভাবে ছয়টি চরিত্রে অভিনয় করেন। চরিত্রগুলো হল, রাজু, রাজুর মা, রাজুর বাবা, রাজুর বোন, রাজুর দাদী এবং রাজুর দাদা।


title: কিথ বয়েস

text: কিথ ডেভিড বয়েস (; জন্ম: ১১ অক্টোবর, ১৯৪৩ - মৃত্যু: ১১ অক্টোবর, ১৯৯৬) বার্বাডোসের সেন্ট পিটারের ক্যাসলে এলাকার জন্মগ্রহণকারী বিখ্যাত ওয়েস্ট ইন্ডিয়ান ক্রিকেটার ছিলেন। খেলায় তিনি ডানহাতে ব্যাটিং ও ডানহাতে ফাস্ট মিডিয়াম বোলিং করতেন। ১৯৭৫ সালের ক্রিকেট বিশ্বকাপের উদ্বোধনী আসরের শিরোপো বিজয়ী ওয়েস্ট ইন্ডিজ দলের অন্যতম সদস্য ছিলেন তিনি। চূড়ান্ত খেলায় তিনি ৪ উইকেট লাভ করেছিলেন।


title: কিথ বয়েস

text: তিনি ওয়েস্ট ইন্ডিজ ক্রিকেট দলের পক্ষ হয়ে ১৯৭১ থেকে ১৯৭৬ সময়কালের মধ্যে ২১টি টেস্ট ও ৮টি একদিনের আন্তর্জাতিকে অংশগ্রহণ করেন। লিস্ট এ ক্রিকেটর খেলায় প্রথম ব্যক্তি হিসেবে আট উইকেট লাভ করেছিলেন। ১৯৭১ সালে এসেক্সের সদস্যরূপে ল্যাঙ্কাশায়ারের বিপক্ষে খেলে তিনি ২৬ রানে ৮ উইকেট দখল করে এ কৃতিত্ব অর্জন করেন। একদিনের ইনিংসে কোন খেলোয়াড়ই পরবর্তী ষোল বছরে এ কৃতিত্বে ভাগীদার হতে পারেননি। পরবর্তীতে কেন্টের ডেরেক আন্ডারউড স্কটল্যান্ডের বিপক্ষে ৩১ রানে ৮ উইকেট লাভ করেছিলেন।


title: কিথ বয়েস

text: ট্রেভর বেইলি'র মাধ্যমে এসেক্স দলে যোগ দেন। ১৯৭৪ সালে উইজডেন কর্তৃক বর্ষসেরা ক্রিকেটার মনোনীত হন তিনি।


title: কিথ বয়েস

text: আঘাতপ্রাপ্তির পর তিনি নিজ দ্বীপ বার্বাডোসে ফিরে যান। সেখানে তিনি অনেকগুলো ব্যক্তিগত সমস্যার মুখোমুখি হন। ব্যক্তিগত জীবনে তিনি দুইবার বৈবাহিক সম্পর্ক স্থাপন করেন। তাঁর দুই কন্যা ছিল। ১৯৯৬ সালে বার্বাডোসের স্পেইটসটাউনো যকৃতের রোগে আক্রান্ত হয়ে দেহাবসান ঘটে তাঁর।


title: কপিল

text: কপিল (সংস্কৃত: कपिल) ছিলেন একজন বৈদিক ঋষি। তাঁকে সাংখ্য দর্শনের অন্যতম প্রবর্তক মনে করা হয়। ভাগবত পুরাণে তাঁর সাংখ্য দর্শনের আস্তিক্যবাদী ধারাটির উল্লেখ পাওয়া যায়। হিন্দুদের প্রচলিত বিশ্বাস অনুসারে, তিনি ব্রহ্মার পৌত্র মনুর বংশধর। ভগবদ্গীতায় কপিলকে সিদ্ধযোগী বলে উল্লেখ করা হয়েছে।


title: কপিল

text: ভাগবত পুরাণের তৃতীয় স্কন্দে কপিলের জীবনের বর্ণনা পাওয়া যায়। এখানে তাঁকে কর্দম মুনি ও দেবাহুতির পুত্র বলা হয়েছে। তিনি সতী অনুসূয়ার ভ্রাতা ও গুরু। কপিলকে সর্বোচ্চ দেবতা বিষ্ণুর একটি অবতার বলে উল্লেখ করা হয়েছে এবং ভাগবত পুরাণে অবতারদের তালিকায় তাঁর নামও পাওয়া যায়। পিতা গৃহত্যাগ করলে কপিল নিজের মা দেবাহুতিকে যোগ ও বিষ্ণু-ভক্তি শিক্ষা দেন। এর ফলে দেবাহুতি মোক্ষ লাভ করেন। ভাগবত পুরাণের একাদশ অধ্যায়ে কপিলের সাংখ্য দর্শন কৃষ্ণ উদ্ধবকে শিখিয়েছিলেন। এই অংশটি "উদ্ধব গীতা" নামে পরিচিত।


title: কপিল

text:
কৃষ্ণ ভগবদ্গীতায় কপিলের উল্লেখ করেছেন:
বৃক্ষের মধ্যে আমি বট, ঋষিগণের মধ্যে আমি দেবর্ষি নারদ, গন্ধর্বগণের মধ্যে আমি চিত্ররথ ও সিদ্ধগণের মধ্যে আমি কপিল। (১০। ২৬)


title: কপিল

text: স্বর্গের নদী গঙ্গার মর্ত্যে অবতরণের কাহিনিতে কপিল একজন প্রধান চরিত্র। রামের পূর্বপুরুষ সগর ৯৯ বার অশ্বমেধ যজ্ঞ করেছিলেন। শততম যজ্ঞের সময় দেবরাজ ইন্দ্র ঈর্ষান্বিত হয়ে ঘোড়াটিকে অপহরণ করে কপিলের আশ্রমে রেখে গেলেন।


title: কপিল

text:
সগরের ষাট হাজার পুত্র ঘোড়াটিকে খুঁজতে বেরলেন। তাঁরা কপিলকে চোর অপবাদ দিলে, কপিল তাঁদের ভস্ম করে দিলেন। সগরের পৌত্র অংশুমান কপিলের কাছে এসে ষাট হাজার পুত্রের প্রাণ ফিরিয়ে দেওয়ার জন্য অনুরোধ জানালেন। কপিল বললেন, স্বর্গের নদী গঙ্গা নেমে এসে তাঁদের ভস্ম স্পর্শ করলে তবেই তাঁরা প্রাণ ফিরে পাবেন। পরে সগরের বংশধর ভগীরথ তপস্যা করে গঙ্গাকে মর্ত্যে নিয়ে এসেছিলেন।
হিন্দুশাস্ত্র মতে, কপিল হলেন বিষ্ণুভক্ত অসুররাজ প্রহ্লাদের পুত্র।
কপিলের সাংখ্য দর্শনের উল্লেখ বিভিন্ন হিন্দু ধর্মগ্রন্থে পাওয়া যায়:
কোনো কোনো বৌদ্ধ পণ্ডিত দাবি করেন, গৌতম বুদ্ধ পূর্বজন্মে কপিল ছিলেন। অশ্বঘোষ তাঁর "বুদ্ধচরিত" গ্রন্থে লিখেছেন বুদ্ধ সাংখ্যবাদী শিক্ষকের শিষ্যত্ব গ্রহণ করেছিলেন এবং তাঁর মতবাদের কিছু অংশ সাংখ্য প্রভাবিত।
পশ্চিমবঙ্গের গঙ্গাসাগরে বঙ্গোপসাগর ও গঙ্গা নদীর মোহনার কাছে কপিল মুনির মন্দির আছে। প্রতি বছর পৌষ মাসে সেখানে বিরাট মেলা হয়।


title: কপিল

text: স্বামী বিবেকানন্দ কপিলকে “বিশ্বের শ্রেষ্ঠ মনস্তাত্ত্বিক” বলেছেন। তাঁর মতে, “জগতে এমন কোনো দর্শন নেই, যা কপিলের কাছে ঋণী নয়।”


title: অনল চট্টোপাধ্যায়

text: অনল চট্টোপাধ্যায় (জন্ম: ২৪ অক্টোবর, ১৯২৭ - ১৭ এপ্রিল, ২০১৪) বাংলা গানের একজন গীতিকার। ১৯৪৬-এ 'দেব সাহিত্য কুটির' হতে তাঁর লেখা বই ‘রত্নতৃষ্ণা কাহিনী’ বের হয়। ১৯৪৩ সালের দুর্ভিক্ষকে কেন্দ্র করে লেখা তার একটি বিখ্যাত গান হচ্ছে 'আজ বাংলার বুকে দারুণ হাহাকার'।


title: অনল চট্টোপাধ্যায়

text:
সাহিত্যপ্রেমী এই ব্যক্তি ১৯৪৬ সনে ভারতীয় গণনাট্য সংঘের সাথে যুক্ত হন। সেখানেই সলিল চৌধুরীর সহযোগী হিসেবে কাজ করেন।
সলিল চৌধুরীর সহকারী হয়ে ‘পাশের বাড়ি’, ‘আজ সন্ধ্যায়’, ‘মহিলামহল’, ‘ভোর হয়ে এল’, ‘তাসের কেল্লা’, ‘বাড়ি থেকে পালিয়ে’ প্রভৃতি ছবিতে কাজ করেন।


title: অনল চট্টোপাধ্যায়

text: ১৯৫৪ সালে তার প্রথম রেকর্ড বের হয় হিজ মাস্টার্স ভয়েস থেকে। ১৯৫৫ সালে মৃণাল সেনের রাতভোর চলচ্চিত্রে সঙ্গীত পরিচালনা করেন। তাঁর লেখা গান ‘কত গান হারালাম’, ‘কৃষ্ণনগর থেকে আমি’ গেয়েছিলেন গীতা দত্ত; ‘মধুমতী যায় বয়ে যায়’ গেয়েছিলেন তরুণ বন্দ্যোপাধ্যায় এবং ‘মনের দুয়ারে দাঁড়িয়ে থেকো না’, ‘জানি এ ভুল’ ইত্যাদি গেয়েছিলেন আরতি মুখোপাধ্যায়৷ আর লোকগীতি ও ঠুংরির মিশেলে তাঁর দেয়া সুরে সুরে প্রতিমা বন্দ্যোপাধ্যায় গেয়েছিলেন ‘ছলকে পড়ে কলকে ফুলে’ গানটি এবং এই গান শুনে সুরকারের উচ্ছসিত প্রশংসা করেছিলেন পণ্ডিত রবিশঙ্কর৷ যাত্রাপালা এবং চলচ্চিত্রের গানেও তিনি সুরারোপ করেছিলেন।


title: রোং-স্তোন-শেস-ব্যা-কুন-রিগ

text: রোং-স্তোন-শেস-ব্যা-কুন-রিগ () (১৩৬৭-১৪৪৯) একজন বিখ্যাত তিব্বতী বৌদ্ধ পন্ডিত ছিলেন।


title: রোং-স্তোন-শেস-ব্যা-কুন-রিগ

text: রোং-স্তোন-শেস-ব্যা-কুন-রিগ ১৩৬৭ খ্রিষ্টাব্দে তিব্বতের আমদো অঞ্চলের র্গ্যাল-মো-রোং () অঞ্চলে একটি বোন ধর্মাবলম্বী পরিবারে জন্মগ্রহণ করেন। আঠারো বছর বয়সে তিনি মধ্য তিব্বতের গ্সাং-ফু-নে'উ-থোগ () বৌদ্ধবিহারে রিন-ছেন-র্নাম-র্গ্যাল () নামক বৌদ্ধ ভিক্ষুর নিকট সূত্র ও তন্ত্র সম্বন্ধে এবং অন্যান্য পন্ডিতদের নিকট মধ্যমক, অভিধর্মকোশ ও বিনয় সম্বন্ধে অধ্যয়ন করেন। কুড়ি বছর বয়সে তাঁর অসাধারণ জ্ঞানের জন্য তিনি স্ম্রা-বা'ই-সেং-গে () নামে বিখ্যাত হন। তিনি ব্সোদ-নাম্স-ব্জাং-পো (), গ্যাগ-স্তোন-সাংস-র্গ্যাল-দ্পাল (), সেং-গে-র্গ্যাল-ম্ত্শান (), গ্ঝোন-নু-র্গ্যাল-ম্ত্শান () প্রভৃতি পন্ডিতদের নিকট শিক্ষালাভ করেন।


title: রোং-স্তোন-শেস-ব্যা-কুন-রিগ

text: রোং-স্তোন-শেস-ব্যা-কুন-রিগ মধ্য ও পূর্ব তিব্বতের বিভিন্ন স্থানে যাত্রা করে সূত্র সম্বন্ধে শিক্ষাদান করে বিখ্যাত হন। তাঁর উল্লেখযোগ্য শিষ্য ছিলেন 'গোস-লো-ত্সা-বা-গ্ঝোন-নু-দ্পাল, গো-রাম্স-পা-ব্সোদ-নাম্স-সেং-গে, ষষ্ঠ র্গ্যাল-বা-কার্মা-পা ম্থোং-বা-দোন-ল্দান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান প্রভৃতি। তিনি ১৪৩৬ খ্রিষ্টাব্দে লাসা শহরের উত্তরে 'ফান-পো-না-লেন-দ্রা () নামক বৌদ্ধবিহার স্থাপন করেন।


title: রোং-স্তোন-শেস-ব্যা-কুন-রিগ

text: তিনি প্রজ্ঞাপারমিতার ওপর শেস-রাব-ক্যি-হা-রোল-তু-ফ্যিন-পা'ই-লাম-ন্যাম্স-সু-লেন-পা'ই-রিম-পা-মুন-সেল-স্গ্রোন-মে () নামক টীকাভাষ্য, হরিভদ্র রচিত স্ফূটার্থ নামক গ্রন্থের ওপর টীকাভাষ্য, মধ্যমক দর্শনের ওপর দ্বু-মা-র্ত্সা-বা'ই-র্নাম-ব্শাদ-জাব-মো'ই-দে-খো-না-ন্যিদ-স্নাং-বা () নামক টীকাভাষ্য রচনা করেন।


title: গ্যাগ-স্তোন-সাংস-র্গ্যাল-দ্পাল

text: গ্যাগ-স্তোন-সাংস-র্গ্যাল-দ্পাল () (১৩৪৮-১৪১৪) সা-স্ক্যা বৌদ্ধ ধর্মসম্প্রদায়ের একজন বিখ্যাত তিব্বতী বৌদ্ধ পন্ডিত ছিলেন।


title: গ্যাগ-স্তোন-সাংস-র্গ্যাল-দ্পাল

text:
গ্যাগ-স্তোন-সাংস-র্গ্যাল-দ্পাল ১৩৪৮ খ্রিষ্টাব্দে তিব্বতের 'ফ্রাং নামক স্থানে জন্মগ্রহণ করেন। তাঁর পিতার নাম ছিল র্ত্সে-থাং-গি-ছেন-পো-ব্যাং-ছুব-রিন-ছেন ()। তিনি গ্সাং-ফু () নামক বৌদ্ধবিহারে কুন-দ্গা'-দ্পাল () নামক শিকশকের নিকট বু-স্তোন-রিন-ছেন-গ্রুব রচিত প্রজ্ঞাপারমিতা বিষয়ক টীকাভাষ্য সম্বন্ধে অধ্যয়ন করেন। পরবর্তীকালে তিনি প্রজ্ঞাপারমিতার ওপর ব্যুৎপত্তির জন্য বিখ্যাত হন। তাঁর উল্লেখযোগ্য শিষ্য ছিলেন রোং-স্তোন-শেস-ব্যা-কুন-রিগ ও মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান।
তিনি ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শান রচিত ৎশাদ-মা-রিগ্স-পা'ই-গ্তের () নামক গ্রন্থের ওপর গ্যাগ-তিক-রিগ্স-পা'ই-'ওদ-স্তোং-'ফ্রো-বা () নামক টীকাভাষ্য রচনা করেন। তিনি অভিসময়ালঙ্কারের ওপর ম্ঙ্গোন-র্তোগ্স-র্গ্যান-'গ্রেল-পা-রিন-ছেন-ব্সাম-'ফেল-দ্বাং-র্গ্যাল () নামক আট খন্ডের বিখ্যাত টীকাভাষ্য রচনা করেন।


title: সা-ব্জাং-'ফাগ্স-পা-গ্ঝোন-নু-ব্লো-গ্রোস

text: সা-ব্জাং-'ফাগ্স-পা-গ্ঝোন-নু-ব্লো-গ্রোস () (১৩৫৮-১৪১২) সা-স্ক্যা বৌদ্ধধর্মসম্প্রদায়ের একজন বিখ্যাত পন্ডিত ছিলেন।


title: সা-ব্জাং-'ফাগ্স-পা-গ্ঝোন-নু-ব্লো-গ্রোস

text: সা-ব্জাং-'ফাগ্স-পা-গ্ঝোন-নু-ব্লো-গ্রোস ১৩৫৮ খ্রিষ্টাব্দে তিব্বতে জন্মগ্রহণ করেন। তাঁর পিতান নাম ছিল গ্ঝোন-নু-দ্পাল () এবং মাতার নাম ছিল স্গ্রোল-মা-'বুম ()। আট বছর বয়সে তিনি থুগ্স-র্জে-র্দ্জোং-বা-র্গ্যাল-ম্ত্শান-'বুম () নামক এক লামার নিকট শিক্ষার্থীর শপথ গ্রহণ করেন। একুশ বছর বয়সে তিনি সাংস-র্গ্যাস-ব্জাং-পো () এবং র্নাম-ম্খা'-র্গ্যাল-ম্ত্শান () নামক দুই পন্ডিতের নিকটে ভিক্ষুর শপথ গ্রহণ করেন। তিনি সা-ব্জাং-দ্গা'-ল্দান-দ্গোন () বৌদ্ধবিহারে র্গ্যাল-স্রাস-থোগ্স-মেদ-দ্পাল-ব্জাং-পো নামক পন্ডিতের নিকট ব্লো-স্ব্যোং তত্ত্ব এবং বোধিসত্ত্বচর্যাবতার সম্বন্ধে অধ্যয়ন করেন। এই সময় তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক জো-নাং ধর্মসম্প্রদায়ের পন্ডিতের নিকটেও শিক্ষালাভ করেন। এছাড়া তিনি ফ্যোগ্স-লাস-র্নাম-র্গ্যাল নামক পন্ডিতের নিকট কালচক্র ও স্ব্যোর-দ্রুগ () তত্ত্ব, লো-ত্সা-বা-ব্যাং-ছুব-র্ত্সে-মো () নামক পন্ডিতের নিকট গুহ্যসমাজতন্ত্র এবং ব্যাং-ছুব-সেং-গে নামক পন্ডিতের নিকট ডাকার্ণব তন্ত্র সম্বন্ধে অধ্যয়ন করেন। তিনি পরবর্তীকালে নেপাল যাত্রা করে মহাপন্ডিত মহাবোধির নিকট তন্ত্রশিক্ষা করেন। সা-ব্জাং-'ফাগ্স-পা-গ্ঝোন-নু-ব্লো-গ্রোসের উল্লেখযোগ্য শিষ্য ছিলেন লো-ত্সা-বা-ম্ছোগ-ল্দান-পা'ই-ব্লো-গ্রোস এবং প্রথম ঙ্গোর-ছেন কুন-দ্গা'-ব্জাং-পো।


title: স্ক্যোব-পা-দ্পাল-ব্জাং-পো

text: স্ক্যোব-পা-দ্পাল-ব্জাং-পো () দ্বাদশ শতাব্দীর একজন তিব্বতী অনুবাদক ছিলেন। তিনি শ্রীহেবজ্রভিসময়তিলক নামক সংস্কৃত গ্রন্থকে তিব্বতী অনুবাদ করেন। তিনি সা-স্ক্যা ধর্মসম্প্রদায়ের ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের ছাত্র ছিলেন।


title: শিরোনামহীন শিরোনামহীন

text:
শিরোনামহীন শিরোনামহীন ব্যান্ডদল শিরোনামহীনের ৫ম একক অ্যালবাম যা ২০১৩ সালের ১৯ জুলাই মুক্তি পায়। এবং ডিজিটালরূপে "কাইনেটিক মিউজিক" দ্বারা বিতরণ করা হয়।
৫টি একক অ্যালবাম মধে্য এটি তাদের করা স্ব - শিরোনাম অ্যালবাম। ২৫টি গানের মধ্য থেকে নির্বাচিত ১০টি গান দিয়ে এ সাজানো হয়েছে। গানের কথা লিখেছেন জিয়া, তানযির তুহিন ও অন্যান্য সদস্যরা, এই অ্যালবামের আবার হাসিমুখ গানটি তাদের একটি গান হাসিমুখের সংস্করণ।


title: শিরোনামহীন শিরোনামহীন

text: অন্যান্য প্রকল্পসমূহে শিরোনামহীন, তাদের স্বাতন্ত্র্যসূচক সরোদ,এস্রাজ,মন্দিরাও দোতারার মতো সনাতন শাস্ত্রীয় যন্ত্র ব্যবহার করেছেন।পঞ্চম স্ব- শিরোনাম অ্যালবামেও তারা গিটার, বেজ এবং ড্রামস এর পাশাপাশি কিছু শাস্ত্রীয় যন্ত্র ব্যবহার করেছেন।


title: শিরোনামহীন শিরোনামহীন

text: ৫. Finally Released The Album Shironamhin


title: মেটেঝুঁটি সারস

text: মেটেঝুঁটি সারস ("Balearica regulorum") হল একধরনের পাখি যারা প্রধানত সারস পরিবারের অন্তর্ভুক্ত। এদেরকে সাভানা এবং সাহারাতে দেখতে পাওয়া যায়। যদিও তারা প্রধানত শিক্ত জায়গায় থাকতে বেশি পছন্দ করে। এছাড়াও এদেরকে জলাভূমি, ঘন বনে থাকতে পছন্দ করে এছাড়াও তারা লেক বা নদীর পাশে সমতল ভূমিতে থাকতে পছন্দ করে উগান্ডা এবং কেনিয়া অঞ্চলে। এরা সাধারণত পরিযান করে না। এদের দুটো উপজাতি আছে, একটি হল পুর্ব আফ্রিকার "B. r. gibbericeps" (crested crane) যাদেরকে উগান্ডায় দেখতে পাওয়া যায়, যেখানের জাতীয় পতাকায় এই পাখির ছবি থাকে এবং আরেকটি প্রজাতি হল দক্ষিণ আফ্রিকার "B. r. regulorum" (South African crowned crane), যাদেরকে প্রধানত আফ্রিকায় অ্যাঙ্গোলাতে পাওয়া যায়। এই প্রজাতিটির সাথে কালোঝুঁটি সারস, এই প্রজাতির সাথে খুব মিল আছে, যারাই একমাত্র সারস যারা গাছে বাসা বেঁধে বসবাস করে।


title: মেটেঝুঁটি সারস

text: এই প্রজাতির সারসদের একটা অদ্ভুত প্রজনন পদ্ধতি আছে যার মধ্যে নাচ, লাফানো এবং গেড়ে হয়ে বসাও অন্তর্ভুক্ত। এদের শরীরের পালক খুব কম থাকে কিন্তু পাখনাগুলো বড় হয়। এরা ভেঁপুর মতোন আওয়াজ করতে পারে যা অন্যান্য সারস প্রজাতির থেকে অনেক আলাদা। পুরুষ এবং মহিলা দুজনেই নাচতে পারে এবং তরুণরাও তাতে যোগদান করে। নৃত্য পূর্বরাগের অবিচ্ছেদ্য অঙ্গ। কিন্ত বছরের যেকোনো সময়েও করতে পারে।


title: ব্রল্গা

text: ব্রল্গা ("Grus rubicunda") যা আগে নেটিভ কম্প্যানিয়ন নামে পরিচিত ছিল হল সারস প্রজাতির একধরনের পাখি। এছাড়াও এদেরকে অস্ট্রেলিয়ান ক্রেন বলেও ডাকা হয়ে থাকে। এই নামটি একজন সুপরিচিত পক্ষিবিজ্ঞানী "জন গোল্ড" দিয়েছিলেন।


title: ব্রল্গা

text: এরাও প্রধানত শিক্ত অঞ্চলে থাকতেই বেশি পছন্দ করে। এরা প্রধানত পূর্ব অস্ট্রেলিয়া এবং নিউ গিনি অঞ্চলে বসবাস করে। এরা প্রধানত লম্বাটে ধরনের হয় এবং এদের মাথাটা কিছুটা ছোটো হয়। এছাড়াও দীর্ঘ ঠোঁট, সরু ঘাড় এবং দীর্ঘ পা থাকে। এদের পাখনাগুলো প্রধানত ধূসর রঙের হয় এবং এদের পাখনার ডগায় কালো ছিট ছিট দাগ থাকে এবং এদের মাথার চারপাশে কমলা-লাল রঙের ব্যান্ড থাকে। এই প্রজাতিটি ভালোভাবে প্রজনন কালে তাদের নাচের জন্য পরিচিত। এরা কাঠি, লতা পাতা দিয়ে বাসা বাঁধে এবং মহিলারা প্রধানত দুটো ডিম পারে। ৩২ দিন ধরে তারা প্রধানত ডিমে তা দেয়। প্রাপ্তবয়স্করা প্রধানত লতা পাতা খায় এছড়াও কিছু কিছু কীট-পতঙ্গ খেয়ে থাকে।


title: উইন্ডোজ আজুরে

text: উইন্ডোজ আজুরে বা মাইক্রোসফট আজুরে (উচ্চারণ করা হয় আজ-উরে ক্রিস ফিনলায়সনের মতে) ক্লাউড কম্পিউটিং প্ল্যাটফর্ম এবং পরিকাঠামো। এটি তৈরি করেছিল মাইক্রোসফট নির্মাণ স্থাপনা এবং অ্যাপ্লিকেশন পরিচালনার জন্য ব্যবহার করা হয়। এবং মাইক্রোসফটের বিভিন্ন ডেটাসেন্টার এর মধ্যে আন্তর্জাতিক নেটওয়ার্কের মাধ্যমে সেবা পাওয়ার জন্য এই পরিকাঠামোর আবিষ্কার। "PaaS" এবং "IaaS" হল দুটো প্রধান পরিষেবা এবং সমর্থন যা প্রধানত ক্লাউড কম্পিউটিং এর জন্য দরকারি। এছাড়াও মাইক্রোসফটের নিজস্ব কম্পিউটার সফটওয়্যার এবং থার্ড পার্টি সফটওয়্যার ও সিস্টেম। আজুরে মুক্তি পায় ২০১০ এর ফেব্রুয়ারির ১ তারিখে।


title: শাবনাজ সাদিয়া ইমি

text: শাবনাজ সাদিয়া ইমি (জন্ম: ২৬ ডিসেম্বর) ইমি নামেই বেশি পরিচিত, একজন বাংলাদেশী র‌্যাম্প মডেল এবং অভিনেত্রী। তিনি গত একযুগ ধরে ফ্যাশন প্যারেডে ক্যাটওয়াক করছেন। সুপার মডেল হিসেবে জনপ্রিয় হলেও তিনি টেলিভিশন বিজ্ঞাপনচিত্র, বিলবোর্ড এবং বিনোদন পত্রিকার মডেল হিসেবে কাজ করেছেন। এছাড়া কিছুসংখ্যক টেলিভিশন নাটকে অভিনয় এবং বিভিন্ন অনুষ্ঠানে উপস্থাপনায় অংশ নিয়েছেন তিনি। ২০১১ সালে ইমি "বেস্ট মডেল অব ডিএফডব্লিউ" পুরস্কার পান।


title: শাবনাজ সাদিয়া ইমি

text: ইমি ২৬ ডিসেম্বর বাংলাদেশের ঢাকা জেলার কানপুরে জন্ম নেন। ২০০১ সালে বিবি রাসেলের অনুপ্রেরণায় ‘ডি এইচ এল ফ্যাশন’ শোয়ের মাধ্যমে র‍্যাম্প মডেলিংয়ে তার অভিষেক ঘটে।


title: এলিহু থমসন

text: এলিহু থমসন একজন ইংরেজ প্রকৌশলী এবং উদ্ভাবক।


title: এলিহু থমসন

text: এলিহু থমসন ১৮৫৩ সালের ২৯ মার্চ ইংল্যান্ডের ম্যানচেস্টারে জন্মগ্রহণ করেন। ১৮৫৮ সালে তার পরিবার ফিলাডেলফিয়ায় চলে যায়। তিনি ১৮৭০ সালে সেন্ট্রাল হাই স্কুল থেকে গ্র্যাজুয়েট হন। তিনি ১৮৭৬ সালে সেন্ট্রাল হাই স্কুলের রসায়নের চেয়ার হন। তিনি এডউইন জে হিউস্টন এর সাথে থমসন-হিউস্টন ইলেক্ট্রিক কোম্পানি প্রতিষ্ঠা করেন। ১৮৯২ সালে এটি এডিসন জেনারেল ইলেক্ত্রিক কোম্পানির সাথে যুক্ত হয়ে জেনারেল ইলেক্ট্রিক কোম্পানিতে পরিণত হয়। তিনি ১৮৮৯ থেকে ১৮৯০ সাল পর্যন্ত আমেরিকান ইনস্টিটিউট অফ ইলেকট্রিক্যাল ইঞ্জিনিয়ার্স এর প্রেসিডেন্টের দায়িত্ব পালন করেন। থমসন ৬৯৬টি প্যাটেন্টের অধিকারী। তিনি ১৯২০ থেকে ১৯২৩ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর প্রেসিডেন্টের দায়িত্ব পালন করেন।


title: ঐতিহাসিক বৈদিক ধর্ম

text: বৈদিক যুগের ধর্ম (খ্রিস্টপূর্ব ১৫০০ অব্দ থেকে ৫০০ অব্দ) (অথবা বৈদিক ধর্ম, বৈদিক ব্রাহ্মণ্যধর্ম বা প্রাচীন হিন্দুধর্ম বা, প্রাচীন ভারতের প্রেক্ষাপটে, ব্রাহ্মণ্যধর্ম) হল আধুনিক হিন্দুধর্মের আদি রূপ। ঐতিহাসিক বৈদিক ধর্ম ও আধুনিক হিন্দুধর্মের মধ্যে কিছু গুরুত্বপূর্ণ পার্থক্য দেখা যায়।


title: ঐতিহাসিক বৈদিক ধর্ম

text: চার বেদের মন্ত্র অংশে বেদের অনুষ্ঠান ও কর্মকাণ্ডের পদ্ধতি রক্ষিত আছে। এই অংশটি সংস্কৃত ভাষায় রচিত। ধর্মীয় অনুষ্ঠান পরিচালনা করতেন পুরোহিতেরা। পূজার পদ্ধতি আধুনিক হিন্দুধর্মে অনেকাংশে অপরিবর্তিত থাকলেও, রক্ষণশীল শ্রৌতদের একটি অংশ এখনও মৌখিকভাবে স্তোত্র শিক্ষার পরম্পরা বজায় রেখেছে।


title: ঐতিহাসিক বৈদিক ধর্ম

text:
বৈদিক যুগে রচিত ধর্মগ্রন্থগুলি বৈদিক সংস্কৃত ভাষায় রচিত। এগুলি প্রধানত চারটি বৈদিক সংহিতা। তবে ব্রাহ্মণ, আরণ্যক ও কয়েকটি প্রাচীন উপনিষদ্ (বৃহদারণ্যক, ছান্দোগ্য) এই যুগে রচিত বলে মনে করা হয়। বেদের অনুষ্ঠানপদ্ধতি লিপিবদ্ধ করা আছে। ১৬ বা ১৭ জন শ্রৌত ও বৈদিক পুরোহিত মিলে এই অনুষ্ঠান সম্পাদনা করতেন। হিন্দুরা বিশ্বাস করেন, ঋগ্বেদের স্ত্রোত্রগুলি এবং অন্যান্য বৈদিক স্তোত্রগুলি ঋষিদের কাছে দিব্য উপায়ে প্রকাশিত হয়েছিল। তাই এই ঋষিদের ওইসব স্তোত্রের "মন্ত্রদ্রষ্টা" (যিনি মন্ত্র দেখেন বা শোনেন) মনে করা হয়; রচয়িতা মনে করা হয় না। বেদকে অপৌরুষেয় মনে করা হয়। কারণ, হিন্দুরা বিশ্বাস করেন, কোনো মানুষ বেদ রচনা করেননি। তাছাড়া বেদকে অপরিবর্তনশীলও মনে করা হয়।
আগুন বা নদনদীর পূজা, ইন্দ্র প্রমুখ দেবতার পূজা, মন্ত্রপাঠ ও যজ্ঞ ছিল বৈদিক সমাজে প্রধান উপাসনার পদ্ধতি। পুরোহিতেরা ক্ষত্রিয় ও বৈশ্যদের জন্য ক্রিয়াকাণ্ড অনুষ্ঠান করতেন। মানুষ দেবতার কাছ থেকে অধিক সন্তান, বৃষ্টিপাত, গবাদি পশু, দীর্ঘায়ু ও মৃত্যুর পর স্বর্গ কামনা করত। আধুনিক হিন্দুধর্মেও পুরোহিতরা বৈদিক স্তোত্র পাঠ করে উন্নতি, ধনসম্পত্তি ও সর্বসাধারণের কল্যাণ প্রার্থনা করেন। তবে বৈদিক দেবদেবীদের গুরুত্ব কমে পৌরাণিক দেবদেবীদের গুরুত্ব আধুনিক হিন্দুধর্মে বেড়ে গিয়েছে।


title: ঐতিহাসিক বৈদিক ধর্ম

text: বৈদিক ধর্মে যেসব প্রধান যজ্ঞ ও অনুষ্ঠানগুলি প্রচলিত ছিল, সেগুলি হল:


title: ঐতিহাসিক বৈদিক ধর্ম

text: হিন্দুদের অন্ত্যেষ্টী ক্রিয়া ঋগ্বৈদিক যুগ থেকে একই ভাবে প্রচলিত। তবে এই সব অনুষ্ঠান সেমেট্রি আইচ কালচারেও দেখা যেত। ঋগ্বৈদিক যুগের শেষ দিকে মৃত (“অগ্নিদগ্ধ”) ও জীবিত (“অনগ্নিদগ্ধ”) পুর্বপুরুষদের আবাহনের একটি ক্রিয়া যুক্ত হয়।


title: ঐতিহাসিক বৈদিক ধর্ম

text:
ঋগ্বেদে একাধিক দেবতার উল্লেখ পাওয়া যায়। এঁদের মধ্যে ৩৩ জনকে প্রধান হিসেবে ধরা হয়। এঁদের মধ্যে ১১ জন করে পৃথিবী, অন্তরীক্ষ ও স্বর্গের দেবতা। বৈদিক দেবমণ্ডলীতে দেব ও অসুর নামে দুটি শ্রেণীর উল্লেখ পাওয়া যায়। দেবতারা (মিত্র, বরুণ, আর্যমান, ভগ, অংশ ইত্যাদি) হলেন জাগতিক ও সামাজিক স্তরের দেবতা। এঁরা মহাবিশ্ব ও মানবলোকে অবস্থান করেন বলে ধারণা করা হত। ঋগ্বেদ হল বিভিন্ন দেবতার স্তোত্রের একটি সংকলন। এই দেবতাদের মধ্যে ইন্দ্র, অগ্নি ও সোম প্রধান। জলদেবতা বরুণ ও বিশ্বদেব নামে এক দেবমণ্ডলীও প্রধান ছিলেন।
বৈদিক দর্শনের সূচনা হয় ছিল ঋগ্বৈদিক যুগের শেষভাগে, খ্রিস্টপূর্ব ১১০০ অব্দ নাগাদ। ঋগ্বেদের পুরুষসূক্ত ও নাসদীয় সূক্ত হল ঋগ্বৈদিক দর্শনের আকর-অংশ।


title: ঐতিহাসিক বৈদিক ধর্ম

text:
ঋগ্বৈদিক যুগের প্রধান দার্শনিকেরা হলেন ঋষি নারায়ণ, কন্ব, ঋষভ, বামদেব ও অঙ্গিরস।
বৈদিক নীতিশাস্ত্রের ভিত্তি হল সত্য ও ঋত ধারণাদুটি। সত্য ধারণায় পরম উপাস্যের সঙ্গে একাত্মতার তত্ত্ব ব্যাখ্যা করা হয়েছে। ঋত ধারণায় ব্যাখ্যা করা হয়েছে সত্যের সেই প্রকাশটি, যার মাধ্যমে সত্য এই ব্রহ্মাণ্ড ও তার অন্তর্ভুক্ত সব কিছুকে পরিচালনা করেন। পানিক্কর বলেছেন:
এই শব্দটি আদি বৈদিক (ইন্দো-আর্য) ও জরথুস্ট্রবাদী (ইরানীয়) শাস্ত্রেরও আগেকার প্রোটো-ইন্দো-ইরানীয় ধর্ম থেকে এসেছে। আবেস্তান ভাষার "অশ" কথাটি (বৈদিক ভাষায় ঋত শব্দটির অনুরূপ) জরথুস্ট্র ধর্মতত্ত্ব ও দর্শনে একটি অন্যতম প্রধান ধারণা।


title: ঐতিহাসিক বৈদিক ধর্ম

text: ঋতের অনুগামী হলে প্রগতি সম্ভব, এবং ঋতের বিরুদ্ধাচারণ করলে শাস্তি পেতে হয় – এই হল মূল ধারণা। ব্রাহ্মণ্য দর্শনে ধর্ম শব্দটির ব্যবহার ছিল। এটিকে ঋতেরই একটি প্রকাশ মনে করা হত।


title: ঐতিহাসিক বৈদিক ধর্ম

text: যজ্ঞ ধারণাটিও স্পষ্ট উল্লিখিত হয়েছে পুরুষসূক্তে। এই সূক্তে উল্লেখ করা হয়েছে, ব্যক্তির দৃষ্টিকোণ থেকে দেখলে সর্বোচ্চ উপাস্য স্বয়ং হলেন একটি অতিন্দ্রীয় যজ্ঞ।


title: ঐতিহাসিক বৈদিক ধর্ম

text:
খ্রিস্টপূর্ব ৫০০ অব্দে বৈদিক যুগ শেষ হয়। বৈদিক ধর্মের ঠিক পরবর্তী পর্যায়টি (খ্রিস্টপূর্ব ৮০০ থেকে ২০০ অব্দ) হল হিন্দুধর্ম, জৈনধর্ম ও বৌদ্ধধর্মের গঠনের সময়। মিশেলের মতে, খ্রিস্টপূর্ব ৫০০ থেকে ২০০ অব্দ হল “প্রতিবাদী ধর্ম আন্দোলনের” যুগ। মেসের মতে, খ্রিস্টপূর্ব ৮০০ থেকে ২০০ অব্দ ছিল পরিবর্তনের যুগ। এই সময়টিকে তিনি বলেছেন “ধ্রুপদি যুগ”:
মেসের মতে, হিন্দুধর্মের কিছু মৌলিক ধারণা; যেমন কর্মবাদ, অবতারবাদ এবং “ব্যক্তিগত জ্ঞানলাভ ও বিবর্তন” বৈদিক ধর্মে ছিল না। এগুলির উদ্ভহ হয় খ্রিস্টপূর্ব ৮০০ থেকে ২০০ অব্দের মধ্যে:
বৈদিক ধর্ম ধীরে ধীরে হিন্দুধর্মের বিভিন্ন সম্প্রদায়ের অঙ্গীভূত হয়ে পড়ে। এর ফলে পৌরাণিক হিন্দুধর্মের জন্ম হয়। তবে বৈদিক ধর্ম ভারতের কয়েকটি অঞ্চলে এখনও বিদ্যমান। যেমন, কেরল রাজ্যে নাম্বুদ্রি ব্রাহ্মণেরা এখনও শ্রৌত অনুষ্ঠানগুলি পালন করেন, যা ভারতের অন্যত্র পালিত হয় না।


title: ঐতিহাসিক বৈদিক ধর্ম

text: পূজা-অনুষ্ঠানগুলি এমনভাবে প্রচলিত হয়, যাতে


title: ঐতিহাসিক বৈদিক ধর্ম

text: বৈদিক ধর্ম উপনিষদের অনুসারী হয়। উপনিষদ্ থেকে পরবর্তীকালে বেদান্ত দর্শনের উদ্ভব ঘটে। কোনো কোনো গবেষকের মতে, বেদান্তই হিন্দুধর্মের প্রধান কেন্দ্র। বেদান্তের মতে, এই শাস্ত্র হল “বেদের উদ্দেশ্য বা লক্ষ্য (অন্ত)।”। বেদান্ত দর্শন বৈদিক বিশ্বচেতনাকে একত্ববাদী দর্শনে রূপান্তরিত করে। এই দর্শনই তান্ত্রিক আধ্যাত্মিকতা এবং যোগের কিছু নতুন বিভাগের (যেমন জ্ঞানযোগ ও ভক্তিযোগ) জন্ম দেয়। কিছু কিছু রক্ষণশীল ধারায় ঐতিহাসিক বৈদিক ধর্ম অবিকৃত অবস্থাতেও পালিত হতে থাকে।


title: ঐতিহাসিক বৈদিক ধর্ম

text: বৈদিক ধর্মের নতুন ধারায় রূপান্তর সম্পর্কে জেনান ডি. ফাওলার বলেছেন:


title: ঐতিহাসিক বৈদিক ধর্ম

text:
বৈদিক দেবতাদের মর্যাদা হ্রাস পেলেও তাঁরা অবলুপ্ত হয়ে যাননি। বরং স্থানীয় দেবতাদের বৈদিক-ব্রাহ্মণ্য দেবমণ্ডলীর অন্তর্ভুক্ত করা হয়েছিল। যার ফলে হিন্দু দেবমণ্ডলীর রূপ পরিবর্তিত হয়। যে সব দেবতাদের প্রাধান্য বৃদ্ধি পায় যাঁরা বেদে উল্লিখিত হননি বা যাঁদের বেদে বিশেষ গুরুত্ব দেওয়া হয়নি। এঁদের মধ্যে শিব ও বিষ্ণু প্রধান। এই দুই দেবতাকে কেন্দ্র করে পরবর্তীকালে হিন্দুধর্মে শৈব ও বৈষ্ণব সম্প্রদায়ের উদ্ভব হয়।
হিন্দুদের বিভিন্ন সম্প্রদায়ে বৈদিক মন্ত্রগুলিকে ভিন্ন ভিন্ন ভাবে ব্যাখ্যা করা হয়।


title: ঐতিহাসিক বৈদিক ধর্ম

text: মীমাংসা দার্শনিকদের মতে, বেদ রচনার জন্য যেমন কোনো লেখকের দরকার নেই, বা অনুষ্ঠান অনুমোদনের জন্য যেমন কোনো দেবতার দরকার নেই, তেমনি জগতের সঙ্গেও একজন স্রষ্টার নাম যুক্ত করার কোনো প্রয়োজন নেই। মীমাংসা দর্শনের মতে, বেদে উল্লিখিত দেবতাদের উল্লেখ তাঁদের নাম-সম্বলিত মন্ত্রগুলির বাইরে কোথাও নেই। তাই মন্ত্রের শক্তিই দেবতার শক্তি।


title: ঐতিহাসিক বৈদিক ধর্ম

text: আদি শঙ্কর বেদকে অদ্বৈতবাদের সাহায্যে ব্যাখ্যা করেছেন। যদিও, আর্য সমাজের মতে, বেদমন্ত্রগুলি একেশ্বরবাদী। এমনকি ঋগ্বেদের প্রাচীনতম মণ্ডলগুলির (প্রথম থেকে নবম মণ্ডল) স্তোত্রগুলির ঝোঁকও একেশ্বরবাদের দিকে। ঋগ্বেদের কয়েকটি পদ (১।১৬৪।৪৬) অনুসারে:


title: ঐতিহাসিক বৈদিক ধর্ম

text: অর্থাৎ,


title: ঐতিহাসিক বৈদিক ধর্ম

text:
তাছাড়া নাসদীয় সূক্তে (১০।১২৯-১৩০) বলা হয়েছে, সর্বোচ্চ সত্য এক (একং সৎ)। এই সূক্তেরই অন্য একটি পংক্তিতে (১০।১২৯।৭) অনুসারে:
বঙ্গানুবাদ,


title: ঐতিহাসিক বৈদিক ধর্ম

text: অ-বৈদিক শ্রমণ ধর্মমতগুলিও ব্রাহ্মণ্য হিন্দুধর্মের পাশাপাশি প্রচলিত ছিল। এগুলি বৈদিক ধর্ম থেকে প্রত্যক্ষভাবে উৎসারিত হয়নি। তবে ব্রাহ্মণ্য ধর্মের নানা প্রভাব এগুলির মধ্যে দেখা যায়। এগুলিতে “প্রাচীনতর প্রাক-আর্য উত্তর-পূর্ব ভারতের উচ্চবিত্ত সমাজের বিশ্বতত্ত্ব ও নৃতত্ত্ব” প্রতিফলিত হয়েছে। জৈনধর্ম ও বৌদ্ধধর্ম শ্রমণ ধর্মমত থেকে উৎসারিত হয়েছিল।


title: ঐতিহাসিক বৈদিক ধর্ম

text: জৈনধর্মে ২২ জন প্রাগৈতিহাসিক তীর্থঙ্করের উল্লেখ পাওয়া যায়। অর্থাৎ, মহাবীরের সময়কালে (খ্রিস্টপূর্ব ষষ্ঠ শতাব্দী) এই ধর্মের বিকাশ সম্পূর্ণ হয়েছিল। বৌদ্ধধর্মের বিকাশ হয় খ্রিস্টপূর্ব ৫০০ অব্দে। খ্রিস্টীয় পঞ্চম থেকে দ্বাদশ শতাব্দীর মধ্যবর্তী সময় পৌরাণিক হিন্দুধর্ম ও ইসলামের প্রভাবে এই ধর্মের পতন হয়।


title: কলিস কিং

text: কলিস লিওলিন কিং (; জন্ম: ১১ জুন, ১৯৫১) বার্বাডোসের ক্রাইস্ট চার্চে জন্মগ্রহণকারী ওয়েস্ট ইন্ডিজের সাবেক ক্রিকেটার। খেলায় তিনি ডানহাতে ব্যাটিং ও ডানহাতে মিডিয়াম বোলিং করতেন। দলে তিনি মূলতঃ অল-রাউন্ডারের ভূমিকা পালন করতেন। তবে বলের চেয়ে ব্যাটিংয়েই তিনি টেস্ট ক্রিকেটে অধিক সফলকাম হয়েছেন কলিস কিং । তিনি ওয়েস্ট ইন্ডিজ ক্রিকেট দলের পক্ষ হয়ে নয়টি টেস্ট ও ১৮টি একদিনের আন্তর্জাতিক ক্রিকেটে অংশগ্রহণ করেন। টেস্টে একটি শতক ও দুইটি অর্ধ-শতক লাভ করলেও তিনটি ভিন্ন ইনিংসে তিনটিমাত্র উইকেট লাভ করতে সক্ষম হয়েছেন।


title: কলিস কিং

text: ১৯৮২-৮৩ ও ১৯৮৩-৮৪ মৌসুমে দক্ষিণ আফ্রিকায় ওয়েস্ট ইন্ডিজ বিদ্রোহী দলের সফরে কিং অংশগ্রহণ করেছিলেন। প্রথম-শ্রেণীর ক্রিকেটে নিজ দেশ বার্বাডোসের হয়ে ওয়েস্ট ইন্ডিজের ঘরোয়া ক্রিকেট প্রতিযোগিতায় অংশগ্রহণ করেন। এছাড়াও, ইংরেজ কাউন্টি ক্রিকেটে গ্ল্যামারগান এবং ওরচেস্টারশায়ার দলের সাথে জড়িত ছিলেন। দক্ষিণ আফ্রিকায় নাটালের হয়েও খেলেছেন কিং। তন্মধ্যে, ১৯৮৩ সালে ওরচেস্টারশায়ার কাউন্টি ক্রিকেট ক্লাবের অভিষেক খেলায় পঞ্চাশ বছরেরও অধিক সময়ের মধ্যে প্রথম খেলোয়াড় হিসেবে কাউন্টি ক্রিকেটে সেঞ্চুরি করেন।


title: কলিস কিং

text: লর্ডসে দ্বিতীয়বারের মতো অনুষ্ঠিত ১৯৭৯ সালের ক্রিকেট বিশ্বকাপ প্রতিযোগিতার চূড়ান্ত খেলায় স্বাগতিক ইংল্যান্ডের বিপক্ষে ৯৯ রানে ৪ উইকেটের পতনের পর তিনি তাঁর একদিনের আন্তর্জাতিক ক্রিকেট জীবনের সর্বোচ্চ রান সংগ্রহ করেন। তিনি ও ভিভ রিচার্ডস ৫ম উইকেট জুটিতে ১৩৯ রান তোলেন। এতে কিং ৮৬ রান করেন ৬৬ বল মোকাবেলা করে। এছাড়াও ফিল্ডিংয়ে নেমে একটি ক্যাচ ধরেন ও ৩ ওভারে ১৩ রান প্রদান করেন। ঐ খেলায় ওয়েস্ট ইন্ডিজ ৯২ রানে জয়ী হয় ও উপর্যুপরি দ্বিতীয়বারের মতো শিরোপা লাভ করে।


title: অঞ্জনা সুখানী

text: অঞ্জনা সুখানী (, ) হলেন একজন ভারতীয় চলচ্চিত্র অভিনেত্রী এবং মডেল যিনি প্রধানত বলিউড এর ছায়াছবিতে অভিনয় করে থাকেন।


title: অঞ্জনা সুখানী

text: অঞ্জনা জয়পুরের একটি হিন্দু পরিবারের জন্মগ্রহণ করেন। তিনি মুম্বাইয়ের কমলা উচ্চ বিদ্যালয় থেকে স্কুল জীবন শুরু করেছিলেন। তিনি কার্ডিফ মেট্রোপলিটন ইউনিভার্সিটি, যুক্তরাজ্য থেকে আন্তর্জাতিক ব্যবসা বিষয়ে ম্যানেজমেন্ট ডিগ্রী সম্পন্ন করেন। তার বোন মীনা সুখানী "বাচনা অ্যায় হাসিনো" চলচ্চিত্রে অভিনয়ের মাধ্যমে তার বলিউডে অভিষেক ঘটে।


title: কিংস এলেভেন পাঞ্জাব

text: কিংস এলেভেন পাঞ্জাব () হল ভারতের মোহালি, পাঞ্জাব ভিত্তিক একটি ক্রিকেট প্রতিনিধিত্বকারী দল। এটি যৌথভাবে বলিউড অভিনেত্রী, প্রীতি জিনতা, ওয়াদিয়া গ্রুপ সিয়ন, নেস ওয়াদিয়া, ডাবর মহিত বর্মণ এবং করন পাল নেতৃস্থানীয় মালিকানাধীন। দলটি তাদের ঘরোয়া মাঠ হিসেবে পাঞ্জাব ক্রিকেট আসোসিয়েশান স্টেডিয়াম, মোহালিতে খেলে থাকেন। এছাড়াও ২০১০ সালের আইপিএল থেকে শুরু করে তারা ধর্মসালায় তাদের ঘরোয়া মাঠ হিসেবে কিছু ম্যাচ খেলেছেন।


title: কিংস এলেভেন পাঞ্জাব

text:
২০০৮ সালে ভারত ক্রিকেট কন্ট্রোল বোর্ড (বিসিসিআই) কর্তৃক টুয়েন্টি২০ ফরমেটের খেলার উপর ভিত্তি করে ইন্ডিয়ান প্রিমিয়ার লীগ নাম দিয়ে ক্রিকেট টুর্নামেন্ট প্রতিযোগীতার আয়োজন করেন। ভারতের আটটি বিভিন্ন শহরের প্রতিনিধিত্বমূলক দল নিয়ে ২০ ফেব্রুয়ারি তারিখে মুম্বাই মধ্যে নিলামের উপর ভিত্তি করে দল গঠণ করা হয়। পাঞ্জাব প্রতিনিধিত্বমূলক দলের জন্য প্রীতি জিনতা, করণ পল (অপিজয় সুরেন্দ্র গ্রুপ) ও মোহিত বর্মণ (ডাবর) কর্তৃক কেনা হয়েছিল। গ্রুপটি ভোটাধিকার অর্জনের মাধ্যেম মোট মার্কিন ডলার $৭৬ মিলিয়ন এর বিনিময়ে কিনে নেয়।আন্তর্জাতিক ক্যাপের সঙ্গে খেলা খেলোয়াড়দের গাঢ় তালিকাভুক্ত করা হল।
বিশেষ অবদানগুলি হাইলাইট করা হলো


title: এশিয়ার পতাকা

text: এটি এশিয়ায় ব্যবহৃত আন্তর্জাতিক এবং জাতীয় পতাকার একটি গ্যালারি।


title: ফ্রান্‌ৎস লিস্ট

text: ফ্রান্‌ৎস লিস্ট () ফ্রান্‌ৎস রিট্টার ভন লিস্ট(২২ অক্টোবর ১৮১১- ৩১ জুলাই ১৮৮৬) ছিলেন ঊনবিংশ শতকের হাঙ্গেরিয়ান কম্পোজার, পিয়ানো বাদক, শিক্ষক এবং একজন সংগীতজ্ঞ।


title: ফ্রান্‌ৎস লিস্ট

text: ফ্রান্‌ৎস লিস্ট ঊনবিংশ শতকের শুরুর দিকে একজন পিয়ানো বাদক হিসেবে সমগ্র ইউরোপে জনপ্রিয়তা পান। তার সমসাময়িক সংগীতজ্ঞ ও বোদ্ধাদের মতে তিনি ছিলেন তৎকালীন যুগের সর্বশ্রেষ্ঠ পিয়ানো বাদক। ১৮৪০ সালের দিকে ইউরোপের অনেকেই মনে করতেন যে ফ্রান্‌ৎস লিস্ট হয়তবা পৃথিবীর সর্বকালের সর্বশ্রেষ্ঠ পিয়ানো বাদক। একজন দক্ষ পিয়ানো বাদক ছাড়াও লিস্ট ছিলেন ঊনবিংশ শতকের অন্য তম জনপ্রিয় সুরশ্রষ্টা, পিয়ানো শিক্ষক এবং সংগীতজ্ঞদের পথপ্রদর্শক। রিচার্ড ওয়াগনার, হেক্টর বার্লিয়জ, এডভার্ড গ্রেইগ এবং অ্যালেক্সান্ডার বোরোডিনদের জন্য ফ্রান্‌ৎস লিস্ট ছিলেন অনুকরণীয় আদর্শ।


title: ফ্রান্‌ৎস লিস্ট

text: সুরশ্রষ্টা হিসেবে ফ্রান্‌ৎস লিস্ট নয়ডয়েৎসুল শুলের (নিউ জার্মান স্কুলের) একজন অন্যতম আদর্শস্থানীয় ব্যক্তিত্ব। বিংশ শতকের নবীন চিরায়ত সঙ্গীতপ্রেমীদের জন্য তিনি রেখে যান তার অসংখ্য কম্পোজিশন। তিনিই প্রথম সঙ্গীতে বিষয়ভিত্তিক রূপান্তর নিয়ে কাজ শুরু করেন এবং অধিকাংশ সঙ্গীত পিয়ানোতে বাজাবার উপযোগী করে কম্পোজ করেন।


title: রো-স্কাম-ন্যি-মা-শেস-রাব

text: রো-স্কাম-ন্যি-মা-শেস-রাব () (১১৩৯-১২০৮) ত্শাল-পা-ব্কা'-ব্র্গ্যুদ () ধর্মসম্প্রদায়ের একজন বৌদ্ধ লামা ছিলেন।


title: রো-স্কাম-ন্যি-মা-শেস-রাব

text: রো-স্কাম-ন্যি-মা-শেস-রাব ১১৩৯ খ্রিষ্টাব্দে মধ্য তিব্বতের গ্লাগ্স-ক্যি-ফু-লুং-ম্যাং-খাং () নামক স্থানে লো-মি পরিবারগোষ্ঠীতে জন্মগ্রহণ করেন। তাঁর পিতার নাম ছিল ব্ক্রা-শিস-সেং-গে () তিনি ত্শাল-পা-ব্কা'-ব্র্গ্যুদ () ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট ভিক্ষুর শপথ গ্রহণ করেন। পরবর্তীকালে তিনি রো-স্কাম বৌদ্ধবিহার স্থাপন করেন।


title: ন্যি-জ্লা-'ওদ

text: ন্যি-জ্লা-'ওদ () (১১৩৫-১২১৫) তিব্বতের 'জু-ফু এবং ল্হা-ফ্যুগ নামক দুই বৌদ্ধবিহারের প্রতিষ্ঠাতা ছিলেন।


title: ন্যি-জ্লা-'ওদ

text: ন্যি-জ্লা-'ওদ ১১৩৫ খ্রিষ্টাব্দে তিব্বতের লোরো অঞ্চলের ঝুর-না-লুং () নামক স্থানে গ্জি () নামক পরিবারগোষ্ঠীতে জন্মগ্রহণ করেন। তিনি রাস-ছুং-পা-র্দো-র্জে-গ্রাগ্স-পা ও ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নামক বিখ্যাত দুই পন্ডিতের নিকট শিক্ষালাভ করেন। তিনি ১১৮৭ খ্রিষ্টাব্দে 'জু-ফু () এবং ১১৯৩ খ্রিষ্টাব্দে ল্হা-ফ্যুগ () নামক দুইটি বৌদ্ধবিহার প্রতিষ্ঠা করেন। ১২১০ খ্রিষ্টাব্দে তিনি ত্শাল-গুং-থাং () বৌদ্ধবিহারের প্রধান হিসেবে নির্বাচিত হন।


title: খা-রাগ-পা-'দুল-বা-'ওদ

text: খা-রাগ-পা-'দুল-বা-'ওদ () বা র্তোগ্স-ল্দান-ন্যাগ-পো-সেং-গে () ত্শাল-পা-ব্কা'-ব্র্গ্যুদ () ধর্মসম্প্রদায়ের একজন বৌদ্ধ লামা ছিলেন।


title: খা-রাগ-পা-'দুল-বা-'ওদ

text: খা-রাগ-পা-'দুল-বা-'ওদ দ্বাদশ শতাব্দীতে তিব্বতের গ্র্বা () নামক স্থানে ক্যি () নামক পরিবারগোষ্ঠীতে অন্মগ্রহণ করেন। তিনি ত্শাল-গুং-থাং () বৌদ্ধবিহারে ত্শাল-পা-ব্কা'-ব্র্গ্যুদ () ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট দীক্ষালাভ করেন এবং তাঁর নিকট সাতাশ বছর শিক্ষালাভ করেন। তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা রচিত বেশ কিছু গ্রন্থের সম্পাদনাও করেছিলেন।


title: পার-ফু-বা-ব্লো-গ্রোস-সেং-গে

text: পার-ফু-বা-ব্লো-গ্রোস-সেং-গে () তিব্বতের একজন বৌদ্ধ ভিক্ষু ছিলেন যিনি দোঁহা সম্বন্ধে পন্ডিত ছিলেন।


title: পার-ফু-বা-ব্লো-গ্রোস-সেং-গে

text: পার-ফু-বা-ব্লো-গ্রোস-সেং-গে দ্বাদশ শতাব্দীতে তিব্বতের গ্যো-রু () নামক অঞ্চলের গ্রা () নামক স্থানে র্ঙ্গান () নামক পরিবারগোষ্ঠীতে জন্মগ্রহণ করেন। তিনি গ্সাং-ফু-নে'উ-থোগ () নামক তিব্বতের বিখ্যাত দর্শন শিক্ষাকেন্দ্রে ফ্যা-পা-ছোস-ক্যি-সেং-গে () নামক পন্ডিতের নিকট অধ্যয়ন করেন। এই সময় তিনি নাগার্জুন রচিত প্রধান গ্রন্থগুলির টীকাভাষ্য রচনা করেন। এই সময় তিনি গ্রু-শোল-বা () নামক এক পন্ডিতের নিকট সরহ পা রচিত দোঁহা সম্বন্ধে শিক্ষালাভ করেন ও বহু দোঁহা সম্বন্ধে টীকাভাষ্য রচনা করেন। এই সময় য়েল-পা-য়ে-শেস-ব্র্ত্সেগ্স নামক এক বৌদ্ধ তাঁর নিকট অধ্যয়ন করেন। য়েল-পা-য়ে-শেস-ব্র্ত্সেগ্সের অনুরোধে তিনি ফাগ-মো-গ্রু-পা-র্দো-র্জে-র্গ্যাল-পো নামক বিখ্যাত পন্ডিতের নিকট শিক্ষালাভ করেন। পরবর্তীকালে তিনি পার-ফু বৌদ্ধবিহার স্থাপন করেন। তিনি র্তোগ্স-পা-স্ক্যেদ-মেদ () নামক এক নতুন তত্ত্বে উদ্ভাবন করেন। তাঁর অন্যতম উল্লেখযোগ্য শিষ্য ছিলেন গ্লিং-রাস-পা-পে-মা-র্দো-র্জে।


title: বানৌজা বঙ্গবন্ধু

text: বানৌজা "বঙ্গবন্ধু" বাংলাদেশ নৌ বাহিনীর সর্বাধুনিক ক্ষেপণাস্ত্রবাহী ফ্রিগেট । এটি বর্তমানে বাংলাদেশ নৌ বাহিনীর "পতাকাবাহী জাহাজ" হিসেবে দায়িত্ব পালন করছে।


title: বানৌজা বঙ্গবন্ধু

text: "বানৌজা বঙ্গবন্ধুর" নামকরণ করা হয় বাংলাদেশের প্রথম রাষ্ট্রপতি শেখ মুজিবর রহমানের নামে, যার উপাধি বঙ্গবন্ধু। এটি যুদ্ধে ও শান্তিকালীন সময়ে সমভাবে দায়িত্ব পালনে সক্ষম। ১৯৯৮ সালের ১১ মার্চ কোরিয়া প্রজান্তন্ত্রের দেইয়ু শিপবিল্ডিং এন্ড মেরিন ইঞ্জিনিয়ারিং এ জাহাজটির নির্মাণকাজ শুরু হয় এবং ২৯ অগাস্ট ২০০০-এ নির্মাণকাজ শেষ হয়। ২০০১ সালের ২০ জুন "বানৌজা বঙ্গবন্ধু" কে বাংলাদেশ নৌবাহিনীতে কমিশনিং করা হয়। পরবর্তীতে ২০০২ সালের ১৩ ফেব্রুয়ারি এই জাহাজকে মেরামত কাজের জন্য ডিকমিশন করা হয়। ২০০৭ সালে এটিকে "বানৌজা খালিদ বিন ওয়ালিদ" হিসবে পুনরায় কমিশনিং করা হয়। ২০০৯ সালে এটিকে আবারও "বানৌজা বঙ্গবন্ধু" নামকরণ করা হয়।


title: বানৌজা বঙ্গবন্ধু

text: "বানৌজা বঙ্গবন্ধু" ২০১১ সাল থেকে যুক্তরাষ্ট্র নৌবাহিনীর সাথে দ্বিপক্ষীয় মহড়া "কারাত"-এ অংশগ্রহণ করে। ২০১২ সালের নভেম্বর মাসে জাহাজটি কাতারের দোহায় "এক্সারসাইজ ফেরোশাস ফ্যালকন"-এ অংশগ্রহণ করে। ২৯ অগাস্ট ২০১৩ "বানৌজা বঙ্গবন্ধু"কে জাতীয় পতাকা প্রদান করা হয়। ২০১৪ সালে মালেশিয়া এয়ারলাইন্সের ফ্লাইট ৩৭০ নিখোঁজের পর বঙ্গোপসাগর এলাকায় অনুসন্ধানকার্যে জাহাজটি অংশ নেয়।


title: বানৌজা বঙ্গবন্ধু

text: এই যুদ্ধজাহাজটি তার শ্রেণীর সর্বাধুনিক ফ্রিগ্রেট। এটি অত্যাধুনিক অস্ত্রশস্ত্র দ্বারা সজ্জিত। এই জাহজের অটোম্যাট এমকে ২ ব্লক ৪ একটি অত্যাধুনিক জাহাজবিধ্বংসী ক্ষেপণাস্ত্র যা ১৮০ কিলোমিটারের বেশি দূরত্বে আঘাত হানতে সক্ষম। এই ক্ষেপণাস্ত্রগুলো উৎক্ষেপণের পর মাঝপথে গতিপথ পরিবর্তন করতে পারে ফলে আক্রমণেরর জন্য যুদ্ধ জাহাজকে অবস্থান পরিবর্তন করতে হয় না। বিমানবিধ্বংসী অস্ত্র হিসেবে এতে রয়েছে ৮টি এফএম-৯০ ভূমি থেকে আকাশে নিক্ষেপযোগ্য ক্ষেপণাস্ত্র, যা ১৫ কিলোমিটার পর্যন্ত আঘাত হান্তে সক্ষম। এছাড়াও জাহাজটি নৌ-কামান ও টর্পেডো বহন করে।


title: বানৌজা বঙ্গবন্ধু

text: "বানৌজা বঙ্গবন্ধু"তে ১টি হ্যাঙ্গার আছে যা অগাস্টা-ওয়েস্টল্যান্ড এডব্লিউ১০৯ পাওয়ার হেলিকপ্টার বহন করে থাকে। এই হেলিকপ্টারটি সি-৭০১ জাহাজবিধ্বংসী ক্ষেপণাস্ত্র ও টর্পেডো বহনে সক্ষম।


title: বানৌজা বঙ্গবন্ধু

text: এই যুদ্ধজাহজের প্রাথমিক ও মূল দায়িত্ব হচ্ছে দেশের বিশেষ অর্থনৈতিক এলাকা তত্ত্বাবধায়ন ও নিরাপত্তা দেয়া। এছাড়াও জাহাজটি বাংলাদেশের নৌ সীমান্তে নৌ-সন্ত্রাস, প্রাকৃতিক দূষণ ও চোরাচালান রোধেও কাজ করে থাকে। প্রয়োজনে এটি অনুসন্ধান এবং উদ্ধার কাজের দায়িত্ব পালনেও সক্ষম।


title: শিবশক্তি সচদেব

text: শিবশক্তি সচদেব (, জন্ম: ২১ মে, ১৯৯৩) একজন ভারতীয় টেলিভিশন অভিনেত্রী যিনি "সবকি লাডলি বেবো" টেলিভিশন ধারাবাহিকে অভিনয়ের জন্যে পরিচিত।


title: শিবশক্তি সচদেব

text: সচদেব ১৯৯৩ সালে ভারতের নতুন দিল্লিতে জন্ম নেন। তিনি "ব্রেক টাইম মাস্তি টাইম ", "সবকি লাডলি বেবো", "আফসার বিতিয়া", "দ্য সুইট লাইফ অব করন এ্যন্ড কাবির" বিভিন্ন টেলিভিশন ধারাবাহিকে অভিনয়ের পাশাপাশি বিভিন্ন টেলিভিশন বিজ্ঞাপনে (টিভিসি) কাজ করেন।


title: কিম ক্লাইস্টার্স

text: কিম ক্লাইস্টার্স (Kim Clijsters ; জন্ম: ০৮ জুন, ১৯৮৩) বেলজিয়ামের বিখ্যাত পেশাদার প্রমিলা টেনিস খেলোয়াড়। তিনি বিশ্বের সাবেক এক নম্বর খেলোয়াড় ছিলেন।


title: কিম ক্লাইস্টার্স

text: তিনি ১৩ জুলাই ২০০৭ সালে এক আমেরিকান বাস্কেটবল খেলোয়াড়কে বিয়ে করেন। তাদের দুটি সন্তান রয়েছে।


title: কিম ক্লাইস্টার্স

text: ১৯৯৭ সালে পেশাদার খেলোয়াড় হিসাবে অভিষেক ঘটে। ২০০৭ সালে হঠাৎ করেই অবসরের ঘোষণা দেন তিনি। তবে দুই বছর পর ইউএস ওপেন এর মাধ্যমে আবার খেলায় ফিরে আসেন। তারপর ২০০৯ সালের ইউএস ওপেনের শিরোপা জেতেন ক্লাইস্টার্স৷ তবে ২০১২ সালের ইউএস ওপেন এর খেলায় তিনি পুনরায় অবসরের ঘোষণা দেন। বিদায়ের ঘোষণা দেওয়ার সময় তিনি বলেছেন, ‘২০০৫ সালে আমার স্বপ্ন সত্যি হয়েছিল এখানে শিরোপা জয়ের মাধ্যমে। যখনই এখানে খেলতে এসেছি, তখনই আমি অনেক অনুপ্রেরণা পেয়েছি। এটাই আমার অবসর গ্রহণের সবচেয়ে ভালো জায়গা বলে মনে হয়। আমি শুধু আশা করেছিলাম সেটা যেন আজকেই না হয়। কিন্তু এই ইউএস ওপেনেই যে আমি আমার শেষ ম্যাচটা খেলব, তা নিয়ে কোনো সংশয় ছিল না।’


title: য়েল-পা-য়ে-শেস-ব্র্ত্সেগ্স

text: য়েল-পা-য়ে-শেস-ব্র্ত্সেগ্স () (১১৩৪-১১৯৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের য়েল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।


title: য়েল-পা-য়ে-শেস-ব্র্ত্সেগ্স

text: য়েল-পা-য়ে-শেস-ব্র্ত্সেগ্স ১১৩৪ খ্রিষ্টাব্দে তিব্বতের খাম্স অঞ্চলে জন্মগ্রহণ করেন। তাঁর পিতার নাম ছিল স্গোম-পা-আ-'বার () এবং মাতার নাম ছিল গোং-পা-ব্জা'-ব্ত্সুন-মা-ল্চাম ()। জন্মের পর তাঁর নাম রাখা হয় ফুর-পা-স্ক্যাব্স ()। উনিশ বছর বয়সে তিনি র্বা-ম্দা' () নামক স্থানে শিক্ষার্থীর শপথ গ্রহণ করেন এবং কুড়ি বছর বয়সে ভিক্ষুর শপথ গ্রহণ করেন। তিনি ফ্যা-পা-ছোস-ক্যি-সেং-গে () নামক গ্সাং-ফু () বৌদ্ধবিহারের ষষ্ঠ প্রধানের নিকট মধ্যমক সম্বন্ধে, র্ঙ্গোগ-ম্দো-স্দে () নামক বৌদ্ধ সাধকের নিকট তন্ত্র সম্বন্ধে এবং পার-ফু-বা-ব্লো-গ্রোস-সেং-গে নামক পন্ডিতের নিকট দোঁহা সম্বন্ধে অধ্যয়ন করেন। ১১৬২ খ্রিষ্টাব্দ থেকে পরবর্তী সাত বছর ফাগ-মো-গ্রু-পা-র্দো-র্জে-র্গ্যাল-পো নামক বিখ্যাত পন্ডিতের নিকট তিনি শিক্ষালাভ করেন।


title: য়েল-পা-য়ে-শেস-ব্র্ত্সেগ্স

text: ১১৭১ খ্রিষ্টাব্দে তিনি য়েল-ফুগ () বৌদ্ধবিহার প্রতিষ্ঠা করেন ও ঐ বিহারের প্রধান হিসেবে আঠারো বছর অতিবাহিত করেন। ১১৭৫ খ্রিষ্টাব্দে তিনি দ্গোন-লুং () বৌদ্ধবিহার ও ১১৯২ খ্রিষ্টাব্দে স্তোদ-'জাং () বৌদ্ধবিহার প্রতিষ্ঠা করেন। এই সকল বৌদ্ধবিহারে তিনি বেশ কিছু গ্রন্থ রচনা করেন, কিন্তু সেই সমস্ত রচনার খুব কম অংশেরই বর্তমানে অস্তিত্ব রয়েছে।


title: খরস্রোত জোয়ার

text: খরস্রোত জোয়ার, সাধারণভাবে: যা খরস্রোত নামে পরিচিত, তা হচ্ছে নিকটবর্তী তীরভূমি হতে সমুদ্র অভিমুখে পানির প্রবল প্রবাহ, যা মূলত: সার্ফ লাইন বরাবর বয়ে যায়। এর গতি ০.৫ মিটার প্রতি সেকেন্ডে (প্রতি সেকেন্ডে ১-২ ফুট), এবং এটি প্রতি সেকেন্ডে ২.৫ মিটারের চেয়েও বেশি দ্রুততর হতে পারে (প্রতি সেকেন্ডে ৮ ফুট), যা একজন মানুষের সাতারের গতির তুলনায় অধিক গতিসম্পন্ন। এটি যেকোন তটভূমিতে ঢেউয়ের সাথে সংগঠিত হতে পারে; মহাসাগর, সাগর বা হ্রদ - যেকোনটিতে।


title: খরস্রোত জোয়ার

text:
খরস্রোত জোয়ার সমুদ্র এবং হ্রদের পানিতে অবস্থানরত লোকদের জন্য বিপদের একটি উৎস্য, যেটি সাঁতারুদের সৈকত থেকে ভাসিয়ে নিয়ে যায়| এক্ষেত্রে সাধারণত: স্রোতের সাথে লড়াই করে ক্লান্ত হয়ে অনেকেই শেষপর্যন্ত ডুবে মারা যায়|
কিছু অপ্রতুল ক্ষেত্রে, খরস্রোতা জোয়ার সাঁতারু ছাড়া অন্যান্যদের জন্যেও প্রাণঘাতী হতে পারে| কোমর পানিতে দাড়িয়ে থাকা কোন ব্যক্তি গভীর পানিতে ভেসে যেতে পারে যেখানে সাতাঁর না জানলে অথবা ভাসমান পোশাক বা সরঞ্জাম শরীরে না থাকলে ডুবে যাওয়া সুনিশ্চিত|
স্থানীয় বৈশিষ্টের কারণে কিছু সৈকতে খরস্রোত জোয়ারের সম্ভাব্যতা অধিক, এবং কিছু সৈকত একারণে বেশ কুখ্যাত| যুক্তরাষ্ট্রে প্রতিবছর খরস্রোত জোয়ারের কারণে ৪৬ জন মারা যায়| এই জোয়ারের ৮০ শতাংশ উদ্ধারকাজেই লাইফগার্ডদের দ্বারা সহায়তা লাভের প্রয়োজন হয়|


title: সামাজিক শ্রেণী

text: সামাজিক শ্রেণি () বা শুধুই "শ্রেণি", যা শ্রেণিভিত্তিক সমাজে, হচ্ছে সমাজের স্তরবিন্যাসের মডেলের উপরে কেন্দ্র করে গঠিত সমাজবিজ্ঞানের ধারণা এবং রাজনৈতিক তত্ত্ব। এটি হচ্ছে জনগণ বা দলের ক্রমবিভক্ত সামাজিক বিভাগের একটি সমষ্টি যেগুলোর সবচেয়ে পরিচিত হচ্ছে উচ্চ, মধ্য ও নিম্ন শ্রেণিসমূহ।


title: সামাজিক শ্রেণী

text: খুব সহজ ভাষায় শ্রেণি বলতে বুঝতে হবে, একই প্রণালীতে জীবনযাত্রা নির্বাহ করে সমাজের এরূপ এক একটি অংশ হলো এক একটি শ্রেণি। শ্রেণি বলতে বুঝতে হবে, সমাজের একাংশের শ্রমকে অপরাংশ আত্মসাৎ করতে পায় যার মাধ্যমে তাই হলও শ্রেণি। সমাজের একাংশ সমস্ত ভূমি আত্মসাৎ করলে হয় ভূস্বামী শ্রেণি ও কৃষক শ্রেণি। যদি সমাজের একাংশ হয় কলকারখানা, শেয়ার এবং পুঁজির মালিক, আর অন্য একটা অংশ কাজ করে ওইসব কলকারখানায়, তাহলে হয় পুঁজিপতি শ্রেণি এবং প্রলেতারিয়ান শ্রেণি অর্থাৎ শ্রমিক শ্রেণি। শ্রেণিদের মধ্যে পার্থক্যের মৌল লক্ষণ হলো- সামাজিক উত্পাদনে তাদের স্থান, সুতরাং উত্পাদনের উপায়ের সঙ্গে তাদের সম্পর্কে। প্রতিটি শ্রেণির থাকে উৎপাদনের উপায়ের সংগে সুনির্দিষ্ট নিজস্ব সম্পর্ক। এই লক্ষণ দিয়েই পার্থক্য করা যায় শ্রেণি আর অন্যান্য সামাজিক গ্রুপের মধ্যে যারা শ্রেণি নয়। যেমন, উত্পাদনের উপায়ের সাথে বুদ্ধিজীবীদের সম্পর্ক নেই, তাই তারা শ্রেণি নয়, বুদ্ধিজীবীরা হলও বিভিন্ন শ্রেণির অংশবিশেষ নিয়ে একটা সামাজিক স্তর।


title: সামাজিক শ্রেণী

text: অর্থাৎ শ্রেণি হচ্ছে বিশাল সংখ্যার একদল লোক যারা উৎপাদনের উপায়ের সংগে সম্পর্ক, শ্রমের সামাজিক সংগঠন, সামাজিক সম্পদ প্রাপ্তির প্রণালী আর পরিমাণের দিক থেকে পৃথক। এক্ষেত্রে শোষক দলটা সংখ্যায় অল্প, শোষিতরা অধিকাংশ। এই যে একদল লোক শোষক, উৎপীড়ক এবং অন্যদল শোষিত ও উৎপীড়িতরূপে সৃষ্ট হয়, তাদের বলা হয় বৈরী শ্রেণি, কারণ তাদের স্বার্থ আপোষহীন।


title: দিল্লি সাফারি

text: দিল্লি সাফারি হল ভারতের প্রথম স্টেরিওস্কোপিক থ্রিডি এনিমেশন চলচ্চিত্র যেটি পরিচালনা করেছেন নিখিল আদভানি| ২০১২ সালে মুক্তিপ্রাপ্ত এবং হিন্দি ও ইংরেজি দুটি ভাষায় ধারণকৃত এই চলচ্চিত্রটি নির্মাণ করেছে পুনে ভিত্তিক এনিমেশন স্টুডিও "ক্রেয়ন পিকচাস"| ছবিটির গল্প ভারতের মুম্বাইয়ের পাঁচটি জন্তুকে ঘিরে; যারা তাদের বন্য আবাসস্থল ধ্বংসের কারণে দিল্লীর পথে পাড়ি দেয়| ছবিটির হিন্দি সংষ্করণে কন্ঠ দিয়েছেন গোবিন্দ, ঊর্মিলা মাটোন্ডকার, সুনিল শেঠি, অক্ষয় খান্না এবং বোমান ইরানি|


title: কবি নজরুল সরকারি কলেজ

text: কবি নজরুল সরকারি কলেজ (এছাড়াও কেএনজিসি হিসাবে উল্লেখ করা হয়) সরকারি কবি নজরুল কলেজ হিসেবেও পরিচিত, হলো বাংলাদেশের একটি প্রাচীনতম শীর্ষস্থানীয় ও ঐতিহ্যবাহী শিক্ষাপ্রতিষ্ঠান। এই প্রতিষ্ঠানটি ১৮৭৪ সাল থেকে যাত্রা শুরু করে। ১৯৯২ সাল থেকে জাতীয় বিশ্ববিদ্যালয়ের অধীনে ছিল। এই কলেজটি ১৬ ফেব্রুয়ারি, ২০১৭ খ্রিস্টাব্দে ঢাকা বিশ্ববিদ্যালয়ের অধিভুক্ত হয়।


title: কবি নজরুল সরকারি কলেজ

text: হাজী মুহাম্মাদ মহসীন ফান্ডের আর্থিক সহায়তায় ১৮৭৪ সালে ঢাকায় কলকাতা মাদ্রাসার আদলে মোহসীনিয়া মাদ্রাসা প্রতিষ্ঠিত হয় এবং পরে এটি ঢাকা মাদ্রাসা নামে প্রসিদ্ধ হয়। এটি ছিল পূর্ববাংলার মুসলমানদের জন্য প্রথম সরকারি শিক্ষা প্রতিষ্ঠান। এ মাদ্রাসার প্রথম সুপারিনটেন্ডেন্ট ছিলেন পন্ডিত ও ভাষাবিদ বাহারুল উলুম মাওলানা ওবায়দুল্লাহ আল ওবায়দী সোহরাওয়ার্দী। ১৯১৫ সাল পর্যন্ত হাজী মুহম্মদ মোহসীন ফান্ড থেকে এই মাদ্রাসার ব্যয় নির্বাহ করা হয়। উক্ত সালে এটি উচ্চ মাদ্রাসায় রূপান্তরিত হয়।


title: কবি নজরুল সরকারি কলেজ

text:
১৯১৬ সালে মাদ্রাসার অ্যাংলো-পার্সিয়ান বিভাগটি পৃথক হয়ে ঢাকা গভর্নমেন্ট মুসলিম হাই স্কুল নাম ধারণ করে। ১৯২৩ সালে মাদ্রাসা ইসলামিক ইন্টারমিডিয়েট কলেজে রূপান্তরিত হয় এবং ১৯৬৮ সালে কলেজের নামকরণ হয় কবি নজরুল ইসলাম সরকারি কলেজ।
আবার নাম পরিবর্তন করে ১৯৭২ সালে বাংলাদেশের জাতীয় কবি কাজী নজরুল ইসলামের নামের অংশ ইসলাম শব্দটি বিলুপ্ত করে নতুন নামকরণ হয় কবি নজরুল সরকারি কলেজ । ১৯৭৮ সালে কলেজে সহশিক্ষার প্রচলন হয়। কলেজে একটি গ্রন্থাগার রয়েছে। কলেজের গ্রন্থাগারটি ৪০,০০০+ বইয়ে সমৃদ্ধ। কলেজের একটি আবাসিক ছাত্রাবাস রয়েছে। ফরাশগঞ্জের মোহিনীমোহন দাস লেনে কলেজ ছাত্রাবাসটি অবস্থিত। এটি স্বাধীনতা সংগ্রামে শহীদ ছাত্র শামসুল আলমের নামে নামকরণ করা হয় শহীদ শামসুল আলম ছাত্রাবাস।


title: কবি নজরুল সরকারি কলেজ

text:
১৯৭৯ সালে কলেজটিতে বিজ্ঞান, মানবিক ও বাণিজ্য শাখায় স্নাতক পর্যায়ের শিক্ষা চালু হয়। ১৯৮৫ সালে কলেজে ইসলামিক স্টাডিজ বিষয়ে প্রথম স্নাতক (সম্মান) কোর্স খোলা হয়। ১৯৯৩ সালে কলেজে জাতীয় বিশ্ববিদ্যালয়ের অধীনে আরবি, ইসলামিক স্টাডিজ ও ব্যবস্থাপনা বিষয়ে ১ম পর্ব মাস্টার্স কোর্স চালু হয়। কলেজটিতে ১৯৮২ সালে বিএনসিসি কন্টিনজেন্ট এবং রোভার স্কাউট ব্যবস্থা চালু হয়।
২০০৪ সালে এই কলেজে বাংলা, অর্থনীতি, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, পদার্থবিজ্ঞান, রসায়ন, গণিত, প্রাণিবিদ্যা, উদ্ভিদবিদ্যা ও ভূগোলসহ মোট ১২টি বিষয়ে অনার্স কোর্স চালু হয়। ১৯৯৭ সালে হিসাববিজ্ঞানে ১ম পর্ব মাস্টার্স এবং হিসাববিজ্ঞান, ব্যবস্থাপনা ও ইংরেজি বিষয়ে অনার্স কোর্স খোলা হয়। ২০০৬ সালে বাংলায় ১ম পর্ব স্নাতকোত্তর কোর্স চালু হয়। বর্তমানে কলেজে মোট ২৪টি বিষয়ে অনার্স, ৫টি বিষয়ে ১ম পর্ব মাস্টার্স এবং ৪টি বিষয়ে শেষ পর্ব মাস্টার্স কোর্স চালু রয়েছে।


title: কবি নজরুল সরকারি কলেজ

text:
কলা এবং মানবিক অনুষদ
এই অনুষদটি নিম্নলিখিত বিভাগের জন্য গঠিত:


title: কবি নজরুল সরকারি কলেজ

text: এই অনুষদটি নিম্নলিখিত বিভাগ সমূহ নিয়ে গঠিত:


title: কবি নজরুল সরকারি কলেজ

text:
বাণিজ্য অনুষদ
এই অনুষদটি নিম্নলিখিত বিভাগ সমূহ নিয়ে গঠিত:


title: কবি নজরুল সরকারি কলেজ

text: এই কলেজে শিক্ষার্থীদের জন্য একটি লাইব্রেরী রয়েছে। লাইব্রেরীটি কলেজ প্রাঙ্গনে ৩ নং ভবনের দ্বিতীয় তলায় অবস্থিত। লাইব্রেরিতে ৪০,০০০+ টি বই ও ২০০০+ টি জার্নাল রয়েছে। এছাড়াও রয়েছে প্রতিদিনের বেশ কয়েকটি বাংলা ও ইংরেজি পত্রিকা পড়ার জন্য পত্রিকা কর্নার। লাইব্রেরীতে বসে বই পড়ার জন্য শিক্ষার্থীদের লাইব্রেরী কার্ড সংগ্রহ করতে হয়। লাইব্রেরী থেকে বই বাসায় নিয়ে যাওয়ার ব্যবস্থা রয়েছে। লাইব্রেরীর সময়সূচী: সকাল ৮.৩০ টা থেকে বিকাল ৩.৩০ টা।


title: কবি নজরুল সরকারি কলেজ

text: ছাত্রীদের চিকিৎসা প্রদানে কলেজ প্রাঙ্গনে একটি চিকিৎসা কেন্দ্র রয়েছে। এটি শুধুমাত্র কলেজের ছাত্রছাত্রীদের জন্য উন্মুক্ত।


title: কবি নজরুল সরকারি কলেজ

text: মোট ছাত্রাবাস ১ টি


title: কবি নজরুল সরকারি কলেজ

text: লেখাপড়ার পাশাপাশি কবি নজরুল সরকারি কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্ররা বরাবরই ঈর্ষণীয় সাফল্য অর্জন করে আসছে।


title: কবি নজরুল সরকারি কলেজ

text: কবি নজরুল সরকারি কলেজে বর্তমানে (২০১৮) কয়েকটি ক্লাব রয়েছে। কলেজের শিক্ষক-শিক্ষিকাগণ এখানে মডারেটরের দায়িত্ব পালন করলেও ছাত্ররাই এসব ক্লাবের প্রাণ। সারা বছর জুড়ে এই ক্লাবগুলো বিভিন্ন অনুষ্ঠান আয়োজন ও কার্যক্রম গ্রহণের মাধ্যমে কলেজের ছাত্রদের উৎকর্ষ সাধনে কাজ করে যাচ্ছে। এইসব ক্লাবের আয়োজিত কিছু কিছু অনুষ্ঠান ও কার্যক্রম বর্তমানে জাতীয় পর্যায়ের অনুষ্ঠান হিসাবে মর্যাদা লাভ করেছে। দেশের বিভিন্ন কলেজ ও শিক্ষা প্রতিষ্ঠানের অংশগ্রহণ এ কার্যক্রমগুলোকে ভিন্নমাত্রা দান করে।তবে এই সমস্ত ক্লাবসমূহের মধ্যে সবচেয়ে বহুল পরিচিত ক্লাব হচ্ছে কবি নজরুল সরকারি কলেজ বিজ্ঞান ক্লাব। ২০১৬ সালে তৎকালীন অধ্যক্ষ অধ্যাপক ড. নূরুন নাহারের উদ্বোধনের মধ্য দিয়ে যাত্রা শুরু করে।


title: ঢাকা সিটি কলেজ

text: ঢাকা সিটি কলেজ হল ঢাকা শহরের ধানমন্ডির কুদরত-ই-খুদা রোড এ অবস্থিত বাংলাদেশের প্রাচীনতম কলেজগুলোর মধ্যে একটি। এটি ঢাকার অন্যতম কলেজ।


title: ঢাকা সিটি কলেজ

text: ঢাকার অন্যতম এই কলেজটি ১৯৫৭ সালে প্রতিষ্ঠিত হয়। প্রতিষ্ঠালগ্নে কলেজটি ঢাকা সিটি নাইট কলেজ নামে ওয়েস্ট এন্ড হাই স্কুলে তাদের কার্যক্রম শুরু করে। পরবর্তীতে ১৯৭০ সালে স্থান পরিবর্তনের সাথে সাথে ঢাকা সিটি নাইট কলেজের পরিবর্তে ঢাকা সিটি কলেজ নামে নিজস্ব ক্যাম্পাসে শিক্ষা কার্যক্রম চালু করে ।


title: ঢাকা সিটি কলেজ

text: ঢাকা শহরের নিউমার্কেট মোড় থেকে উত্তর দিকে সাইন্স ল্যাবরেটরী ওভারব্রীজ সংলগ্ন ধানমন্ডি ২নং সড়কের প্রবেশ মুখের সাথেই হাতের ডান পাশে প্রধান সড়কের পাশে এই কলেজটি অবস্থিত।


title: ঢাকা সিটি কলেজ

text: ঢাকা শিক্ষা বোর্ডের অন্যতম এই কলেজটিতে উচ্চ মাধ্যমিক শ্রেণীতে বিজ্ঞান, ব্যবসায় শিক্ষা ও মানবিক বিভাগে শিক্ষা প্রদান করা হয়। এছাড়া জাতীয় বিশ্ববিদ্যালয়ের অধিভুক্ত এই কলেজটিতে বিবিএ, বিএসসি, অনার্স, সিএসই কোর্স করার ব্যবস্থা রয়েছে।প্রভাতি শাখায় সকাল ৭.৩০ টা থেকে এবং দিবা শাখায় দুপুর ১২.৩০ টা থেকে ক্লাস অনুষ্ঠিত হয় । প্রভাতি শাখায় ছাত্রী এবং দিবা শাখায় ছাত্র পড়ানো হয় ।


title: ঢাকা সিটি কলেজ

text: উচ্চমাধ্যমিক অধ্যয়নরত ছাত্রদের জন্য নির্ধারিত পোশাক হচ্ছে সাদা শার্ট, কালো প্যান্ট এবং কালো সু। ছাত্রীদের জন্য নির্ধারিত পোশাক হচ্ছে সাদা সালোয়ার, কামিজ এবং ক্রস ওড়না। বিভিন্ন বিভাগে অনার্সে অধ্যয়নরত ছাত্রীদের পোশাক সাদা সালোয়ার, কামিজ, ওড়না। এছাড়া বিবিএ (প্রফেশনাল) অধ্যয়নরত ছাত্রদের নির্ধারিত পোশাক হচ্ছে একুয়া কালার শার্ট, কালো প্যান্ট, কালো সু এবং ছাত্রীদের সাদা সালোয়ার, কামিজ এবং ওড়না।


title: ঢাকা সিটি কলেজ

text: উচ্চ-মাধ্যমিক, স্নাতক এবং সম্মান কোর্সের ক্ষেত্রে কলেজ পরীক্ষার প্রথম ৩ জন শিক্ষার্থীদের ৫০% টিউশন ফি ছাড়ের ব্যবস্থা রয়েছে। এছাড়া সরকার ঘোষিত অন্যান্য বৃত্তিগুলোও রয়েছে।


title: ঢাকা সিটি কলেজ

text: একাডেমিক শিক্ষার পাশাপাশি সাংস্কৃতিক অনুষ্ঠান, শিক্ষা সফর, বিতর্ক প্রতিযোগীতা, কম্পিউটার প্রোগ্রামিং প্রতিযোগীতা ইত্যাদিতে ছাত্র-ছাত্রীদের অংশগ্রহনের ব্যবস্থা রয়েছে।


title: গ্যের-স্গোম-ত্শুল-খ্রিম্স-সেং-গে

text: গ্যের-স্গোম-ত্শুল-খ্রিম্স-সেং-গে () (১১৪৪-১২০৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের শুগ-গ্সেব-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।


title: গ্যের-স্গোম-ত্শুল-খ্রিম্স-সেং-গে

text: গ্যের-স্গোম-ত্শুল-খ্রিম্স-সেং-গে ১১৪৪ খ্রিষ্টাব্দে তিব্বতে দ্গ্যের () নামক পরিবারগোষ্ঠীতে জন্মগ্রহণ করেন। তাঁর পিতা দ্কোন-ম্ছোগ-স্ক্যাব্স () ছিলেন খ্রা-'ব্রুগ () অঞ্চলের সামরিক অধিকর্তা ছিলেন। তাঁর মাতার নাম ছিল র্গ্যাল-ত্শা-মা-ম্দো-স্দে-র্গ্যান ()। এগারো বছর বয়সে খ্রা-'ব্রুগ () মন্দিরে তিনি শিক্ষার্থীর শপথ গ্রহণ করেন এবং গুহ্যসমাজতন্ত্র সম্বন্ধে শিক্ষালাভ করেন। পরবর্তীকালে তিনি মাল-কা-বা-চান-পা নামক এক সাধকের নিকট ঝি-ব্যেদ তত্ত্ব সম্বন্ধে এবং র্নাল-'ব্যোর-ছোস-গ্যুং () নামক পন্ডিতের নিকট মহামুদ্রা সম্বন্ধে অধ্যয়ন করেন। ১১৮১ খ্রিষ্টাব্দে তিনি স্নে-ফু () উপত্যকায় শুগ-গ্সেব () বৌদ্ধবিহার স্থাপন করেন।


title: মাইক ব্রিয়ারলি

text: জন মাইকেল "মাইক" ব্রিয়ারলি, ওবিই (; জন্ম: ২৮ এপ্রিল, ১৯৪২) মিডলসেক্সের হ্যারো এলাকায় জন্মগ্রহণকারী সাবেক ইংরেজ ক্রিকেটার। ইংল্যান্ড ক্রিকেট দলের হয়ে টেস্ট ও একদিনের আন্তর্জাতিকে খেলেছেন। দলে তিনি মূলতঃ ডানহাতি ব্যাটিং করতেন ও দলের প্রয়োজনে ডানহাতে মিডিয়াম বোলিংয়ে পারদর্শী ছিলেন। এছাড়াও, মাইক ব্রিয়ারলি প্রথম-শ্রেণীর ক্রিকেটার হিসেবে ক্যামব্রিজ বিশ্ববিদ্যালয়, মিডলসেক্স ও ইংল্যান্ড ক্রিকেট দলের অধিনায়কত্ব করেছেন। মেরিলেবোন ক্রিকেট ক্লাবের সভাপতিরও দায়িত্ব পালন করেছেন তিনি।


title: মাইক ব্রিয়ারলি

text: ব্রিয়ারলি সিটি অব লন্ডন স্কুলে অধ্যয়ন করেন। সেখানে তাঁর বাবা ও প্রথম-শ্রেণীর ক্রিকেটার হোরেস শিক্ষক ছিলেন। কেমব্রিজের সেন্ট জন’স কলেজে অধ্যয়নকালীন ক্রিকেটের প্রতি তাঁর ব্যাপক আসক্তি জন্মে। তখন তিনি উইকেট-রক্ষক/ব্যাটসম্যান হিসেবে মাঠেন নামতেন। উইকেট-রক্ষক হিসেবে তিনি প্রথম-শ্রেণীর ক্রিকেটে অভিষিক্ত হন ও ৭৬ রান করেন। ১৯৬১ থেকে ১৯৬৮ সাল পর্যন্ত কেমব্রিজ বিশ্ববিদ্যালয় ক্রিকেট ক্লাবে খেলেন। তন্মধ্যে ১৯৬৪ থেকে দলের অধিনায়ক ছিলেন তিনি। কেমব্রিজে থাকাকালীনই এমসিসি’র সদস্য হিসেবে ১৯৬৪-৬৫ মৌসুমে দক্ষিণ আফ্রিকা সফর করেন। ১৯৬৬-৬৭ মৌসুমে এমসিসি অনূর্ধ্ব-২৫ দলের হয়ে পাকিস্তান সফরে দলের নেতৃত্ব দেন। সেখানে তিনি উত্তর অঞ্চলের বিপক্ষে ৩১২* রানে অপরাজিত ছিলেন যা তাঁর প্রথম-শ্রেণীর ক্রিকেটে সর্বোচ্চ রান। এছাড়াও তিনি পাকিস্তান অনূর্ধ্ব-২৫ দলের বিপক্ষে ২২৩ রান সংগ্রহ করেছিলেন। ছয় খেলায় ১৩২.০০ রান গড়ে ৭৯৩ সংগ্রহের মাধ্যমে সফর শেষ করেন ব্রিয়ারলি।


title: মাইক ব্রিয়ারলি

text: ইংল্যান্ড ক্রিকেট দলের হয়ে ৩৯টি টেস্টে অংশগ্রহণ করেন। তন্মধ্যে ৩১ টেস্টেই অধিনায়ক ছিলেন ব্রিয়ারলি। জয়ের পরিসংখ্যান - ১৭ জয় ও ৪টিতে পরাজয়।


title: মাইক ব্রিয়ারলি

text: অবসর পরবর্তী সময়ে ২০০৭-০৮ মৌসুমে মেরিলেবোন ক্রিকেট ক্লাব (এমসিসি)’র সভাপতি ছিলেন তিনি। পেশাদার ক্রিকেট থেকে অবসর নেয়ার পর তিনি ক্রীড়া লেখক হন ও মনোবিদ হিসেবে কাজ করছেন। ২০০৮-১০ মেয়াদে তিনি ব্রিটিশ সাইকোএনালাইটিক্যাল সোসাইটিরও সভাপতিত্ব করেন।


title: জিওফ্রে বয়কট

text: জিওফ্রে বয়কট, ওবিই (; জন্ম: ২১ অক্টোবর, ১৯৪০) ফিৎজউইলিয়াম এলাকায় জন্মগ্রহণকারী বিখ্যাত সাবেক ইংরেজ ক্রিকেটার। তিনি ইংল্যান্ড ক্রিকেট দলের হয়ে টেস্ট ও একদিনের আন্তর্জাতিকে খেলেছেন। ১৯৬২ থেকে ১৯৮৬ সালের মধ্যে তাঁর বর্ণাঢ্য ও পাশাপাশি ক্ষাণিকটা বিতর্কিত খেলোয়াড়ী জীবন অতিবাহিত করেন। বয়কট ইংল্যান্ডের সর্বাপেক্ষা সফলতম উদ্বোধনী ব্যাটসম্যান হিসেবে নিজেকে প্রতিষ্ঠিত করেছেন। কাউন্টি ক্রিকেটে ইযর্কশায়ার ক্লাবের হয়ে প্রতিনিধিত্ব করেন। খেলোয়াড়ী জীবন থেকে অবসর নেয়ার পর তিনি ক্রিকেট ধারাভাষ্যকার হিসেবেও সফলতার মুখ দেখেছেন।


title: জিওফ্রে বয়কট

text: অস্ট্রেলিয়া ক্রিকেট দলের বিপক্ষে ১৯৬৪ সালে অনুষ্ঠিত টেস্টের মাধ্যমে আন্তর্জাতিক ক্রিকেটে অভিষেক ঘটে বয়কটের। ক্রিজের একপ্রান্ত দখল করে তিনি তাঁর সক্ষমতা প্রদর্শন করেছেন ও ইংল্যান্ডের টেস্ট ব্যাটিং লাইন-আপে অনেক বছর গুরুত্বপূর্ণ ভূমিকা পালন করেন। কিন্তু সীমিত ওভারের একদিনের আন্তর্জাতিক (ওডিআই)-এ তিনি তেমন সফলতা লাভ করতে পারেননি। প্রথম-শ্রেণীর ক্রিকেটের ইতিহাসে ৫ম সর্বাধিকসংখ্যক সেঞ্চুরি করেন ও ৮ম সর্বাধিক রান সংগ্রহকারীর ভূমিকায় অবতীর্ণ হয়েছিলেন। প্রথম ইংরেজ ক্রিকেটার হিসেবে ১৯৭১ ও ১৯৭৯ মৌসুমে ১০০ রানের অধিক গড়ের অধিকারী ছিলেন বয়কট। কিন্তু তিনি প্রায়শঃই তাঁর সতীর্থ খেলোয়াড়দের সাথে বাদানুবাদে জড়িত হয়ে পড়তেন। ক্রীড়া সাংবাদিক ইয়ান ওলড্রিজ তাঁর সম্পর্কে মন্তব্য করেছেন যে, বয়কট খাঁটো হলেও চলতেন একাকী। ইংল্যান্ডের পক্ষে ১০৮ টেস্ট খেলায় অংশগ্রহণের পর ১৯৮২ সালে আন্তর্জাতিক ক্রিকেট অঙ্গন থেকে অবসর গ্রহণ করেন বয়কট। এসময় তিনি আট সহস্রাধিক রান সংগ্রহের মাধ্যমে শীর্ষস্থানীয় টেস্ট ব্যাটসম্যান ছিলেন।


title: জিওফ্রে বয়কট

text: ১৯৭১ থেকে ১৯৭৮ সময়কালে ইয়র্কশায়ারের পক্ষে আট মৌসুম অধিনায়কত্ব করেন। ১৯৭০ সালে ব্রায়ান ক্লোজের পদত্যাগের পর তাঁকে এ দায়িত্ব দেয়া হয়। এ দু’জনের মধ্যে প্রায়শঃই তর্কাতর্কির খবরাখবর প্রকাশিত হতো। ১৯৮৭ সালে ক্লোজের ক্লাব থেকে বিতাড়নের বিষয়ে দুঃখপ্রকাশ করে বিবৃতি দেন এবং ইয়র্কশায়ারে তাঁর অবদানের কথা স্বীকার করে পত্র লিখেন। ১৯৬২ সালে কাউন্টি ক্রিকেটে খেলোয়াড়ী জীবন শুরু করার পর তাঁর অন্যতম প্রধান লক্ষ্য ছিল ইয়র্কশায়ারের অধিনায়কের দায়িত্ব লাভ করা।


title: জিওফ্রে বয়কট

text: ১৯৭৮ সালের গ্রীষ্মে বয়কটের আঙ্গুল ভেঙ্গে গেলে জন হ্যাম্পশায়ারকে সাময়িকভাবে ক্লাবের অধিনায়কের দায়িত্বভার অর্পণ করা হয়। ঐ মৌসুম শেষে বয়কট দলে ফিরে আসেন ও ৫০.৯৪ গড়ে ৯৬৮ রান তুলেন। কিন্তু তাঁর ঐ সংগ্রহ হ্যাম্পশায়ারের ৫৪.১৮ গড়ে ১,৪৬৩ রানের তুলনায় কম ছিল। ড্রেসিং রুমের ৯৫% খেলোয়াড় স্থায়ীভাবে অধিনায়কের দাবী জানাচ্ছিল। ১৫ সেপ্টেম্বর, ১৯৭৮ তারিখে বয়কটের মাতা ক্যান্সারে আক্রান্ত হয়ে দেহাবসান ঘটে। ২৯ সেপ্টেম্বর ইয়র্কশায়ার ক্লাব কর্তৃপক্ষ বয়কটের অধিনায়কত্ব স্থগিতের বিষয়ে সিদ্ধান্ত নেয়। এতে বয়কটকে খেলোয়াড় হিসেবে রেখে হ্যাম্পশায়ারকে নেতৃত্ব প্রদানের কথা বলা হয়। এর জবাবে ৭ অক্টোবর বয়কট বিবিসি’র ফ্লাগশীপ চ্যাটশো পার্কিনসনে ইয়র্কশায়ারের বিপক্ষে কথা বলেন। ফলশ্রুতিতে ক্লাব কর্তৃপক্ষ ব্যাপকভাবে তাঁর সমালোচনা করে ও তাঁর অবস্থানের বিষয়ে শক্ত জনমত গড়ে উঠে।


title: জিওফ্রে বয়কট

text:
১৯৮৬ সালে ইয়র্কশায়ার দল থেকে বিদায় নেয়ার সময়ও তিনি প্রথম-শ্রেণীর ক্রিকেটে শীর্ষস্থানীয় রান সংগ্রহকারীর ভূমিকায় অবতীর্ণ হয়েছিলেন।
তরুণ অবস্থায় ১৯৬৫ সালে উইজডেন কর্তৃক বর্ষসেরা ক্রিকেটারে ভূষিত হন। ২০০৯ সালে তাঁকে আইসিসি ক্রিকেট হল অব ফেমে অন্তর্ভুক্ত করা হয়। ক্রিকেট খেলার তাঁর অসামান্য ভূমিকার ফলে অর্ডার অব ব্রিটিশ এম্পায়ার পদবীতে ভূষিত হন।


title: জিওফ্রে বয়কট

text: খেলোয়াড়ী জীবন শেষে তিনি রেডিও এবং টেলিভিশনে ধারাভাষ্যকারের কাজ নেন। ২০০২ সালে কণ্ঠনালীর ক্যান্সারে আক্রান্ত হন ও আরোগ্যলাভ করেন। ২০০৩ সালে তিনি পুণরায় কাজে যোগ দেন। বর্তমানে তিনি বিবিসি রেডিও ফোর লংওয়েভের টেস্ট ম্যাচ স্পেশালের ধারাভাষ্যকার দলের সদস্য। মার্চ, ২০১২ সালে তিনি ইয়র্কশায়ার কাউন্টি ক্রিকেট ক্লাবের সভাপতি হয়েছিলেন যা মার্চ, ২০১৪ সালে ডিকি বার্ড তাঁর স্থলাভিষিক্ত হন।


title: বঙ্গীয় গ্রন্থাগার পরিষদ

text: বঙ্গীয় গ্রন্থাগার পরিষদ ১৯২৫ সালে ২০শে ডিসেম্বর কলকাতার অ্যালবার্ট হলে এক কনভেনশনের মাধ্যমে গঠিত হয়। যার প্রথম সভাপ‍তি নির্বাচিত হয়েছিলেন রবীন্দ্রনাথ ঠাকুর। প্রথম সম্পাদক ছিলেন সুশীল কুমার ঘোষ।


title: বঙ্গীয় গ্রন্থাগার পরিষদ

text: বঙ্গীয় গ্রন্থাগার পরিষদ দ্বারা প্রকাশিত বঙ্গীয় গ্রন্থাগার পঞ্জী অনুযায়ী অবিভক্ত বাংলায় ১৯ শতকে ৮৬ টি সর্বজনীন গ্রন্থাগার স্থাপিত হয়েছিল।


title: বুরকা এভেঞ্জার

text: বোরকা অ্যাভেঞ্জার হল একটি একাধিক পুরস্কার বিজয়ী একটি পাকিস্তানি টেলিভিশন সিরিজ। সিরিজটির ধারণা, পরিকল্পনা ও পরিচালনা করেছেন পাকিস্তানের খ্যাতিমান রক গায়ক ও সমাজকর্মী আরন হারন রশিদ ওরফে হারুন। সিরিজটি প্রস্তুত করেছে ইসলামাবাদের ইউনিকর্ন ব্ল্যাক স্টুডিওজ এবং বর্তমানে এটি জিও নেটওয়ার্ক টিভির চ্যানেল জিও তেজ এ সম্প্রচারিত হচ্ছে। সিরিজটির প্রধান চরিত্র জিয়া যিনি একদিকে একজন উদ্যমী স্কুল শিক্ষিকা, অন্যদিকে অন্তরালে একজন বোরখা পরিহিতা অতিমানবী বা সুপারহিরোঈন। জিয়া তখত কাবাড্ডি নামক এক বিশেষ মার্শাল আর্টে পারদর্শী। এই কারাতে কৌশলের সাহায্যে এবং বই ও কলমের মাধ্যমে তিনি অপরাধীদের বিরুদ্ধে লড়াই করে। পিবডি এওয়ার্ডের ভাষ্যমতে, চটপটে রঙ্গীন ও উদ্যমী এই পাকিস্তানি টেলিভিশন প্রোগ্রামটি এমন এক সুপারহিরোঈন বা অতিমানবীকে নিয়ে নির্মিত, যে নারীর ক্ষমতায়নের ক্ষেত্রে একটি স্পষ্ট বার্তা প্রদান করে এবং যার একটি পূর্ণ প্রজন্মকে প্রভাবিত করার আদর্শ বৈশিষ্ট রয়েছে। উর্দু ভাষার এই কার্টুনটি ২০১৩ সালের ১৮ই জুলাই প্রচারিত হয়।


title: সাঈদ উদ্দীন আহমেদ

text: সাঈদ উদ্দীন আহমেদ (জন্মঃ অক্টোবর ২২, ১৯৩১ রাজশাহী; মৃত্যুঃ ২৮শে ফেব্রুয়ারি, ২০১৪) তদানিন্তন পূর্ব পাকিস্তানের ভাষা আন্দোলনের অন্যতম ভাষা সংগ্রামী।


title: সাঈদ উদ্দীন আহমেদ

text: ১৯৫০ সালে সাইদ উদ্দিন আহমেদ রাজশাহী মুসলিম হাইস্কুল থেকে এএসসি পাস করেন। বাহান্নর ভাষা আন্দোলনের সময় তিনি রাজশাহী কলেজের দ্বাদশ শ্রেণীর ছাত্র ছিলেন। তখন ভাষা আন্দোলনে রাজশাহীর সর্বস্তরের পেশাজীবী ছাত্র-জনতা অংশ নেয়। ভাষার জন্য যাঁরা একত্র হয়েছিলেন, সাঈদ উদ্দীন আহমেদ তাদের অন্যতম। ভাষা শহীদদের স্মরণে রাজশাহী কলেজ চত্বরে দেশের প্রথম শহীদ মিনারটি নির্মিত হয়েছিল। ভাষা আন্দোলনে রাজশাহীর সক্রিয় সেনাদের অকাট্য দাবি, দেশের প্রথম শহীদ মিনার ছিলো এটিই। এই শহীদ মিনার নির্মাণেও অবদান ছিলো ভাষা সংগ্রামী সাঈদ উদ্দীন আহমেদের। ওই শহীদ মিনারটি নির্মাণের পর তার গায়ে বিদ্রোহী কবিতার দুটি লাইন লিখে দিয়েছিলেন তিনি।


title: সাঈদ উদ্দীন আহমেদ

text: সাইদ উদ্দিন আহমদ আইনজীবী হিসেবে কাজ শুরু করলেও সাংবাদিক হিসেবেও কাজ করেন। তিনি রাজশাহী প্রেসক্লাবের অন্যতম প্রতিষ্ঠাতা ছিলেন । তিনি ইত্তেফাক, সংবাদ, ডেইলি পিপল, ডেইলি মর্নিং পোস্ট ও অবজারভারসহ বেশ কয়েকটি সংবাদপত্রে কাজ করেছেন।


title: সাঈদ উদ্দীন আহমেদ

text: ভাষা সংগ্রামী সাঈদ উদ্দীন আহমেদ ২০১৪ খ্রিষ্টাব্দের ২৮শে ফেব্রুয়ারি শুক্রবার রাত ৩টার দিকে বার্ধক্যজনিত কারণে নানা রোগে আক্রান্ত হয়ে চিরবিদায় নেন। রাজশাহী মেডিকেল কলেজ হাসপাতালে চিকিৎসাধীন অবস্থায় তাঁর মৃত্যু হয়। মৃত্যুকালে তার বয়স হয়েছিল ৮৪ বছর। ১ মার্চ শনিবার বাদ যোহর রাজশাহী মহানগরীর বড় মসজিদ প্রাঙ্গণে তাকে হেতম খাঁ কবরস্থানে সমাধিস্থ করা হয়।


title: সাঈদ উদ্দীন আহমেদ

text: প্রকাশিত গ্রন্থের মধ্যে ‘রাজশাহী প্রতিভা’ ও ‘বরেন্দ্র বাতিঘর’ অন্যতম।


title: সোনা মহাপাত্র

text: সোনা মহাপাত্র (ইংরেজি: Sona Mohapatra) (জন্ম: ১৭ জুন ১৯৭৮) একজন ভারতীয় একক সঙ্গীতশিল্পী, সঙ্গীত সুরকার, গীতিকার এবং প্রয়োজক। তিনি বিশ্বজুড়ে কনসার্ট সঞ্চালিত করেছেন এবং অ্যালবাম, একক, কনসার্টের তথ্য, মিউজিক ভিডিও, বলিউড চলচ্চিত্র এবং বিজ্ঞাপনে কাজ করেছেন। তার নিজস্ব উপাদান ছাড়াও, মহাপাত্র সফল রিমিক্স রেকর্ড করেছেন ডেভিড বউইর সাথে।


title: সোনা মহাপাত্র

text:
মহাপাত্র জুন ১৭, ১৯৭৮ সালে ভারতের কটক, ওড়িশায় জন্ম নেন। তিনি প্রকৌশল ও প্রযুক্তি মহাবিদ্যালয় থেকে ইন্সট্রুমেন্টেশন এ্যন্ড ইলেকট্রনিক্স ইঞ্জিনিয়ারিং বিষয়ে বি. টেক প্রকৌশলবিদ্যায় স্নাতক করেছেন। তিনি পুনের অন্যোন্যজীবিত্ব আন্তর্জাতিক বিশ্ববিদ্যালয় থেকে
বিপণন এবং ব্যবস্থা বিষয়ে এমবিএ করেন, এবং পরর্তিতে ব্র্যান্ড ব্যবস্থাপক হিশেবে কাজ শুরু করেন মুম্বইয়ের ম্যারিকোতে। যেখানে অন্যান্য ব্যান্ডের পাশাপাশি প্যারাশুট এবং ম্যাডিকারের মতো ব্রান্ডের ভার সামলাচ্ছেন তিনি।


title: সোনা মহাপাত্র

text: মহাপাত্র, সুরকার ও সঙ্গীত পরিচালক রাম সম্পাতকে বিয়ে করেন, যার সাথে তার প্রথম ২০০২ সালে দেখা হয়েছিল, যখন তিনি ম্যারিকোতে ব্র্যান্ড ব্যবস্থাপক হিশেবে কাজ করেতেন। পরিচালক রাম মাধভানির মাধ্যমে মহাপাত্র এবং সম্পাতের পরিচয় ঘটে। তখন মাধভানির লেট'স টক চলচ্চিতে কাজ করছিলেন সম্পাত।


title: জীমূতবাহন

text: জীমূতবাহন প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন।


title: জীমূতবাহন

text: জীমূতবাহনের সময়কাল নিয়ে ঐতিহাসিকদের মধ্যে মতভেদ রয়েছে। তিনি তাঁর রচনায় রাজা ভোজ ও গোবিন্দরাজের উল্লেখ করেছেন, সেই হিসেবে তাঁর সময়কাল একাদশ শতাব্দীর পূর্বে হওয়া অসম্ভব। অন্যদিকে বাচস্পতি মিশ্র, শূলপাণি ও রঘুনন্দন নামক চতুর্দশ শতকের তিন পন্ডিত জীমূতবাহন রচিত গ্রন্থসমূহ আলোচনা করেছিলেন, সেই হিসেবে জীমূতবাহনের কাল চতুর্দশ শতকের পরে হওয়াও সম্ভব নয়। ঐতিহাসিক নীহাররঞ্জন রায়ের মতে তিনি দ্বাদশ বা ত্রয়োদশ শতকে জীবিত ছিলেন।


title: জীমূতবাহন

text: জীমূতবাহন কালিবেক, ব্যবহারমাতৃকা ও দায়ভাগ নামক তিনটি গ্রন্থ রচনা করেন। কালবিবেক গ্রন্থে জীমূতবাহন ব্রাহ্মণ্য ধর্মের বিভিন্ন ধর্মীয় আচার অনুষ্ঠান পালনের শুভ ও অশুভ কাল ছাড়া সৌরমাস ও চান্দ্রমাস সবন্ধে আলোচনা করেছেন। ব্যবহারমাতৃকা গ্রন্থে তিনি ব্রাহ্মণ্য ধর্মের আদর্শ অনুযায়ী বিচারপদ্ধতির আলোচনা করেছেন। এই গ্রন্থ ব্যবহারমুখ, ভাষাপাদ, উত্তরপাদ, ক্রিয়াপদ ও নির্ণয়পাদ এই পাঁচটি বিভাগে বিভক্ত। এই পাঁচটি বিভাগে তিনি ব্যবহারের সংজ্ঞা, বিচারকের গুণ ও কর্তব্য, ধর্মাধিকরণ নামক সভ্যদের কর্তব্য, বিচারপ্রার্থীর আবেদন বা পূর্বপক্ষ, প্রতিভূ বা জামীন, প্রত্যার্থীদের চার প্রকার উত্তর, প্রমাণ, মানব ও দৈব সাক্ষ্য, বিচার ও বিচারফল সম্বন্ধে আলোচনা করা হয়েছে। জীমূতবাহন তাঁর দায়ভাগ গ্রন্থে হিন্দুসমাজে উত্তরাধিকার, সম্পত্তি-বিভাগ ও স্ত্রীধন সম্পর্কে আলোচনা করেছেন।


title: অনিরুদ্ধ (হিন্দু পণ্ডিত)

text: অনিরুদ্ধ সেন সম্রাট বল্লাল সেনের শিক্ষক ছিলেন এবং পুরাণ ও স্মৃতিশাস্ত্রবিদ ছিলেন।


title: অনিরুদ্ধ (হিন্দু পণ্ডিত)

text: অনিরুদ্ধ হারলতা ও পিতৃদয়িত নামক দুইখানি গ্রন্থ রচনা করেন। হারলতা নামক গ্রন্থে তিনি অশৌচ সম্বন্ধে বিস্তৃত আলোচনা করেছেন। পিতৃদয়িত গ্রন্থে তিনি সামবেদী গোভিলপন্থীদের আচমন, দন্তধাবন, স্নান, সন্ধ্যা পিতৃতর্পণ, বৈশ্বদেবতর্পণ, পার্বণশ্রাদ্ধ, দানস্তূতি প্রভৃতি শ্রাদ্ধ সম্বন্ধীয় নানা ক্রিয়াকর্মের বিধান দিয়েছেন।


title: মাউন্টেন স্কোপ্স পেঁচা

text: মাউন্টেন স্কোপ্স পেঁচা ("Otus spilocephalus") হল একধরনের পেঁচা পরিবারের অন্তর্ভুক্ত প্রজাতি। এদেরকে মাঝে মাঝে দাগী স্কোপ্স পেঁচাও বলা হয়ে থাকে। এরা এদের এলাকায় খুবই পরিচিত যেমন ভূটান, ভারত, নেপাল, মালয়েশিয়া, তাইওয়ান, থাইল্যান্ড প্রভৃতি দেশে। এদের ডাক খুব তীক্ষ্ণ হয় অনেকটা র‍্যাডারের মতোন আওয়াজ হয়।


title: আফ্রিকান গ্রাস পেঁচা

text: আফ্রিকান গ্রাস পেঁচা ("Tyto capensis") হল প্যাঁচা পরিবারের অন্তর্ভুক্ত একধরনের প্রজাতি। এদেরকে প্রধানত দেখতে পাওয়া যায় অ্যাঙ্গোলা, বুরুন্ডি, ক্যামেরুন, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, ইথিওপিয়া, কেনিয়া, লেসোথো, মালাউই, মোজাম্বিক, রুয়ান্ডা, দক্ষিণ আফ্রিকা, সোয়াজিল্যান্ড, তানজানিয়া, উগান্ডা, জাম্বিয়া এবং জিম্বাবুয়ে প্রভৃতি দেশে।


title: আফ্রিকান গ্রাস পেঁচা

text: আফ্রিকান গ্রাস পেঁচা "Tyto capensis" দক্ষিণ আফ্রিকাতে বিপজ্জনক প্রজাতি বলে মনে করা হয়। কারণ আর মাত্র ১০০০ থেকে ৫০০০ মতোন পাখি এখানে বেচে আছে (Barnes (ed.), 2000)। লেসোথো এবং দক্ষিণপশ্চিম আফ্রিকাতে এরা প্রায় বিলুপ্ত হয়ে গেছে বলেই মনে করা হয়। এরা অনেকটা লক্ষ্মীপেঁচা এর মতোন দেখতে হয় কিন্তু এদের আকার আরও বড় হয়। এবং এদের উপরের এবং নিচের অংশের মধ্যে শক্তিশালী এক পার্থক্য থাকে। এদের ওপরের অংশ হয় গাঢ় বাদামী রঙের হয় এবং নিচের অংশ হয় সাদাটে রঙের। এছাড়াও এদের মুখ লক্ষ্মীপেঁচার থেকেও আরোও গোলাকার হয়।


title: ওরিয়েন্টাল বে পেঁচা

text: ওরিয়েন্টাল বে পেঁচা ("Phodilus badius") হল একধরনের বে পেঁচা প্রধানত লক্ষ্মীপেঁচা এর থেকে আবির্ভূত। এরা সম্পূর্ণ নিশাচর হয়। এবং এদেরকে দক্ষিণ-পূর্ব এশিয়াতে দেখতে পাওয়া যায়। এদের বিভিন্ন ধরনের উপজাতি আছে। এদের মুখটা অনেকটা হার্ট আকারের মতন হয় এবং এদের কান বাইরে বেরোনো থাকে। কঙ্গো বে পেঁচাদের আগে এই প্রজাতির সাথে মিলিয়ে দেওয়া হত কম জ্ঞ্যান থাকার জন্য কিন্তু এদের ওপর জ্ঞ্যান বাড়ার সঙ্গে সঙ্গেই এই দুই প্রজাতিটিকে আলাদা করে দেওয়া হয়। এছাড়াও শ্রীলঙ্কা বে পেঁচাদেরও এদের উপজাতি বলে মানা হয়।


title: ওরিয়েন্টাল বে পেঁচা

text: ফিলিপাইন এর সমর দ্বীপপুঞ্জতে এরা বিলুপ্ত হয়ে গেছে বিংশ শতাব্দীর সময়ে। ১৯৪৫ সালে এখানে বোমা আক্রমণে এরা এই দ্বীপপুঞ্জ থেকে হারিয়ে যায় চিরকালের মতোন।


title: কঙ্গো বে পেঁচা

text: কঙ্গো বে পেঁচা ("Phodilus prigoginei") হল একধরনের বে পেঁচা। এরা একটি ছোটো এলাকা জুড়ে বসবাস করতে ভালোবাসে। তাদেরকে প্রধানত দেখতে পাওয়া যায় গণতান্ত্রিক কঙ্গো প্রজাতন্ত্র, বুরুন্ডি এবং রুয়ান্ডা দেশে।


title: কঙ্গো বে পেঁচা

text: এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমন্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়।


title: শ্রীলঙ্কা বে পেঁচা

text: শ্রীলঙ্কা বে পেঁচা ("Phodilus assimilis") হল হল একধরনের বে পেঁচা। এরা শ্রীলঙ্কা দ্বীপপুঞ্জ জুড়ে বসবাস করে। এদেরকে কোনো কোনো সময়ে ওরিয়েন্টাল বে পেঁচাদের উপজাতি বলে ধরা হয়ে থাকে।


title: শ্রীলঙ্কা বে পেঁচা


title: তামসিন বিউমন্ট

text: তামসিন তিলি বিউমন্ট (জন্ম: ১১ মার্চ ১৯৯১ ডোভের, কেন্ট) একজন ইংরেজ প্রমিলা ক্রিকেটার। তিনি কেন্ট নারী দলের হয়ে উদ্বোধনী ব্যাটসম্যান হিসেবে ব্যাটিং করেন এবং উইকেট-রক্ষকের দায়িত্বও পালন করে থাকেন।


title: তামসিন বিউমন্ট

text: ২০০৭ সালের প্রথম দিকে কেন্ট নারী দলের হয়ে আত্মপ্রকাশ করেন এবং তিনি পাঁচ নম্বরে ব্যাটিং করতে নেমে ১৩ রানে অপরাজিত থাকেন। কেন্টের হোস্ট হয়ে নোটিংহামশায়ারে উইকেটরক্ষক হিসেবে কাউন্টিতে তার প্রথম ম্যাচ দুই মাস পরে ফিরে আসেন এবং বিউমন্ট দুটি স্ট্যাম্পিং এবং রান আউট করে দেন। পরবর্তীতে গ্রীষ্ম তিনি ইউরোপীয় চ্যাম্পিয়নশিপের জন্য ইংল্যান্ড ডেভেলপমেন্ট স্কোয়াডে পাশে তিনি তার নাম লেখান। তিনি নেদারল্যান্ড ও আয়ারল্যান্ডের বিরুদ্ধে দুটি ম্যাচ খেলেন এবং যথাক্রমে ৭ ও ৮ রান করেন।


title: মলিন স্কোপ্স পেঁচা

text: মলিন স্কোপ্স পেঁচা ("Otus brucei") হল স্কোপ্স পরিবারের অন্তর্ভুক্ত একটি প্রজাতি। এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। মাঝে মাঝে এদের বিলেখিত স্কোপ্স পেঁচা বলা হয়ে থাকে।


title: মলিন স্কোপ্স পেঁচা

text: মলিন স্কোপ্স পেঁচা হল ছোট কানযুক্ত একধরনের পেঁচা যারা প্রধানত ইউরেশীয় স্কোপ্স পেঁচা দের মতোন দেখতে মনে হয় প্রথম আবির্ভাবে। কিন্তু এদের গায়ের দাগ আরোও জটিল হয় এবং আরোও স্বতন্ত্র দাগ দেখতে পয়া যায় যা এদেরকে অন্যান্য প্রজাতিদের থেকে ভিন্ন করে রাখে।


title: মলিন স্কোপ্স পেঁচা

text: এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। যদিও কিছু সংখ্যক শীতকালে আরব, পাকিস্তান, মিশর প্রভৃতি দেশে পরিযান করে। এটা গাছ এবং ঝোপঝাড়ের সঙ্গে আধা-উন্মুক্ত দেশে অধিষ্ঠান করে।


title: মলিন স্কোপ্স পেঁচা

text: এরা প্রধানত কীট, টিকটিকি, মাকড়শা এবং ছোটো প্রাণী খেয়ে বেচে থাকে। এরা কিছু কিছু সময়ে দিনের বেলায় শিকার ধরে এবং এরা বাদুড়, পোকামাকড়দের পাখনায় করে নিয়ে যায় শিকার করবার পরে।


title: মলিন স্কোপ্স পেঁচা

text: এপ্রিল ও জুন মাস হল এদের প্রজননের সময়। এরা প্রধানত ৪ থেকে ৬ টি ডিম পাড়ে গাছ গহ্বরে, যেমন কাঠঠোকরার গর্তে। ডিম থেকে বাচ্চা হলে মোটামুটি ২৭ দিন সময় লাগে। তরুণরা ৩০ দিনের মাথায় পালকযুক্ত হয়।


title: মলিন স্কোপ্স পেঁচা

text: মলিন স্কোপ্স পেঁচারা গুরুগম্ভীর আস্তে, ফাঁপা, ঘুঘু পাখির মতোন আওয়াজ করে।


title: অমি জোনস

text: অমি এলিন জোনস হলেন বারউইকশায়ার দলের হয়ে উইকেট রক্ষক হিসেবে খেলা একজন ইংরেজ ক্রিকেটার। তিনি ২০১৩ সালে ইংল্যান্ড দলের হয়ে আন্তর্জাতিক ক্রিকেটে আত্মপ্রকাশ করেন।


title: অমি জোনস

text: অমি ২০১৩ সালের ১লা ফেব্রুয়ারী তারিখে একমাত্র ওয়ানডে ক্রিকেট খেলার মাধ্যমে আন্তর্জাতিক ক্রিকেট অঙ্গনে প্রবেশ করেন। এছাড়াও তিনি ২টি টি২০ আন্তর্জাতিক ম্যাচ খেলেছেন।


title: নিকোলো পাগানিনি

text: নিকোলো পাগানিনি (২৭ অক্টোবর ১৭৮২- ২৭ মে ১৮৪০) ছিলেন একজন ইতালীয় বেহালা বাদক, গিটারিস্ট এবং সুরকার। তিনি ছিলেন তার সময়কার ইতালির সর্বশ্রেষ্ঠ বেহালা বাদক এবং তার রচিত সুর ও পদ্ধতিগুলো আধুনিক যুগের বেহালা বাদকদের জন্য একটি অনুকরণীয় দৃষ্টান্ত হয়ে আছে। "ক্যাপ্রিসি নং.২৪ ইন এ মাইনর" হল পাগানিনির জীবনের সর্বশ্রেষ্ঠ কম্পোজিশন। এটি পরবর্তিতে অনেক বিশিষ্ট বেহালা বাদকদের অনুপ্রেরণা যুগিয়েছে।


title: নিকোলো পাগানিনি

text:
নিকোলো পাগানিনি ১৭৮২ সালে ইতালির জেনোয়ায় জন্মগ্রহণ করেন। তার বাবা ছিলেন এন্টোনিয় পাগানিনি ও মা ছিলেন তেরেসা পাগানিনি। নিকোলো ছিলেন ছয় ভাইবোনের মধ্যে তৃতীয়। তার বাবা এন্টোনিও ছিলেন একজন ব্যবসায়ী যিনি কোন ব্যবসাতেই সুবিধা করে উঠতে পারেন নি। ব্যবসা থেকে লাভ না আসায় তিনি ম্যান্ডোলিন (গিটারের মত তারযুক্ত তবে ছোট এক ধরনের বাদ্যযন্ত্র) বাজিয়ে পরিবারের খরচ নির্বাহ করতেন। তার বাবার সহচর্যে থেকে নিকোলো চুব ছোটবেলা থেকেই সঙ্গীত সম্পর্কে ধারনা পান। মাত্র সাত বছর বয়সেই তার বেহালায় হাতেখড়ি হয়।
নিকোলো জীবনভর বিভিন্ন ধরনের দীর্ঘস্থায়ী রোগে ভুগেছেন যা তার সঙ্গিতচর্চাকে ব্যাহত করেছে। উপরন্তু ঘন ঘন কনসার্ট করা এবং অনিয়মতান্ত্রিক জীবন তার রোগব্যধিকে আরও উসকে দিয়েছে। কনসার্টে অংশ নেওয়ার জন্য নিকোলো পুরো ইউরোপজুড়ে ঘুরে বেড়িয়েছেন। ১৮৩৪ সালের দিকে তিনি কনসার্ট করা একেবারে ছেড়ে দেন এবং তার পৈতৃক নিবাস ইতালির জেনোয়ার ফেরত যান তবে ক্যাসিনো ব্যবসা ফাঁদার খাতিরে তিনি ১৮৩৬ সালের দিকে প্যারিসে চলে আসেন। অসুস্থতাজনিত কারণে ১৮৪০ সালে প্যারিসেই তিনি মৃত্যুবরণ করেন।


title: নিকোলো পাগানিনি

text: নিকোলো পাগানিনির বিখ্যাত কম্পোজিশনের মধ্যে ক্যাপ্রিসি নং.২৪ ইন এ মাইনর অন্যতম। এই কম্পোজিশনটি খুব সম্ভবত ১৮০৫ থেকে ১৮০৯ সালের মধ্যে রচিত।


title: সারাহ টেইলর

text: সারাহ জেন টেইলর (; জন্ম: ২০ মে ১৯৮৯) হলেন একজন ইংরেজ ক্রিকেটার। তিনি তার উন্মুক্ত স্ট্রোক খেলার জন্য পরিচিত একজন উইকেটরক্ষক-ব্যাটসম্যান। সারাহ সাধারণত একদিনের আন্তর্জাতিক ম্যাচে উদ্বোধনী ব্যাটসম্যান এবং টেস্ট ক্রিকেট ম্যাচে মিডল অর্ডার ব্যাটসম্যান হিসেবে ব্যাটিং করে থাকেন। তিনি ২০০৮ সালে অস্ট্রেলিয়ায় এ্যাশেজের জন্য অপরিবর্তিত রাখা ইংল্যান্ড দলের সদস্য ছিলেন। তিনি সাসেক্স ক্রিকেট দলের হয়ে কাউন্টি ক্রিকেট খেলেন। তিনি ২০০৮ সালে সুপার ৪এসে ইমারাল্ডস এর হয়ে খেলছেন।


title: সারাহ টেইলর

text: টেইলর এবং হলি কলভিনকে ব্রাইটন কলেজের ছেলেদের দলে অন্তর্ভুক্তি করা হলে মেরিলেবোন ক্রিকেট ক্লাব এর মধ্যে কিছু বিতর্ক সৃষ্টি হত।


title: সারাহ টেইলর

text: ২০০৯ সালের ৩০ জুন তারিখে, তিনি একজন ইংরেজ ক্রিকেটার কর্তৃক অস্ট্রেলিয়ার বিরুদ্ধে সর্বোচ্চ ব্যক্তিগত স্কোরার হিসাবে ইনিড বেকওয়েল এর ১৯৭৩ সালে করা ১১৮ রানকে টপকে ২য় একদিনের আন্তর্জাতিক মধ্যে তিনি ১২০ রান করার গৌরব অর্জন করেন। ২০০৮ সালের ৮ আগস্টে তিনি দক্ষিণ আফ্রিকার বিরুদ্ধে ইংল্যান্ডের হয়ে লর্ডসে "ক্যারোলিন এটকিনস"' এর সাথে ২৬৮ রানের প্রথম উইকেট জুটিতে নারীদের একদিনের আন্তর্জাতিক ক্রিকেটে সর্বোচ্চ রানের রেকর্ড গড়েন। তিনি ১২৯ রানের অসাধারণ একটি ইনিংস খেলেছিলেন।


title: সারাহ টেইলর

text: ইংল্যান্ডের সপ্তম খেলোয়াড় হিসেবে শততম ওডিআইয়ে অংশ নেন। তবে আইসিসি মহিলাদের চ্যাম্পিয়নশীপের ঐ খেলায় টেলর ২ বল মোকাবেলা করে শাবনিম ইসমাইলের বলে শূন্যরানে বোল্ড হন। তিনি ১২ ফেব্রুয়ারি, ২০১৬ তারিখে সেঞ্চুরিয়নে স্বাগতিক দক্ষিণ আফ্রিকার বিপক্ষে দ্বিতীয় একদিনের ঐ আন্তর্জাতিকে পাঁচ উইকেটে পরাজয়বরণ করে তার দল।


title: ড্যানিয়েল ওয়াট

text: ড্যানিয়েল নিকোল ওয়াট (জন্মঃ ২২ এপ্রিল ১৯৯১) হলেন একজন ইংল্যান্ড আন্তর্জাতিক প্রমিলা ক্রিকেটার। তিনি সাধারণত ডান-হাতে ব্যাট ও ডান-হাতি অফব্রেক বল করে থাকেন। ড্যানিয়েল ব্যাট এবং বলে উভয়েই একজন অল-রাউন্ডার হিসেবে সমান দক্ষতা প্রদর্শন করেছেন।


title: ড্যানিয়েল ওয়াট

text: তিনি ২০১০ সালের ১লা মার্চ তারিখে মুম্বাইয়ে ভারতের বিপক্ষে ইংল্যান্ড নারী ক্রিকেট দলের হয়ে আত্মপ্রকাশ করেন। তিনি ১৯৯১ সালের ১২ এপ্রিল তারিখে স্টক-অন-ট্রেন্ট, স্ট্যাফোর্ডশ্যায়ারে জন্মগ্রহণ করেন। তিনি নর্দার্ন প্রিমিয়ার লীগ প্রতিযোগিতায় স্ট্যাফোর্ডশ্যায়ার লেডিজ এবং ২০১২ সিজনের শেষে গুনাসবুরি থেকে দল বদল করে মেইর হিথ নারী দলের হয়ে খেলেন।


title: ক্যাথারিন ব্রুন্ট

text: ক্যাথারিন হেলেন ব্রুন্ট (জন্ম: ২ জুলাই ১৯৮৫ ইয়র্কশায়ার) হলেন একজন ইংরেজ প্রমিলা ক্রিকেটার এবং বর্তমান ইংল্যান্ড নারীদের দলের অন্যতম একজন সদস্য। তিনি ২০০৬ এবং ২০১০ সালের ইংল্যান্ড নারী বর্ষসেরা ক্রিকেটারের তালিকায় নাম লেখান। তিনি দক্ষিণ ইয়র্কশায়ার এর "পেনিসটোন গ্রামার স্কুল" এর পড়াশোনা করেন।


title: ক্যাথারিন ব্রুন্ট

text: একজন আক্রমণাত্মক ডান হাতি ফাস্ট বোলার হিসেবে ক্লাসিক্যাল এ্যাকশনের সঙ্গে তিনি ফিটনেস নিয়ে উদ্বেগ থাকার কারণে ১৭ বছর বয়সে ক্রিকেট থেকে বিরতি নেওয়ার পূর্বে ইয়র্কশায়ার বয়সভিত্তিক ক্রিকেট খেলেছেন। তিনি ২০০৪ সালে নিউজিল্যান্ড দলের বিরুদ্ধে টেস্ট ক্রিকেটের খেলার মাধ্যমে পুনরায় ক্রিকেট অঙ্গনে ফিরে আসেন এবং দক্ষিণ আফ্রিকার অনুষ্ঠিতব্য ২০০৫ সালের ইংল্যান্ড হয়ে বিশ্বকাপ দলের সদস্য ছিলেন। তিনি ১৪ উইকেট নিয়েছিলেন এবং তার প্রথম অর্ধ-শতক স্কোরও করেন যার ফলে ইংল্যান্ড ২০০৫ সালের এ্যাশেজ সিরিজ জয় লাভ করে। এই সফলতার ভিত্তিতে ইংল্যান্ড হয়ে ২০০৯ সালের ক্রিকেট বিশ্বকাপে তিনি উদ্বোধনী বোলার হিসেবে বল করেন।


title: ইউরেশীয় স্কোপ্স পেঁচা

text: ইউরেশীয় স্কোপ্স পেঁচা ("Otus scops"), যা ইউরোপীয়ান স্কোপ্স পেঁচা নামেও পরিচিত হল পেঁচা প্রজাতির অন্তর্ভুক্ত একধরনের ছোটো আকৃতির পেঁচা। এই প্রজাতির সাধারণ পেঁচাগুলো পরিচিত পেঁচাদের বড় গ্রুপের একটি অংশ। এদের অন্য প্রজাতিটি হল লক্ষ্মীপেঁচা।


title: ইউরেশীয় স্কোপ্স পেঁচা

text: এই প্রজাতিটি দক্ষিণ ইউরোপ, পুর্ব এবং পশ্চিম এশিয়াতে প্রধানত বসবাস করে। এই প্রজাতিটি পরিযান করে। শীতকালে এরা ইউরোপের দক্ষিণতম প্রান্তে চলে যায় এবং সাহারা আফ্রিকাতেও চলে যায় মাঝে মাঝে। প্রধানত বসন্তকালে এরা প্রজনন করে। এই নিশাচর পেঁচারা প্রজনন কালের সময় ডাকে না। এরা প্রধানত খোলামেলা পরিবেশে বনভূমি, উদ্যান এবং বাগানে থাকে। এরা গাছের গর্তে ৩-৬ টা ডিম পারে।


title: ইউরেশীয় স্কোপ্স পেঁচা

text:
এটি একটি ছোটো আকারের পেঁচা। এরা লম্বায় এবং এদের পাখনার দৈর্ঘ্য কিন্তু লিটল পেঁচাদের মতোন বড় নয়। দেহের ওজন হয় । এদের মাথার পাশের থেকে ছোটো ছোটো দুটো কানের অংশ বাইরে বেরিয়ে থাকে। এদের গায়ের রঙ প্রধানত হয় ধূসর রঙের এবং এদের মুখের রঙটা আরোও মলিন হয়ে যায়। এই প্রজাতির লম্বা সরু পাখনার উপর বিশেষ উড়ানের ক্ষমতা রয়েছে যা তাদের পরিযানকে সাহায্য করে।
এদের ডাক অনেকটা গভীর বাশি বাজানোর মতোন যা পুরুষ এবং মহিলা উভয়েই দিতে পারে।
এরা কীট-পতঙ্গ ইত্যাদির অপরে বেচে থাকে এছাড়াও ছোটো ছোটো অমেরুদন্ডী প্রাণীদের খেয়েও বেচে থাকে। এরা প্রধানত রাত্রিবেলায় শিকার ধরে।


title: লাইফ অব পাই (চলচ্চিত্র)

text: লাইফ অব পাই (ইংরেজি: Life of Pi) ২০১২ সালের আমেরিকান যা ইয়ান মার্টেলের উপর ভিত্তি করে নির্মিত হয়েছে। অ্যাং লি পরিচালিত এই চলচ্চিত্রের লিখেছেন , এবং অভিনয়ে ছিলেন, , ইরফান খান, , , তাবু, এবং আদিল হুসেইন।কানাডায়, ঔপন্যাসিক ইয়ান মার্টেল পী প্যাটেলকে পূরণ করেন; মার্টেলকে বলা হয়েছে যে পাই এর জীবন কাহিনী একটি বইয়ের জন্য ভাল বিষয় হবে। পাই তার গল্প ইয়ানকে বলে:


title: লাইফ অব পাই (চলচ্চিত্র)

text: ফ্রান্সের সুইমিং পুলের পর পির বাবা তার নাম পিসিন মোলিটার। পন্ডিচেরিতে মাধ্যমিক স্কুলে, তিনি "পী" (গ্রিক অক্ষর, π) নামের শব্দটিকে "পিসিং প্যাটেল" শব্দটির অনুরূপ ডাকনামটি এড়িয়ে যাওয়ার জন্য দত্তক গ্রহণ করেন। তিনি একটি হিন্দু পরিবারের উত্থাপিত হয়, কিন্তু 12 বছর বয়সী, খ্রিস্টান এবং তারপর ইসলামের সাথে পরিচয় হয়, এবং তিনি "শুধু ঈশ্বরের ভালবাসা চায়" হিসাবে তিনটি ধর্মের অনুসরণ করার সিদ্ধান্ত নেয় তার মা হত্তয়া তার ইচ্ছা সমর্থন করে, কিন্তু তার বুদ্ধিমান পিতা তাকে secularize চেষ্টা করে। পাই এর পরিবার একটি চিড়িয়াখানা মালিক, এবং Pi প্রাণী, বিশেষ করে একটি বেঙ্গল টাইগার নামে রিচার্ড পার্কার নামে স্বার্থে আগ্রহ লাগে। রিচার্ড পার্কারের কাছে বিপজ্জনকভাবে পিইর পরে তার বাবাকে বাঘটিকে একটি ছাগলকে হত্যা করার সাক্ষী বলে।


title: লাইফ অব পাই (চলচ্চিত্র)

text: যখন পাই 16, তার বাবা ঘোষণা করেন যে তাদের অবশ্যই কানাডায় যেতে হবে, যেখানে তিনি প্রাণীদের বসতি স্থাপন ও বিক্রি করতে ইচ্ছুক। একটি জাপানি মালবাহী উপর প্রাণী সঙ্গে পরিবার বই পাস। একটি ঝড়ের সময়, জাহাজ প্রতিষ্ঠাতা পিআই ডেক নেভিগেশন হয়। তিনি তার পরিবার খুঁজে বের করার চেষ্টা করেন, কিন্তু একটি ক্রুম্যান তাকে একটি জীবনবোটে ছুঁড়ে দেয়। একটি মুক্ত zebra তার পায়ে ভাঙ্গা, তার সাথে নৌকা সম্মুখের উপর জাম্পিং জাহাজটি মারিয়ানা ট্রেঞ্চে ডুবে যায় Pi সংক্ষিপ্তভাবে একটি জীবিত হতে প্রদর্শিত হয় কি দেখতে, কিন্তু এটি রিচার্ড পার্কার হতে সক্রিয় আউট।


title: লাইফ অব পাই (চলচ্চিত্র)

text: ঝড়ের পরে, জেব্রা সঙ্গে লাইফবোটে জীবাণু জেগে, এবং একটি সংকীর্ণ অরণংটন দ্বারা যোগদান করা হয়। একটি স্পর্শকাতর হেনা জীবন বাঁধের অর্ধেক আচ্ছাদিত ত্রিপলনের অধীনে থেকে বেরিয়ে আসে এবং পিইতে স্ন্যাপ করে, তাকে বোটের শেষে ফিরে যেতে বাধ্য করে। হেইনারা জাবা এবং পরবর্তীতে অরঙ্গুতানকে হত্যা করে। রিচার্ড পার্কার ত্রিপোলির অধীনে থেকে বেরিয়ে আসেন, বেশ কয়েক দিন ধরে ফিরে ফিরে যাওয়ার আগে হেনারাকে হত্যা করেন।


title: লাইফ অব পাই (চলচ্চিত্র)

text: পিস ফিশন ট্রান্সটেশন ভয়েস থেকে একটি ছোট টেটেড বেড়ান যা তিনি রিচার্ড পার্কার থেকে নিরাপত্তার জন্য পিছু হটেছেন। হত্যার বিরুদ্ধে তার নৈতিক কোড সত্ত্বেও, তিনি মাছ ধরার শুরু করেন, যা তাকে বাঘকে বাঁচাতে সক্ষম করে। মাছের সন্ধানে সাগরের মধ্যে বাঘ যখন সমুদ্রে চলাফেরা করে তখন পিইতে হুমকি হয়ে যায়, পাই তাকে ডুবিয়ে দেয় বলে বিবেচনা করে, তবে শেষ পর্যন্ত তাকে আবার নৌকাতে নিয়ে যায়। এক রাতে, বোটের কাছে একটি হুমকি ভেল ভেঙে পড়ে, রাস্তায় এবং তার সরবরাহগুলি ধ্বংস করে। পী রিচার্ড পার্কারকে নৌকায় তাঁকে গ্রহণ করার জন্য টেনে নিয়ে যায় এবং উপলব্ধি করে যে বাঘের যত্ন নেওয়ার ফলে তিনি নিজেকে জীবিত রাখেন।


title: লাইফ অব পাই (চলচ্চিত্র)

text: সপ্তাহ পর পরই তারা একটি স্বতন্ত্র দ্বীপের আচ্ছাদিত দ্বীপের সম্মুখীন হয়। এটি ভোজ্য উদ্ভিদের একটি সুস্বাদু জঙ্গল, তাজা জলের পুল এবং মেয়ারকাতগুলির একটি বিশাল জনগোষ্ঠী, পিআই এবং রিচার্ড পার্কারকে স্বাধীনভাবে খাওয়া ও পান করার ক্ষমতা প্রদান করে এবং শক্তি অর্জন করে। রাতে, দ্বীপ একটি প্রতিকূল পরিবেশে রূপান্তরিত। রিচার্ড পার্কার লাইফবোটে পিছু পিছু এবং মায়ারকুট গাছগুলোতে ঘুমায়; জল পুল তাদের অক্সিডেন্ট চালু, মাছ তাদের হজম। একটি ফুলের মধ্যে সংযুক্ত একটি মানব দাঁত খোঁজার পর দ্বীপটি খিঁচুনি করে বলে Pi deduces।


title: লাইফ অব পাই (চলচ্চিত্র)

text: পাই এবং রিচার্ড পার্কার দ্বীপ ছেড়ে চলে যায়, অবশেষে মেক্সিকো উপকূলে পৌঁছে। পিই দুঃখ হয় যে রিচার্ড পার্কার জঙ্গলের মধ্যে অদৃশ্য হওয়ার আগে তাকে স্বীকার করেন না। তিনি উদ্ধার এবং একটি হাসপাতালে আনা হয়। জাপানি মালবাহী কোম্পানির বীমা এজেন্ট তাকে সাক্ষাত্কার, কিন্তু তার গল্প বিশ্বাস করি না এবং কি সত্যিই ঘটেছে জিজ্ঞাসা করুন। তিনি একটি ভিন্ন গল্প বলছেন, যা প্রাণীদের দ্বারা বেঁচে যাওয়া ব্যক্তিদের দ্বারা প্রতিস্থাপিত হয়: অরঙ্গুতানের জন্য তার মা, জাবার জন্য এক সম্ভ্রান্ত নাবিক এবং হেনার জন্য জাহাজের বর্বর কুকুর। এই গল্পে, কুকুরটি তার মাংসে খুন করে এবং মাংস খায়। তিনি পিই'র মাকেও মেরে ফেলেন, যার ফলে পিই তাকে ছুরি দিয়ে হত্যা করে এবং তার মৃতদেহ খাদ্য ও মাছের দাগ হিসাবে ব্যবহার করে। বীমা এজেন্ট এই গল্পের সাথে অসন্তুষ্ট হয়, কিন্তু তারা Pi জিজ্ঞাসা ছাড়া আরও ছেড়ে।


title: লাইফ অব পাই (চলচ্চিত্র)

text: ইয়্যান দুটি কাহিনীগুলির মধ্যে সমান্তরালে স্বীকৃতি দেয়, যা অন্যের মধ্যে, পাও বাঘের ভূমিকা ভঙ্গ করে। পাই জিজ্ঞেস করেন যে কাহারো লেখক পছন্দ করেন, এবং ইয়্যান প্রথম পছন্দ করেন, যা পিআইর জবাব দেয়, "এবং তাই এটি ঈশ্বরের সাথে যায়"। বীমা প্রতিবেদনের একটি কপি Glancing, Yann এজেন্ট এছাড়াও প্রথম গল্প চয়ন লক্ষ্য করে যে।


title: লাইফ অব পাই (চলচ্চিত্র)

text: মে ৮, ২০১৩ সালের হিসেবে, "লাইফ অব পি" উত্তর আমেরিকায় $১২৪,৭৭২,৮৪৪ ডলারের ব্যবসা করেছে, এবং $৪৮৪,০২৯,৫৪২ অন্যান্য দেশে, যা বিশ্বব্যাপী মোট $৬০৯,০০৬,১৭৭ ডলারে দাঁড়িয়ছে।


title: শ্রাবন্তি সাইনাথ

text: শ্রাবন্তি সাইনাথ একজন ভারতীয় চলচ্চিত্র অভিনেত্রী। তিনি অভিনয়ে জগতে আত্মপ্রকাশ ঘটান ২০১২ সালে, অ্যাং লি পরিচালিত আমেরিকান ৩ডি লাইভ-অ্যাকশন কম্পিউটার অ্যানিমেটেড এডভেঞ্চারর নাট্য চলচ্চিত্র লাইফ অব পি-এর মাধ্যমে, যা বছরের বক্স অফিস সাফল্য অর্জন করে। তিনি এ-চলচ্চিত্রের জন্যে নবাগত হিসেবে দুবাই আন্তর্জাতিক চলচ্চিত্র উৎসবে লাল গালিচা পদচারণায় অংশ নেন যা ছিলো চলচ্চিত্র প্রচারণায় দেশের বাইরে তাঁর প্রথম ভ্রমণ।


title: শ্রাবন্তি সাইনাথ

text: সাইনাথ, ২০১৪ সালের জানুয়ারিতে ভারতের চেনন্নাইয়ে তাঁর দীর্ঘ সময়ের প্রেমিক এবং ব্যবসায়ী সামির ভারত রামকে বিয়ে করেন।


title: ডেরেক র‌্যান্ডল

text: ডেরেক উইলিয়াম র‌্যান্ডল (; জন্ম: ২৪ ফেব্রুয়ারি, ১৯৫১) নটিংহ্যামশায়ারের র‌েটফোর্ড এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ১৯৭০-এর দশকের শেষার্ধ্ব থেকে ১৯৮০-এর দশকের সূচনালগ্ন সময়কালে ইংল্যান্ড ক্রিকেট দলের হয়ে টেস্ট ও একদিনের আন্তর্জাতিকে প্রতিনিধিত্ব করেন। এছাড়াও তিনি নটিংহ্যামশায়ারের পক্ষে প্রথম-শ্রেণীর ক্রিকেটে অংশগ্রহণ করেছেন। খেলায় তিনি মূলতঃ ডানহাতে ব্যাটিং করতেন। পাশাপাশি দলের প্রয়োজনে ডানহাতে মিডিয়াম পেস বোলিং করতেন।


title: ডেরেক র‌্যান্ডল

text: সতীর্থ খেলোয়াড়সহ ক্রিকেট সমর্থকদের কাছে তিনি "আর্কল" নামে পরিচিত ছিলেন যা ঘোড়দৌড় থেকে এসেছে। কিন্তু তিনি নিজেকে "র‌্যাগস" নামেই পরিচিত ঘটাতে ভালবাসেন। ১৯৮০ সালে উইজডেন কর্তৃপক্ষ তাঁকে বর্ষসেরা ক্রিকেটারের সম্মানে ভূষিত করে। র‌্যান্ডল তাঁর সমগ্র খেলোয়াড়ী জীবনে ৪৭ টেস্ট ও ৪৯টি একদিনের আন্তর্জাতিকে খেলেছেন।


title: ডেরেক র‌্যান্ডল

text: প্রথম-শ্রেণীর ক্রিকেট খেলা থেকে অবসর নেয়ার পর তিনি কোচ ও ক্রিকেট লেখকের ভূমিকায় অবতীর্ণ হয়েছেন। কেমব্রিজ বিশ্ববিদ্যালয় দলের কোচ ছিলেন তিনি। বেডফোর্ড স্কুলে কোচিংয়ের সময় অ্যালাস্টেয়ার কুকের উচ্ছসিত প্রশংসা করেন। ট্রেন্ট ব্রিজে তাঁর সম্মানে "ডেরেক র‌্যান্ডল স্যুট" নামাঙ্কিত করা হয়। "দি ইয়ং প্লেয়ার্স গাইড টু ক্রিকেট", "দ্য সান হ্যাজ গট হিস হ্যাট অন" র‌্যান্ডল রচিত গ্রন্থ।


title: বানৌজা আলী হায়দার

text: বানৌজা "আলী হায়দার" বাংলাদেশ নৌ বাহিনীর একটি রূপান্তরিত "টাইপ ০৫৩এইচ২" ফ্রিগেট। এটি ২০১৪ সালে বাংলাদেশ নৌ বাহিনীতে যোগ দেয়।


title: বানৌজা আলী হায়দার

text: বানৌজা "আলী হায়দার" নামক "টাইপ ০৫৩এইচ২" এই ফ্রিগেটটি পুর্বে "উঁহু" নামে পরিচিত ছিল যা "চীনা নৌবাহিনী"র "পশ্চিম সাগরীয় নৌবহরে" মোতায়েন ছিল। ১৯৮৭ সালে "চীনা নৌবাহিনী"তে এটি কমিশন লাভ করে। পরবর্তীতে ২০১৩ সালে জাহাজটিকে বাংলাদেশ নৌবাহিনীর কাছে বিক্রি করা হয়।


title: বানৌজা আলী হায়দার

text: বানৌজা "আলী হায়দার" ১ মার্চ ২০১৪ বাংলাদেশ নৌ বাহিনীতে কমিশন লাভ করে।


title: বানৌজা আলী হায়দার

text: বানৌজা "আলী হায়দার" বর্তমানে জাতিসংঘের "ইউএনআইএফআইএল" মিশনে লেবাননে অবস্থান করছে। ১২ মে ২০১৪ জাহাজটি দেশত্যাগ করে এবং ১৪ জুন ২০১৪ মিশনের দ্বায়িত্ব বুঝে নেয়।


title: বানৌজা আলী হায়দার

text: এই যুদ্ধজাহজটি অত্যাধুনিক জাহাজবিধ্বংসী সি-৮০২এ ক্ষেপণাস্ত্র বহন করছে। পাশাপাশি এটি নৌ-কামান, টর্পেডো এবং ডুবোজাহাজবিধ্বংসী অস্ত্রও বহন করে।


title: জাঙ্গিয়া (বস্ত্র)

text: জাঙ্গিয়া (ইংরেজি: Briefs) হল একপ্রকার ছোট এবং অতি আঁটসাট নিম্নাঙ্গ আবরণী অন্তর্বাস যার পায়ের কাপড়ের অংশ উরূ পর্যন্ত বড় হয় না। এটি অন্তর্বাস হলেও অনেক ক্ষেত্রে সাঁতারের পোশাক হিসেবে ব্যবহার করা হয়। জননেন্দ্রিয়ের ভিন্নতার কারণে পুরুষদের জাঙ্গিয়া এবং নারীদের জাঙ্গিয়ার সম্মুখভাগে পার্থক্য থাকে। প্রধান পার্থক্য হলো পুরুষদের জাঙ্গিয়ার ঊরূসন্ধিস্থল প্রশস্ত থাকে যাতে পুরুষাঙ্গ সহজে আবৃত থাকে। অন্যদিকে নারীদের জাঙ্গিয়ার সম্মুখভাগ ত্বকলগ্ন হয়ে থাকে।


title: জাঙ্গিয়া (বস্ত্র)

text: পুরুষদের অন্তর্বাসের ক্ষেত্রে(বক্সার শর্টস ছাড়া), ব্রিফ পুরুষ জননাঙ্গসমুহকে অন্যান্য অন্তর্বাস থেকে তুলনামুলকভাবে অধিক সুস্থিত অবস্থানে ধরে রাখে, যে কারণে এটি ক্রীড়াবিদ, খেলোয়াড় এবং ঢিলেঢালা অন্তর্বাসে পরিতুষ্ট নয় এমন পুরুষদের কাছে দিনে দিনে জনপ্রিয় হয়ে উঠছে| অন্যদিকে, বক্সার শর্ট প্রায়শই পরিধানকারীর দৌড়ানোর সময় শরীরের যথার্থ স্থান থেকে অবস্থানচ্যুত হয়|


title: জাঙ্গিয়া (বস্ত্র)

text: নারীদের ব্যবহারের এ জাতীয় বস্তুকে সাধারণত প্যান্টি বলে।


title: ২০১৩-১৪ বাংলাদেশ ফুটবল প্রিমিয়ার লীগ

text: ২০১৩-১৪ গ্রামীণফোন বাংলাদেশ লীগ ছিল বাংলাদেশ প্রিমিয়ার লীগের ৭ম আসর। এটি শুরু হয় ২৭ ডিসেম্বর ২০১৩ এবং শেষ হয় ২৭ জুলাই ২০১৪ তারিখে। ১০টি দল একে-অপরের সঙ্গে হোম এবং এওয়ে ভিত্তিতে খেলে। শেখ জামাল ধানমন্ডি ক্লাব লীগ চ্যাম্পিয়ন্স হয়। সেই সাথে তারা ২০১৬ এএফসি কাপে খেলার যোগ্যতা অর্জন করে। লীগ শেষে উত্তর বারিধারা স্পোর্টিং ক্লাব-এর অবনমন ঘটে।


title: ২০১৩-১৪ বাংলাদেশ ফুটবল প্রিমিয়ার লীগ

text: গত বছর আরামবাগ ক্রীড়া সংঘের লীগে অবনমন হয়েছিল। ফলে তাঁদের পরিবর্তে ২০১৩ বাংলাদেশ চ্যাম্পিয়নশিপ লীগ-এর চ্যাম্পিয়ন্স চট্টগ্রাম আবাহনী ও ২য় স্থানে থাকা উত্তর বারিধারাকে লীগে অন্তর্ভুক্ত করা হয়।


title: র্দো-র্জে-রিন-ছেন (দ্রুকপা কাগ্যু)

text: র্দো-র্জে-রিন-ছেন () চতুর্দশ শতাব্দীর তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর এক ভিক্ষু ছিলেন। তিনি 'জাম-দ্ব্যাংস-কুন-দ্গা'-সেং-গে () নামক রালুং বৌদ্ধবিহারের ষষ্ঠ প্রধানের শিষ্য ছিলেন। তাঁর প্রধান শিষ্য ছিলেন রালুং বৌদ্ধবিহারের অষ্টম প্রধান 'জাম-দ্ব্যাংস-ব্লো-গ্রোস-সেং-গে ()।


title: 'জাম-দ্ব্যাংস-ব্লো-গ্রোস-সেং-গে

text: 'জাম-দ্ব্যাংস-ব্লো-গ্রোস-সেং-গে () (১৩৪৫-১৩৯০) তিব্বতের রালুং বৌদ্ধবিহারের অষ্টম প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু () বা নয় অতুলনীয় সিংহের মধ্যে তাঁকে নবম সিংহ হিসেবে পরিগণিত করা হয়।


title: 'জাম-দ্ব্যাংস-ব্লো-গ্রোস-সেং-গে

text: 'জাম-দ্ব্যাংস-ব্লো-গ্রোস-সেং-গে ১৩৪৫ খ্রিষ্টাব্দে মুস্তাং অঞ্চলে জন্মগ্রহণ করেন। তিনি 'জাম-দ্ব্যাংস-কুন-দ্গা'-সেং-গে () নামক রালুং বৌদ্ধবিহারের ষষ্ঠ প্রধানের পুত্র ছিলেন। তিনি ব্সোদ-নাম্স-ব্লো-গ্রোস () নামক বৌদ্ধ ভিক্ষুর নিকট শিক্ষার্থীর শপথ গ্রহণ করেন। পরবর্তীকালে তিনি রালুং বৌদ্ধবিহারের অষ্টম প্রধান হিসেবে নির্বাচিত হন। তাঁর অন্যতম উল্লেখযোগ্য শিষ্য ছিলেন শেস-রাব-সেং-গে () ও 'জাম-দ্ব্যাংস-য়ে-শেস-রিন-ছেন () নামক তাঁর দুই পুত্র এবং ম্খ্যেন-ব্র্ত্সে-র্তোগ্স-ল্দান () নামক ভিক্ষু।


title: ক্রাইস্টচার্চ সিটি হোল্ডিংস

text: ক্রাইস্টচার্চ সিটি হোল্ডিংস লিমিটেড (সিসিএইচএল) ক্রাইস্টচার্চ সিটি কাউন্সিল এর একটি সম্পূর্ণ মালিকানাধীন বিনিয়োগকারী শাখা। নিজের কাউন্সিল নিয়ন্ত্রিত ট্রেডিং প্রতিষ্ঠান (সিসিটিও) এবং কিছু শহরে পাবলিক পরিবহন এবং বিদ্যুৎ বিতরণ হিসাবে ক্রাইস্টচার্চ গুরুত্বপূর্ণ অবকাঠামো পরিচালনা করে থাকে।


title: ক্রাইস্টচার্চ সিটি হোল্ডিংস

text: নিম্নলিখিত ৮টি কোম্পানি সিসিএইচএল এর মালিকানাধীন বা আংশিক মালিকানাধীন।


title: অ্যাবরদিন

text: অ্যাবরদিন ( ; ) স্কটল্যান্ডের উত্তর-পূর্বাঞ্চলীয় উপকূলবর্তী একটি শহর। উত্তর সাগরের ডি ও ডন নদীর মিলনস্থলে এ শহরের অবস্থান। উত্তরাঞ্চলীয় স্কটল্যান্ডের প্রধান শিল্পকেন্দ্র স্থান। একসময় এ শহরটি গ্রাম্পিয়ন অঞ্চলের রাজধানী ছিল। গ্ল্যাসগো ও এডিনবরার পর এটি স্কটল্যান্ডের তৃতীয় বৃহত্তম জনবহুল শহর হিসেবে পরিচিত। স্কটল্যান্ডের ৩২টি স্থানীয় সরকার পরিষদের এটি অন্যতম। যুক্তরাজ্যের ৩৭তম পরিকল্পিত অঞ্চল অ্যাবরদিনের জনসংখ্যা ২২০,৪২০। এছাড়াও, এটি গুরুত্বপূর্ণ সমুদ্রবন্দর ও দেশের সর্ববৃহৎ মৎস্য বন্দর।


title: অ্যাবরদিন

text: প্রায় আট হাজার বছর পূর্ব অ্যাবরদিনে জনবসতি গড়ে উঠেছে। ডি ও ডন নদীর প্রবেশ মুখে প্রাচীন ঐতিহাসিক গ্রামগুলো প্রতিষ্ঠা পায়।


title: অ্যাবরদিন

text: গ্রানাইট পাথর দিয়ে তৈরি ভবনের জন্য বিখ্যাত হয়ে রয়েছে অ্যাবরদিন। অষ্টাদশ শতকের মধ্যবর্তী সময় থেকে বিংশ শতাব্দীর মধ্যবর্তী সময় পর্যন্ত অ্যাবরদিনের ভবনগুলো স্থানীয় ধূসর গ্রানাইট দিয়ে তৈরি করা হয়েছে। এতে উচ্চ পর্যায়ের অভ্র উপাদান রয়েছে। এ শহরটি "স্বর্ণবালু দিয়ে তৈরি রৌপ্য শহর" হিসেবে ডাকা হয়ে থাকে। এছাড়াও, শহরটি "গ্রানাইট সিটি" কিংবা "গ্রে সিটি" নামে পরিচিত। ১০ ফেব্রুয়ারি, ১৪৯৫ তারিখে বিশপ উইলিয়াম এলফিনস্টোন কর্তৃক অ্যাবরদিন বিশ্ববিদ্যালয় প্রতিষ্ঠিত হয়। ১৯১০ সালে রবার্ট গর্ডন বিশ্ববিদ্যালয় প্রতিষ্ঠিত হলেও অষ্টাদশ শতকের সাথে এ বিশ্ববিদ্যালয়টি জড়িত।


title: অ্যাবরদিন

text: ১৯৭০-এর দশকে অ্যাবরদিনের উপত্যকার সুযোগ-সুবিধা বৃদ্ধির পরিকল্পনা নেয়া হয়। এরফলে এ শহরটি উত্তর সাগরের পেট্রোলিয়াম শিল্পকারখানার প্রধান কেন্দ্রবিন্দু হয়ে উঠে। এ সময়ে উত্তর সাগরে তৈলক্ষেত্রের আবিষ্কার হয়। এ প্রেক্ষিতে অ্যাবরদিন "ইউরোপের তৈল রাজধানী" বা "ইউরোপের জ্বালানী রাজধানীর"ও মর্যাদা পায়। রাসায়নিক দ্রব্যাদি, যন্ত্রাংশ, বস্ত্রশিল্প ও কাগজ প্রস্তুতকারী শহরের মর্যাদা পায়। দীর্ঘ বালুকাময় উপকূলে পর্যটন কেন্দ্র হিসেবেও এর পরিচয় রয়েছে।


title: ম্খ্যেন-ব্র্ত্সে-র্তোগ্স-ল্দান

text: ম্খ্যেন-ব্র্ত্সে-র্তোগ্স-ল্দান () বা য়ে-শেস-র্গ্যাল-ম্ত্শান () বা দাম-পা-স্ঙ্গো-ন্যাল-মা () (জন্ম-১৩৭৫ খ্রিষ্টাব্দ) চতুর্দশ শতাব্দীর তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর এক ভিক্ষু ছিলেন। তিনি 'জাম-দ্ব্যাংস-ব্লো-গ্রোস-সেং-গে নামক রালুং বৌদ্ধবিহারের অষ্টম প্রধান এবং ফ্যোগ্স-লাস-র্নাম-র্গ্যাল নামক জো-নাং ধর্মসম্প্রদায়ের পন্ডিতের নিকট শিক্ষালাভ করেন। তাঁর উল্লেখযোগ্য শিষ্য ছিলেন ব্লো-গ্রোস-ম্ছোগ-ল্দান (), দ্কোন-ম্ছোগ-ব্সাম-গ্রুব () এবং ম্খাস-গ্রুব-লেগ্স-পা-রিন-ছেন ()


title: মালেনা

text: মালেনা () ২০০০ সালে মুক্তিপ্রাপ্ত ইতালীয় প্রণয়ধর্মী নাট্য চলচ্চিত্র। লুসিয়ানো ভিনসেনজনি রচিত গল্প অবলম্বনে চলচ্চিত্রটির অভিযোজিত চিত্রনাট্য রচনা এবং পরিচালনায় করেছেন জুসেপ্পে তোর্নাতোরে। অভিনয়ে ছিলেন মনিকা বেলুচ্চি, জুসেপ্পে সালফারো, লুসিয়ানো ফেদেরিকো প্রমুখ। মিরাম্যাক্স ফিল্মসের অধীনে চলচ্চিত্রটি প্রযোজনা করেছেন হার্ভি ওয়াইনস্টেইন। চলচ্চিত্রটি ২০০১ সালের ক্যবোর্গ চলচ্চিত্র উৎসব গ্যান্ড প্রিক্স খেতাব অর্জন করে।


title: মালেনা

text: মালেনা দ্বিতীয় বিশ্বযুদ্ধের পটভূমিতে নির্মিত। সিনেমাটির নামকরন করা হয়েছে কেন্দীয় চরিত্রের নামানুসারে। মালেনা, ইতালির সিসিলি শহরে একা বসবাসরত বছর ৩৬-এর এক রক্ত হিম করা সুন্দরী মহিলা। মালেনার স্বামী আর্মি অফিসার-নিনো স্কার্ডিয়া, নিখোঁজ।  চারপাশে দ্বিতীয় বিশ্বযুদ্ধের ভয়াবহ ধ্বংসলীলা। মালেনার ধারণা তাঁর স্বামী যুদ্ধে মারা গিয়েছেন। মালেনা ভয়াবহ সুন্দরী। এত সুন্দরী যে পাড়ার মধ্যবয়স্ক লোক হতে শুরু করে স্কুলে যাওয়া কিশোর সবাই তাঁর অ্যাপার্টমেন্টের সামনে এসে ঘুরঘুর করে। সবাই সাহস পায় কারণ মালেনা থাকেন সম্পুর্ন একা। সিনেমাটির অন্য আরেকটি প্রধান চরিত্র রেনাটো। ১২ বছরের কিশোর।  সে, ওর বন্ধুরা সবাই মালেনার প্রেমে বিভোর…।


title: মালেনা

text: ওরা সাইকেল চালিয়ে প্রতিদিন অনেক রাস্তা পাড়ি দেয়, রাস্তার পাশে দলবদ্ধভাবে ঘন্টার পর ঘন্টা বসে থাকে শুধুমাত্র মালেনাকে একনজর দেখার জন্য। রেনাটো মালেনাকে নিয়ে নানারকম ‘সেক্সুয়াল ফ্যান্টাসী’ করতে থাকে। ওসব করতে গিয়ে সে বাবা-মা’র কাছে হাতে নাতে ধরা পড়ে-প্রচন্ড মারও খায়। রেনাটো মালেনার ঘরের দেয়ালে একটা ফুটো আবিষ্কার করে ফেলে। এরপর সেই ফুটো দিয়ে রাতে-দিনে নানা সময়ে মালেনাকে অবলোকন করার চেষ্টা করতে থাকে। এদিকে নিঃসঙ্গ একাকিনী মালেনা অর্থাভাবে নানা রকম সমস্যায় পড়তে শুরু করেন। মালেনা সেলুন, মুদিদোকান হতে শুরু করে সর্বত্র আলোচনার কেন্দ্রবিন্দু হয়ে ওঠেন। ছোট বড় সবাই তাঁকে নিয়ে রসালো গসিব করতে থাকে। “স্বামীটি বুঝি মালেনার সাথে অবৈধ সম্পর্কে জড়িত”-পাড়ার সব মহিলারা এই আতঙ্কে আতঙ্কিত হতে শুরু করে। পারিপার্শ্বিক চাপে মালেনা কার্যত একঘরে হয়ে পড়েন।  তাঁর কাছে কেউ কিছু বিক্রি করতে চায় না, সামান্য খাবারের বিনিময়েও তাঁকে বিক্রি হতে হয় লোলুপ পুরুষের কাছে।  শহরের প্রভাবশালী পুরুষরা নানা ছুতোয় তাঁকে সম্ভোক করতে চায়। দেয়ালের ফুটো দিয়ে রেনাটো এর অনেককিছুই দেখতে পায়।  সে হয়ে ওঠে মালেনার দুঃর্বিশহ জীবনের একমাত্র সাক্ষী।


title: মালেনা

text: হিটলারের নাৎসি বাহিনী যখন সিসিলিতে আসে মালেনাকে জীবিকার তাগিদে তাদের কাছেও যেতে হয়, দেহপসারিণী হয়ে।  নাৎসি বাহিনী চলে যাওয়ার পর শহরের অন্য নারীরা মালেনার উপর চড়াও হয়ে ওঠে। তাঁকে মারধোর করে শহর থেকেই তাঁড়িয়ে দেয়। মালেনা সিসিলি ছেড়ে মেসিনায় চলে আসেন। কিছুদিন পর মালেনার যুদ্ধাহত স্বামী ফিরে আসেন, মালেনাকে খুঁজে বের করেন এবং একবছর পর তাঁরা সিসিলিতে আগের বাড়িতে ফিরে আসেন। স্বামীর হাত ধরে মালেনা মাথা উঁচু করে বাজারের মাঝ দিয়ে হেঁটে যায়। মালেনাকে কারো অধীনে দেখে অন্য মহিলারা খুব খুশী হয়, স্বস্তি পায়।  তাঁকে মাথা নিঁচু করে অভিবাদন করে, শুভেচ্ছা জানায়।


title: মালেনা

text: পুরো সিনেমাটি দেখানো হয়েছে রেনাটোর চোখ দিয়ে। শেষের দিকে রেনাটোকে কিছু আপেল কুঁড়িয়ে দিয়ে মালেনাকে সাহায্য করতে দেখা যায়, যেগুলো তাঁর শপিং ব্যাগ থেকে পড়ে গিয়েছিল।  রেনাটো মালেনাকে শুভকামনা জানায়। এরপর সাইকেল চালিয়ে সামনের দিকে এগিয়ে যেতে থাকে।  ছবিতে ওটাই ছিল প্রথম এবং একমাত্র দৃশ্য যেখানে রেনাটো-মালেনা পরস্পরের সাথে কথা বলে।  রেনাটো সাইকেল চালিয়ে সামনের দিকে এগুনোর সময় শেষবারের মত পেছনে মালেনার দিকে ফিরে তাকায়।  সে দেখতে পায় হাঁটতে থাকা মালেনাকে।


title: মালেনা

text: শেষ দৃশ্যে প্রাপ্ত বয়স্ক রেনাটোর কণ্ঠ শোনা যায়।  সে বলে ওঠে : ‘অনেক সময় অতিক্রান্ত হয়ে গেছে এবং আমিও অনেক মেয়ের প্রেমে পড়েছি। তাঁরা আমাকে কাছে টেনে জড়িয়ে ধরে বলেছে আমি যেন তাঁদের মনে রাখি। আমি মন থেকে বিশ্বাস করি আমি তাঁদের মনে রাখবো। কিন্তু একমাত্র নারী মালেনা, ‘ভুলোনা আমায়’ কথাটা না বলা স্বত্ত্বেও যাকে আমি ভুলতে পারি নি”।এই সাউন্ডট্র্যাক শ্রেষ্ঠ অরিজিনাল স্কোর বিভাগে একাডেমি পুরস্কার এবং গোল্ডেন গ্লোব পুরস্কারের জন্যে মনোনীত হয়েছিল।


title: 'জাম-দ্ব্যাংস-য়ে-শেস-রিন-ছেন

text: 'জাম-দ্ব্যাংস-য়ে-শেস-রিন-ছেন () (১৩৬৪-১৪১৩) তিব্বতের রালুং বৌদ্ধবিহারের দশম প্রধান ছিলেন।


title: 'জাম-দ্ব্যাংস-য়ে-শেস-রিন-ছেন

text: 'জাম-দ্ব্যাংস-য়ে-শেস-রিন-ছেন ১৩৬৪ খ্রিষ্টাব্দে জন্মগ্রহণ করেন। তিনি 'জাম-দ্ব্যাংস-ব্লো-গ্রোস-সেং-গে () নামক রালুং বৌদ্ধবিহারের অষ্টম প্রধানের পুত্র ছিলেন। তিনি ম্খ্যেন-ব্র্ত্সে-র্তোগ্স-ল্দান () নামক বৌদ্ধ ভিক্ষুর নিকট শিক্ষালাভ করেন। পরবর্তীকালে তিনি রালুং বৌদ্ধবিহারের দশম প্রধান হিসেবে নির্বাচিত হন। তাঁর তিন পুত্র ছিলেন নাম-ম্খা'-দ্পাল-ব্জাং (), শেস-রাব-ব্জাং-পো (), এবং র্দো-র্জে-র্গ্যাল-পো ()।


title: নাম-ম্খা'-দ্পাল-ব্জাং (দ্রুকপা কাগ্যু)

text: নাম-ম্খা'-দ্পাল-ব্জাং () (১৩৯৮-১৪২৫) তিব্বতের রালুং বৌদ্ধবিহারের একাদশ প্রধান ছিলেন। তিনি 'জাম-দ্ব্যাংস-য়ে-শেস-রিন-ছেন () নামক রালুং বৌদ্ধবিহারের দশম প্রধানের পুত্র ও শেস-রাব-ব্জাং-পো () নামক রালুং বৌদ্ধবিহারের দ্বাদশ প্রধানের ভ্রাতা ছিলেন।


title: শেস-রাব-ব্জাং-পো

text: শেস-রাব-ব্জাং-পো () (১৪০০-১৪৩৮) তিব্বতের রালুং বৌদ্ধবিহারের দ্বাদশ প্রধান ছিলেন।


title: শেস-রাব-ব্জাং-পো

text: তিনি 'জাম-দ্ব্যাংস-য়ে-শেস-রিন-ছেন () নামক রালুং বৌদ্ধবিহারের দশম প্রধানের পুত্র ও নাম-ম্খা'-দ্পাল-ব্জাং () নামক রালুং বৌদ্ধবিহারের একাদশ প্রধানের ভ্রাতা ছিলেন। তাঁর স্ত্রী ছিলেন কুন-দ্গা'-দ্জোম () এবং তাঁর দুই পুত্র ছিলেন ল্হা'ই-দ্বাং-পো () এবং কুন-দ্গা'-দ্পাল-'ব্যোর নামক দ্বিতীয় র্গ্যাল-দ্বাং-'ব্রুগ-পা।


title: কী করতে হবে?

text: কী করতে হবে? "আমাদের আন্দোলনের জরুরি প্রশ্নগুলি" (), () হচ্ছে রুশ বিপ্লবী ভ্লাদিমির লেনিন কর্তৃক ১৯০১ সালে লিখিত এবং ১৯০২ সালে প্রকাশিত একটি রাজনৈতিক প্রচারপুস্তিকা। এটির শিরোনাম নেয়া হয় উনিশ শতকের রুশ বিপ্লবী নিকোলাই চেরনিশেভস্কি লিখিত একই নামের উপন্যাস থেকে।


title: কী করতে হবে?

text: এই পুস্তকে লেনিন অর্থনীতিবাদীদের বিরুদ্ধে প্রচণ্ড আঘাত হানেন। তিনি দেখালেন যে, অর্থনীতিবাদ হলো আন্তর্জাতিক সুবিধাবাদের রকমফের। ফলে লেনিনের এই বইটি একইসাথে রুশ সুবিধাবাদ এবং আন্তর্জাতিক সুবিধাবাদের বিরুদ্ধে উদ্যত হয়েছিল। মার্কসবাদের ভিত্তিতে পার্টির বাহিনীগুলোকে সংহত করতে, সত্যিকারের বিপ্লবী মার্কসবাদী পার্টি রুশ সোশ্যাল ডেমোক্রাটিক লেবার পার্টির দ্বিতীয় কংগ্রেসের প্রস্তুতিতে বইটি বিপুল ভূমিকা নেয়।


title: সেং-গে-র্গ্যাল-পো

text: সেং-গে-র্গ্যাল-পো () (১২৮৯-১৩২৬) তিব্বতের রালুং বৌদ্ধবিহারের সপ্তম প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু () বা নয় অতুলনীয় সিংহের মধ্যে তাঁকে ষষ্ঠ সিংহ হিসেবে পরিগণিত করা হয়।


title: সেং-গে-র্গ্যাল-পো

text: সেং-গে-র্গ্যাল-পো ১২৮৯ খ্রিষ্টাব্দে জন্মগ্রহণ করেন। তিনি স্পোস-স্ক্যা-পা-সেং-গে-রিন-ছেন () নামক রালুং বৌদ্ধবিহারের পঞ্চম প্রধানের পুত্র ছিলেন। তিনি তাঁর পিতার নিকট বিনয়, মধ্যমক, ব্লো-স্ব্যোং, লাম-রিম, বোধিসত্ত্বচর্যাবতার, শিক্ষাসমুচ্চয়, কালচক্র প্রভৃতি বিভিন্ন বিষয় সম্বন্ধে অধ্যয়ন করেন। ১৩১৩ খ্রিষ্টাব্দে তিনি রালুং বৌদ্ধবিহারে মন্দির স্থাপন করেন এবং পরবর্তী তেরো বছর ঐ বিহারের সপ্তম প্রধান হিসাবে নির্বাচিত হন।


title: প্যান্টি

text: প্যান্টি নারীদের পরিধেয় একপ্রকার অন্তর্বাস যা কোমরের নিচে ঊরুসন্ধি এলাকায় পরিধানের জন্যে নির্মিত। বৃটিশ ইংরেজিতে প্যান্টিকে নিকার্-ও বলা হয়। এই ক্রিকোণাকার অন্তর্বাস নারীর সম্মুখভাগে যোনীদেশ এবং পশ্চাৎভাগে নিতম্বদ্বয় আবৃত করে রাখে।


title: প্যান্টি

text: প্যান্টি বিভিন্ন নকশার হয়ে থাকে। নিম্নাঙ্গকে আকর্ষণীয় ও আবেদনময় করে তোলার জন্য বিশেষ নকশার প্যান্টি তৈরী করা হয়। ঊরূসন্ধিস্থলের কতটা অংশ আবৃত বা অনাবৃত থাকবে তার ওপর ভিত্তি করে বিভিন্ন নকশার প্যান্টি তৈরী করা হয়।


title: প্যান্টি

text: বৈশিষ্টসূচক উপাদানের মধ্যে একটি ইলাস্টিক কোমরবন্ধনী, যৌনাঞ্চল আবৃত করতে ঊরুসন্ধি প্যানেল, (সাধারণত যেমন তুলা বা সুতা হিসাবে বিশোষক উপাদান দিয়ে রেখাযুক্ত) এবং পায়ের অংশও যা একজোড়া কোমরবন্ধের মতোন, প্রায়শই ইলাস্টিক দিয়ে তৈরি হয়; উপকরণ সক্ষম দম হতে নির্বাচিত করা হয়। প্যান্টি মূলত নারীদেহের নিম্নাংশের অর্ধেক আবরণ করতে পরিকল্পিত হয়েছে, আধুনিক সংস্করণে (১৯৭০ সাল থেকে) কোন পা ছিলো না, তবে কিছু ক্ষেত্রে খুব ছোট আকারের রয়েছে, এবং সময়ের কার্যক্রমে তা আরো খোলামেলা হয়ে উঠছে।


title: প্যান্টি

text: বিভিন্ন দেশে যেমন যুক্তরাজ্য, আয়ারল্যান্ড, দক্ষিণ আফ্রিকা, মালয়েশিয়া, সিঙ্গাপুর এবং অন্যান্য কমনওয়েলথভুক্ত দেশ যেমন অস্ট্রেলিয়া এবং নিউজিল্যান্ডে প্যান্টিকে প্রায়ঃশই 'নিকার' বা 'আন্ডি' বলা হয়, যদিও 'নিকার' শব্দটি পুরুষদের জাঙ্গিয়া বোঝাতেও ব্যবহৃত হতে পারে, যেখানে প্যান্টি শব্দটি সাধারণত শুধু নারীদের জাঙ্গিয়া বোঝাতেই ব্যবহৃত হয়। অস্ট্রেলিয়াতে ছেলেদের জাঙ্গিয়া নির্দেশ করতে প্রায়ই আন্ডি শব্দটি ব্যবহৃত হয়। আবার আন্ডি শব্দটি ওখানে নারীদের জাঙ্গিয়া বোঝাতেও অনেকে বলে থাকেন। যুক্তরাষ্ট্র এবং কানাডায় আন্ডির পরিবর্তে প্যান্টি শব্দটিই বেশি চলে। যুক্তরাজ্য আবার 'প্যান্টস' শব্দটি দ্বারা নারী-পুরুষ উভয়ের জাঙ্গিয়াই বোঝানো হয় আবার এই শব্দটি উত্তর আমেরিকার মানুষ বহির্বাস বোঝাতে ব্যবহার করে যেটাকে যুক্তরাজ্যের মানুষ ট্রাউজার বলে।


title: প্যান্টি

text: প্যান্টি বিভিন্ন ধরণের বানানো হয়ে থাকে যেমন নিতম্বের অংশটুকু চিকন বা মোটা হতে পারে, আবার যোনিদেশের অংশটুকু খোলামেলা হতে পারে।


title: প্যান্টি

text: যখন মোজা পরিধেয় হয়, তখন মোজা বাঁধার ফিতা বা গার্টার বন্ধনীর নিচে প্যান্টি পরিহিত হয়। আবার প্যান্টিহোস বা বডিসুট পরিধেয় হলে, নারীরা নিম্নদেশে প্যান্টি পরতে পারে।


title: রাষ্ট্র ও বিপ্লব

text: রাষ্ট্র ও বিপ্লব () হচ্ছে ১৯১৭ সালের ভ্লাদিমির লেনিন লিখিত বই যেখানে সমাজে রাষ্ট্রের ভূমিকা এবং বিপ্লব অর্জনে প্রলেতারিয়েতের একনায়কত্ব প্রতিষ্ঠার পথে সমাজ গণতন্ত্রের তাত্ত্বিক অপর্যাপ্ততার বর্ণনা করা হয়েছে।


title: রাষ্ট্র ও বিপ্লব

text: রাষ্ট্র ও বিপ্লবকে বিবেচনা করা হয় রাষ্ট্রের ওপরে সবচেয়ে গুরুত্বপূর্ণ কাজ হিসেবে এবং লুসিও কোলেত্তি এটিকে বলেছেন "রাজনৈতিক তত্ত্বে লেনিনের মহত্তম অবদান"। মার্কসবাদী তাত্ত্বিক David McLellan-এর মতানুসারে, "the book had its origin in Lenin's argument with Bukharin in the summer of 1916 over the existence of the state after a proletarian revolution. Bukharin had emphasised the 'withering' aspect, whereas Lenin insisted on the necessity of the state machinery to expropriate the expropriators. In fact, it was Lenin who changed his mind, and many of the ideas of State and Revolution, composed in the summer of 1917 - and particularly the anti-Statist theme - were those of Bukharin"


title: রাষ্ট্র ও বিপ্লব

text: "রাষ্ট্র ও বিপ্লব" গ্রন্থে লেনিন সমাজতন্ত্র ও সাম্যবাদকে লেনিন সাম্যবাদী সমাজ বিকাশের দুটি আলাদা পর্যায় হিসেবে গণ্য করেন এবং সেই আলোচনায় মন দেন। কার্ল মার্কস ও ফ্রিডরিখ এঙ্গেলসের দৃষ্টিভঙ্গি পরিবর্ধিত করে লেনিন দেখালেন যে সমাজতন্ত্র অনিবার্যভাবে পরিবিকশিত হয়ে উঠবে সাম্যবাদে।


গণতান্ত্রিক বিপ্লবে সোশ্যাল-ডেমোক্রাসির দুই রণকৌশল () (১৯০৫), হচ্ছে রুশ বিপ্লবী ভ্লাদিমির লেনিন কর্তৃক ১৯০৫ সালের জুন-জুলাই মাসে লিখিত একটি বই। বইটি বের হয় জেনেভা থেকে রুশ সোশ্যাল-ডেমোক্রাটিক শ্রমিক পার্টির কেন্দ্রীয় কমিটির সংস্করণে; তখন লেনিন সেখানে থাকতেন এবং কাজ করতেন। সেই ১৯০৫ সালেই পার্টির কেন্দ্রীয় কমিটি কর্তৃক এবং আলাদাভাবে মস্কো কমিটি কর্তৃক দশ হাজার সংখ্যায় বইখানা আবার পুনর্মুদ্রিত হয়। ১৯০৭ সালের ফেব্রুয়ারি মাসে পিটার্সবুর্গ প্রেস কমিটি বইখানায় প্রকাশিত ভাব ভাবনাকে জার সরকারের বিরোধী অপরাধজনক কার্য বিবেচনা করে সেটিকে নিষিদ্ধ করেছিল।


title: গণতান্ত্রিক বিপ্লবে সোশ্যাল-ডেমোক্রাসির দুই রণকৌশল

text: এই পুস্তকে লেনিন সমাজতান্ত্রিক বিপ্লবের মার্কসবাদী মতবাদকে সমৃদ্ধ করেন। এই বইয়ে লেনিন গণতন্ত্র ও সমাজতন্ত্র সম্পর্কে এমনসব নতুন ভাবনা হাজির করেন যা গণতন্ত্র ও সমাজতন্ত্রের বিজয়ের সংগ্রামে সারা বিশ্বের সমস্ত জনগণের জন্য বিপুল তাৎপর্যপূর্ণ।


title: বক্সার ব্রিফ

text: বক্সার ব্রিফ (ইংরেজি: Boxer briefs) হল পুরুষদের এক প্রকারের অন্তর্বাস যেটি পুরুষদের দুটি প্রধান অন্তর্বাস বক্সার শর্টস এবং ব্রিফস এর মিলিত সংস্করণ। এটি ব্রিফস এর মত টাইটফিট বা আঁটসাট কিন্তু এর পায়ের অংশ বক্সার শর্টসের মত লম্বাটে। পোশাক নির্মাতা প্রতিষ্ঠানগুলো একে বক্সারব্রিফস নামে একক শব্দে ডেকে থাকেন।


title: বক্সার ব্রিফ

text: অন্যান্য অন্তর্বাসের থেকে এটি ব্যবহার সুবিধাজনক৷


title: কমিউনিজমে ‘বামপন্থা’র শিশু রোগ

text: কমিউনিজমে 'বামপন্থা'র শিশু রোগ (Russian: Детская болезнь "левизны" в коммунизме; Transliteration: Detskaya Bolezn' "Levizny" v Kommunizme) হচ্ছে ১৯২০ সালে ভ্লাদিমির লেনিন লিখিত বই যেখানে তিনি বলশেভিক পার্টির সৃষ্টি, বিকাশ, সংগ্রাম ও বিজয়ের ইতিহাস তুলে ধরেন। এই বইয়ে লেনিন বলশেভিকবাদের বিবিধ প্রকার সমালোচনাকারীদের জবাব দেন যে সমালোচনাকারীরা তাদের অবস্থানকে বাম দিকে দাবী করে আসছিলেন। পরে এই সমালোচনাকারীদের অধিকাংশই মতাদর্শের প্রস্তাবক হিসেবে বাম সাম্যবাদী নামে বর্ণিত হয়েছিলেন।


title: কমিউনিজমে ‘বামপন্থা’র শিশু রোগ

text: এই গ্রন্থে লেনিন দেখান, কীভাবে বলশেভিক পার্টি বেড়ে উঠল, জোরদার হলো, কীভাবে এবং কেন এই পার্টি সাফল্যের সংগে জয় করতে পারল বাধা বিঘ্ন। পার্টির বহু বছরের অভিজ্ঞতা থেকে অন্যান্য কমিউনিস্ট পার্টি কী শিক্ষা পেতে পারে। লেনিন লিখলেন, বলশেভিক পার্টি বেড়ে উঠেছে ও জোরদার হয়েছে সুবিধাবাদী, মেনশেভিক, সোশ্যালিস্ট রেভলিউশনারি এবং শ্রমিক শ্রেণি এবং মার্কসবাদের অন্যান্য শত্রুদের মোকাবেলা করে।


title: হলি কলভিন

text: হলি লুইস কলভিন (জন্ম: ৭ সেপ্টেম্বর ১৯৮৯ চিচেস্টার) একজন ইংরেজ প্রমিলা ক্রিকেটার এবং বর্তমান ইংল্যান্ড জাতীয় নারী ক্রিকেট দলের অন্যতম সদস্য। তিনি বর্তমানে ইংল্যান্ড দলের হয়ে খেলা সর্বকনিষ্ঠ টেস্ট ক্রিকেটার হওয়ার রেকর্ড নিজের ঝুলিতে ভরেছেন।


title: হলি কলভিন

text: একজন ডান হাতি ব্যাটসম্যান এবং ধীরগতির বা-হাতি বোলার হিসেবে কলভিন মূলত ওয়েস্টবার্ন হাউস স্কুল, ওয়েস্ট সাসেক্স উপস্থিত হয়েছিলেন এবং মাত্র ৭ বছর বয়স থেকে ১ম একাদশে ১০০এর উপর গড় নিয়ে খেলাধুলা শুরু করেন। ওয়েস্টবুর্ন হাউস এর পরে কলভিন ব্রাইটন কলেজে ছেলেদের দলের মধ্যে খেলার মাধ্যমে ইংল্যান্ড নারীদের অধিনায়ক ক্লেয়ার কনর এর পদাঙ্ক অনুসরণ করেন। ২০০৪ সালে লর্ডস তাভিনার্সে অনূর্ধ্ব-১৫ কাপে ১,০০০ অংশগ্রহণকারী দলের মধ্যে শুধুমাত্র মেয়েদের ভিতরে কলভিন এবং সহকর্মী ব্রাইজটোনিয়ন সারাহ টেলর ছিলেন।


title: হলি কলভিন

text: কলভিন, ১০ এ * জিসিএসই, ৩টি এএস লেভেলের পরীক্ষায় এবং ৪ এএস তার এ-লেভেল পরীক্ষায় কৃতিত্ব অর্জন করেন। ২০০৯ সালে তিনি ডরহম বিশ্ববিদ্যালয়ের প্রাকৃতিক বিজ্ঞান বিয়ষে পড়াশুনা শুরু করেন; যেটি ক্রিকেট এক্সেলেন্স ইংল্যান্ডের চারটি বিশ্ববিদ্যালয়ের সেন্টার একটিতে সংযুক্ত করা হয়।


title: রুপালী আক্তার

text: রুপালী আক্তার হলেন একজন বাংলাদেশী জাতীয় নারী কাবাডি খেলোয়াড়। যিনি ২০১০ সালের এশিয়ান গেমসে ব্রোঞ্জ পদক বিজয়ী মহিলা কাবাডি দলের অংশ ছিলেন।


title: প্রলেতারিয় বিপ্লব ও দলদ্রোহী কাউৎস্কি

text: প্রলেতারীয় বিপ্লব ও দলদ্রোহী কাউৎস্কি () হচ্ছে ১৯১৮ সালের অক্টোবরে ভ্লাদিমির লেনিন লিখিত বই যেখানে তিনি সুবিধাবাদের উপর প্রচণ্ড আঘাত হানেন। বুর্জোয়া গণতন্ত্রকে ‘বিশুদ্ধ ও শ্রেণিবহির্ভূত’ বলে দেখাবার যে চেষ্টা কার্ল কাউৎস্কি করেছিলেন, এ পুস্তকে লেনিন তার অযৌক্তিকতা খুলে দেখান।


title: প্রলেতারিয় বিপ্লব ও দলদ্রোহী কাউৎস্কি

text: স্মৃতিকথায় ভ. দ. বঞ্চ-ব্রুয়েভিচ লিখেছেন যে ভ্লাদিমির ইলিচ ক্ষেপে উঠেছিলেন বইটি লেখার জন্য, “প্রায় আক্ষরিক অর্থেই রেগে আগুন হয়েছিলেন তিনি, গভীর রাত পর্যন্ত এই আশ্চর্য শক্তিশালী রচনাটি লিখে গেছেন”। ১৯১৮ সালে কার্ল কাউৎস্কি প্রকাশ করেন "প্রলেতারীয় একনায়কত্ব"। এই পুস্তিকায় তিনি সমাজতান্ত্রিক বিপ্লব এবং প্রলেতারীয় একনায়কত্বের মার্কসবাদী মতবাদকে বিকৃত করেন, সোভিয়েত রাজের নিন্দা রটান এবং সর্বোপায়ে বলশেভিক পার্টির ক্রিয়াকলাপে কালিমা লেপন করতে চান। শ্রমিক শ্রেণির স্বার্থের প্রতি কাউৎস্কির বিশ্বাসঘাতকতার মুখোশ খুলে লেনিন তাঁর এই সমালোচনা করেন যে মার্কসবাদের প্রধান কথাটা — প্রলেতারীয় একনায়কত্বই তিনি মানছেন না।


title: কাজী শাহীন আরা

text: কাজী শাহীন আরা () হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালে চীনের গুয়াংঝোতে অনুষ্ঠিতব্য কাবাডি প্রতিযোগীতায় ব্রোঞ্জ পদক জয়ী বাংলাদেশ দলের অন্যতম একজন খেলোয়াড় ছিলেন।


title: কাজী শাহীন আরা

text: ২০১০ সালের চীনের গুয়াংঝোতে অনুষ্ঠিতব্য এশিয়ান গেমসে ব্রোঞ্জ জয়ের মাধ্যমে বাংলাদেশের নারী কাবাডি খেলোয়াড়রা জাতীয় খেলা হিসেবে কাবাডির গ্রহণযোগ্য প্রমাণ করেছেন। দলটি ব্রোঞ্জ পদক লাভ করে মহাদেশীয় বাংলাদেশের জন্য বিরল ঘটনা সৃষ্টি করে।


title: আরজনা আক্তার বেবী

text: আরজনা আক্তার বেবী () হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালে চীনের গুয়াংঝোতে অণুষ্ঠিতব্য কাবাডি প্রতিযোগিতায় ব্রোঞ্জ পদক জয়ী বাংলাদেশ দলের অন্যতম একজন খেলোয়াড় ছিলেন।


title: জুনি চাকমা

text: জুনি চাকমা () হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালের এশিয়ান গেমসে ব্রোঞ্জ পদক বিজয়ী দলের অন্যতম একজন সদস্য ছিলেন।


title: শাহনাজ পারভীন মালেকা

text: শাহনাজ পারভীন মালেকা () হলেন একজন বাংলাদেশীi জাতীয় নারী কাবাডি খেলোয়াড় যিনি ২০১০ সালের এশিয়ান গেমসে ব্রোঞ্জ পদক বিজয়ী দল অংশ হিসেবে ভূমিকা পালন করেছিলেন। তিনি বাংলাদেশ জাতীয় নারী কাবাডি দলের অধিনায়ক।


title: কচি রানী মন্ডল

text: কচি রানী মন্ডল () হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালের এশিয়ান গেমসের ব্রোঞ্জ পদক বিজয়ী দলের অন্যতম একজন খেলোয়াড় হিসেবে ভূমিকা পালন করেন।